
अह्यलीन स्वामी राम के समस्त उपदेश--लेख और व्याख्यान 
सवंप्रथम रामतीर्थ-अंथावली के नाम से २८ भागों में प्रकाशित 
हुए थे । भागों की संख्या अधिक और पुस्तकों का आकार छोटा 
होने के कारण इसका दूसरा संस्करण स्वामी राम के समग्न प्रंथ 
के नाम से १४ भागों में पुनः रामतीर्थ प्रतिष्ठान ने राम प्रेमियों 
के लिए प्रस्तुत किया है। इन भागों में स्वामी राम का वृहत्‌ 
जीवन-चरित्र भी सम्मिलित है । भागों के नाम निम्नप्रकार हें, 


अन्तरात्मा शक्तिस्रोत 
झात्मानुभव विश्वानिभूति 
aiaa वेदान्त शिखर से 
भारतमाता अरण्यसंवाद्‌ 
खुलह की जंग राम-हृदय 
रामवर्षा प्रश खंड रामवर्षा द्वि० खंड 
रामपत्र राम-जीवन-कथा 


इन सब भागों में “भारतमाता” का विशेष स्थान है । यह 
देशम के ओज से परिपूर्ण है । इसलिए यह सर्वापेज्ञा लोकप्रिय 
हुई है और यही कारण है कि हम इतने शीघ्र इसका नूतन 
संस्करण निकालने में समथे हुए हैं। | 

पूर्ण आशा है, राम-प्यारे इस “भारतमाता? को भारत में. 
एक सिरे से दूसरे सिरे तक पहुँचा देंगे, जिससे भारत का प्रत्येक 
सपूत राम को आज्ञाओं का पालन कर भारत को दिन दूनी 
रात चौगुनी उन्नति करता हुआ आत्मज्ञान के चरम शिखर पर 
जा पहुँचे । और संसार में शान्ति का राज्य फैलाकर कलियुग में 
सत्युग का प्रादुर्भाव करे । हरि ॐ 

लखनऊ रामेश्वरसहायसिंह 


Q ९ 

प्रस्तावना 


अब समय आ गया है कि भारत अपनी शताब्दियों की 
घोर निद्रा से जागे और जागकर इष्या-द्रेष और पक्षपात की उस 
भड्कती हुईं अग्नि को, जिसमें सारा संसार जल रहा है, ठंडा 
कर दे, और संसार में शांति-राज्य अथवा राम-राज्य स्थापित 
कर दे, जैसा इस समय की महान्‌ आत्माणें अपने अनुभव से 
अपनी निम्नलिखित भविष्य-वाणी में घोषणा कर गई हैं। 
परमहंस परित्राजकाचाय स्वासी रामकृष्णजी के विश्वविख्यात 
शिष्य स्वामी विवेकानंदजी ने यों महानाद किया है-- 

“The longest night seems to be passing away, 
the severest trouble seems to be coming to an end, 
and a voice is coming unto us, gentle, firm, and. 
yet unmistakable in its utterance, and is gaining 
volume as days pass away. Like a breeze from 
the Himalayas, it is bringing life into the almost 
dead bones and muscles, the lethargy is passing 
away, and only the blind cannot see, or the pervert- 
ed will not see, that she is awakening this mother- 
land of ours, from her long slumber of ages gone- 

by. None can resist her any more, no outward 
powers can hold her back any more, for the infinite 
glant 18 rising to her feet.” 

अथ--बड़ी लंबी रात्रि व्यतीत होती हुई प्रतीत होती है। 
महान्‌ दुःख दूर होता हुआ अनुभव हो रहा है। एक आकाश- 
वाणी आ रही है जिसका भाषण सरल, पर दृढ़ और अटल है, 
और ज्यों-ज्यों दिन बीतते जाते हैं, त्यों-त्यों यह वाणी गंभीर 
होती जाती है । हिमालय की मंद-स्पंद वायु मानो हमारी मरती 
हुई हड्डियों और पुठ्ठों में जीवन का संचार कर रही है । आलस्य 
भागा जा रहा है। हाँ, जो अंधे हैं, वे तो देख ही नहीं सकते, 
और जो हठो हैं वे देखने ही क्यों लगे। यह हमारी मातृभूमि 
युग-युगान्तर की घोर निद्रा से जाग पड़ी है, और अब इसे कोई 
रोक नहीं सकता । कोई भी बाहरी शक्ति इसे पीछे ढकेल नहीं 
सकती । अनंत शक्तिवाली काली-कराली भारत-माता अब अपने 
बल-बूते पर खड़ी हो चुकी है । 

इधर कैलास के सिंहासन से ब्रह्मलीन परमहंस स्वामी 

रामतीर्थजी भी निम्न-लिखित शंखनाद करते हें 
“Whether working through many souls or 
alone, I seriously promise to infuse true life and 
dispel darkness and weakness from India within 
ten years; and within .the first half of the twen- 
tieth century, India will be restored to more than 
its original glory. Let these words be recorded.” 

अर्थ चाहे बहुतों के साथ या इकला | 

सत्य जीवन करूँगा मैं पैदा ॥ 

दृढ़ है संकल्प बस यही मेरा । 

दूर कर अंधकार आ? कायरता ॥ 

(हिंद को इन्द्रपुर बना दूँ गा । ) 

में यह सब दस बरस में कर लूँगा ॥ 

देखना, बीसवीं सदी ही के। 
पहले ही अ्रद्ध भाग में, समके ॥ 
हिंद वेभव में, पहले गौरव से । 
बढ़ के चमकेगा, नोट कर लीजे ॥ 
महापुरुषों की वाणी मिथ्या नहीं होती । आज भारत जाग, 
उठा है । आज उसमें आजादी की लहरें हिलोरें ले रही हैं । देश 
में एक अपूवं जीवन दिखायी दे रहा है । इस समय प्रत्येक हृदय में 
ऐसे विचारों और भावों को भर देने की आवश्यकता दै, जिनसे 
रोम-रोम उत्साह और उमंग से भर जाय | इसी विचार से यह 
संग्रह “भारत-माता”? के नाम से प्रकाशित किया जा रहा है । 
इसमें स्वामी राम के वे चुने हुए व्याख्यान हैं, जो राष्ट्रीयता 
ओर स्वदेशा-प्रीति के भावों से परिपूण हें। इन व्याख्यानो में 
पूव के गंभीर ज्ञान और पश्चिम के भौतिक विज्ञान का अपूर्म 
परिदर्शन है। इसमें भारत की उस विकट समस्या का भी हल 
है, जिसे “साम्प्रदायिकता? कहा जाता है । स्वामी राम ने अपनी 
अलौकिक प्रतिमा से हिंदू-सुसलिम प्रेम का राज-मार्ग दिखा 
दिया है । इन व्याख्यानों के पढ़ने से हृदय पर जो अनुपम 
प्रभाव पड़ता है, उसे लेखनी द्वारा प्रकट नहीं किया जा सकता । 
आशा है, स्वामी राम की यहद पावन वाणी पाठकों को नवीन 
उत्साह से भर देगी और जो लोग इसमें दी हुई आज्ञाओं पर 
चलेंगे, वे अवश्य संसार में शांति-राज्य स्थापन करने में 
सहायक होंगे । 
„ शान्तिप्रकाश 
सभापति, श्रीरामतीथ प्रतिष्ठान 

स्वामी राम की ग्रमृत-काणी 

कोई मनुष्य स्वरूप परमात्मा से अपनी 'अभेदता तब तक 
कदापि अनुभव नहों कर सकता, जब तक कि समम राष्ट्र के साथ 
अभेदता उसके शरीर के रोम-रोम में जोश न मारती हो । 
२ 
यह देखकर कि सारा भारतवर्ष प्रत्येक भारतवासी में 
~ है Q ९ > 
मूर्तिमान्‌ है, प्रत्येक भारत-सपूत को सम्पूण भारतवष की सेवा में 
तत्पर रहना चाहिए । 
३ 
किसी व्यक्तिगत और स्थानीय धर्म को राष्ट्रीय घ्म से ऊँचा 
[न न देना चाहिए । इन धर्मा को ठीक अनुपात से रखना ही 
"सुख लाता है । 
४ 
राष्ट्र के हित के लिए प्रयत्न करना ही विश्व की शक्तियों 
अर्थात्‌ देवताओं की आराधना करना है | 
ha 
परमानंद के अनुभवार्थ आवश्यकता है संन्यास-भाव की. 

अर्थात्‌ स्वार्थ को नितान्त त्यागकर इस परिच्छिन्न आत्मा को 
भारत-माता की महान्‌ आत्मा से बिलकुल अभिन्न करने की । 
६ 
परमानंद के अजुभवार्थ आवश्यकता है ब्राह्मण-भाव की 
अर्थात राष्ट्रं की उन्नति के उपाय सोचने में अपनी बुद्धि समण्ण 
करने की ।' 
७ 
परमानंद के अनुभवार्थ आवश्यकता है अपने में ज्ञत्रिय-भाव 
रखने की अर्थात्‌ देश के वास्ते प्राण न्योळावर करने के लिए प्रति 
क्षण तत्पर रहने की | 
G 
परमानंद के अनुभवार्थ आवश्यकता है अपने में सच्चा 
वेश्य-माव रखने की अर्थात्‌ अपने धन को राष्ट्र की धरोहर 
समभने की । 
श्‌ 
संसार में केवल एक ही रोग है और एक ही ओषधि है । 
- देवी विधान के आचरण से ही राष्ट्र नीरोग और स्वतंत्र बनाये 
जा सकते हें । उसी से मनुष्य देवताओं से अधिक श्रेष्ठ और 
महात्मा बनाये जा सकते हैं । 
१० 9 
अधिकार जमाने का भाव छोड़ने और वेदान्त के संन्यास- 
आव को ग्रहण करने पर ही राष्ट्रों,और व्यक्तियों की मुक्ति निर्भर 
है, इससे इतर और कोई मागे नहीं है । 
| ११ 
भारत में असंख्य शक्तियों का प्रभाव एक-दूसरे से 
विपरीत “होने के कारण मिट जाता है, और उनका परिणाम 

शून्य होता है । क्या यह अफ़सोस की बात नहीं है? इसका 
कारण क्या है ? यही कि प्रत्येक दल अपने पड़ोसियों की त्रटियों 
पर ही अपना ध्यान डालता है । 
१२ 
किसी देश में उस समय तक एकता और प्रेम नहीं हो 
संकता जब तक उस देश के निवासी एक-दूसरे के दोषों पर जोर 
देते रहते हैं । 
१३ 
सफलता-पूवक जीवित रहने का रहस्य अपना हृदय माठ्वत्‌ 
बना लेना है, क्योंकि माता को अपने बच्चे छोटे या बड़े सभी 
प्यारे लगते हैं i 
१४ 
भारतवर्ष में प्रायः प्रत्येक नगर, नदी, पहाडी, पत्थर या 
पशु की कल्पित मूर्ति बनाई जाकर उसकी प्रतिष्ठा की जाती है, 
क्या अभी वह समय नहीं आया कि समस्त मातृभूमि को देवी- 
रूप समभा जाय अर उसकी छोटी-से-छोटी प्रतिमा हम में सारे 
भारतवष को भक्ति भर दे । 
१५ 
आपके निर्माण किये हुए श्वेत ऊंचे-ऊंचे' मन्दिर और उनमें 
स्थापित पत्थर के विष्णु आपके हृदय के पाप को शान्त नहीं 
करेंगे । पूजो, देश के इन भूखे दरिद्रनारायणों और परिश्रम करने 
वाले काले विष्णुओं को पूजो । 
१६ 
यज्ञ-कंड की अग्नि के मुख में. बहुमूल्य घी व्यर्थ . 
नष्ट करने के बदले कम-से-कम “सूखी . रोटी के . टुकड़ों 
को उस जठराग्नि के अपण क्यों नहीं कर देते, जो जीवित 

किन्तु भूखो मरते करोड़ों नारायणों के हाड़-मांस को खाये जा 
रही है ? 
१७ 
सर्वोपरि श्रेष्ठ दान जो आप किसी मनुष्य को दे सकते हैं, 
विद्या व ज्ञान का दान है। आप किसी मनुष्य को आज 
भोजन खिला दें, तो कल वह फिर उतना ही भूखा हो 
जायगा; किंतु उसको कोई कला (हुनर) सिखा दें, तो 
आप उसे जीवन पर्यन्त जीविका प्राप्त करने के योग्य बना 
देते हैं । 
१८ 
भारतवर्ष की दान-शीलता YA मरते हुए श्रम-जीवियों 
( शूद्रों की कोई अधिक सुध नहीं लेती; वरन्‌ बह्‌, ईश्वर के 
भण्डार में पाषाणवत्‌ जड़ बने हुए धम के उच्च प्रतिनिधियों 
( ब्राह्मणों ) को-पहले ही से पेट भरे आलसियों को- भोजन 
दिलवाकर दानशील दाताओं को सीधे स्वर्ग (?) में ले 
ज्ञाती है 


दुबल-चित्त यात्री, जो मुडचिरे मुफ़्तखोरे आलसियों को 
घेला-पेसा दे देता है, भले ही अपने को सराह ले कि उसने 
परलोक में अपनी आत्मा के उद्धार के लिए कुछ कर लिया 
है। यह बात सही हो या ग़लत, पर॑ इसमें ज़रा भी. संदेह नहीं 
कि उसने इस समय इस लोक में अपने राष्ट्र के पतन के लिए 
अवश्य कुछ कर डाला है । | 
२० 
आधी जनता भूखो मर रही है । शेष आधी तो स्पष्ट फुजूल- 
खर्ची, आवश्यकता से अधिक सामान, सुगन्ध की बोतलों 

मिथ्या गौरव, ऊपरी प्रभाववाले व्यवहार, समस्त प्रकार के 
बहुमूल्य व्यथ खेलों, कुधान्य और रोग-जनक दिखाचे से दनी 
पड़ी है 
२१ 
भारतवर्ष का साधारण गृहस्थ सारे राष्ट्र की दशा का नमूना 
है.। बहुत थोड़ी-सी तो आमदनी, प्रतिवर्ष खानेवालों की संख्या 
में वृद्धि और निरर्थक व दुःखदायी रीति-रस्मों की गालामी के 
कारण अनुचित खर्च । : 
२२ 
भारतीय राजा और रईस अपने सारे बहुमूल्य रत्नों और 
शक्ति को खोकर खोखली झनझनाती हुई उपाधियों और निस्सार 
निरथंक नामों से युक्त गालीचे के शेर मात्र रह गये हैं । 
२३ 
कूड़ा-करकट को घृणा से फेक देना, मृत पशुओं की हड्डियों 
को छूने से डरना और मल-मूत्र आदि चीज़ों से विजकना भारत- 
वष की दरिद्रता का सब-प्रधान कारण है । . 
२४ 
कुछ लोग ऐसे हैं, जिनके लिए देश-भक्ति का अथ केवल 
भूत-काल के गये-बीते गौरव की निरन्तर डींगें मारना भर है | ये 
दिवालिये साहूकार हैं, जो बहुत पुराने बहदीखातों पर, जो कि 
अब व्यथे हैं, गहरी देखभाल करते हैं । 
२५ 
भावी नवयुवक सुधारक | तू भारतवर्ष की प्राचीन रीतियों 
आर परमार्थःनिष्ठा की निन्दा मत कर । इस प्रकार विरोध का 
एक नया बीज बो देने से भारतवर्ष के मनुष्य एकता को प्राप्न 
नहीं कर सकते | 

२६ 
तुच्छ अहंकार को त्यागकर और समस्त देश का रूप होकर 
यदि आप कुछ महसूस करें, तो आपका देश आपके साथ महसूस 
करने लगेगा। आप आगे बढ़े, तो आपका देश आपके पीछे _ 
चलने लगेगा । 
२७ 
उन्नतिं का बीज-मंत्र सेवा और प्रेम है, न कि आज्ञा और 
बल-प्रयोग । ; 


RG 
बही मनुष्य नेता बनने के योग्य होता है, जो अपने 
सहायकों की मूखंता, अपने 'अनुगामियो के विश्वासघात, मानव- 
जाति की. कृतघ्नता और जनता की गुण-महणु-हीनता की' कभी 
शिकायत नहीं करता । 
२६ 
किसी देश की उन्नति छोटे विचार के बड़े आदमियों पर 
नहीं, किन्तु बड़े विचार के छोटे आंदमियों पर निर्भर है | 
३० i 
प्रत्येक मनुष्य को अपना स्थान स्वयं निर्घारित करने के लिए 
पूर्ण स्वतंत्रता मिलनी चाहिए मस्तक चाहे जितना ऊचा रहे, पर सब 
के पैर सदा समतल भूमि पर ही रहें । कभी किसी के कंधे पर पेर 
' रखकर ऊंचे मत बनो, चाहे वह निर्बेल या राजी ही क्यों न हो । 
र ३१ 
वे ढोंगी राजनीतिज्ञ हैं, जो स्वतन्त्रता और प्रेम के भाव'को 
लाये विना ही राष्ट्र की उन्नति करना चाहते हैं । 
; २२ 
अमेरिका और योरप का उत्थान ईसा के व्यक्तित्व के कारण 

' नहीं है; वहाँ की उन्नति का असली कारण अज्ञात-रूप से वेदान्त 
को आचरण में लाना है । भारतवर्ष का पतन आचरण में वेदान्त; 
के न रहने के कारण हुआ है । 

क ३३ 
विदेशी राजनीतिज्ञों से बचने का एक-मात्र उपाय आध्यात्मिक 
स्वास्थ्य के विधान अर्थात्‌ अपने पड़ोसी से प्रेम क्वरने के नियमः 
को अपने जीवन में चरितार्थ करना है । 
À ३४ 
अपने आपको ईश्वर के खुकिया पुलीस का सदस्य बनाकर 
शुद्धता या अशुद्धता के नाम पर हमें क्या अधिकार है कि हम 
ऐसे मनुष्य के प्राइवेट चाल-चलन की ताक-भाँक करें, जिसका 
सामाजिक जीवन देश के लिए हितकर हो । 
३५ 3 
हिन्दू लोगों में हमको नुक्र्ताचीनी नहीं, किन्तु गुण-महण 
का भाव, भ्रातृत्व की भावना, समन्वय की वुद्धि, धर्मा व कार्यों 
का यथायोग्य अधिकार और श्रम की महिमा को जाग्रत 
करना है। ' 


३६ 
यदि विदेशों में अपना निर्वाह करने के सिवा तुम अपने देश 
के लिए कुछ नहीं कर सकते, तो वहीं रहो और यदि तुम्हें भारत- 
माता की दुखती हुई छाती पर रेंगती हुई जॉक बनना पड़े, तो 
अरब-सागर में कूद पडो । 
३७ र 
भारत के भक्तो ! उस मधुर-मुख ग्वाले ( भगवान्‌ कृष्ण ) 
के तुम प्यारे प्रेम-पात्र बन जाओगे जब तुम दिव्य प्रेम के साथ 
चांडाल में, चोर में, पापी में, अभ्यागत में और सब में उस प्रभु 

के दर्शन करोगे और उस प्रभु को केवल पत्थर की मूर्ति ही में. ' 
परिमित न रहने दोगे ! 
३5 
गाल्ती से जिनको तुम 'पतित? कहते हो, वे वे हैं जो “अभी 
उठे नहीं? हैं । वे उसी प्रकार से विश्वविद्यालय के नव-आगन्तुक 
विद्यार्थी हैं, जिस प्रकार किसी समय तुम भी थे | 
क 
मेरे प्यारे हिंदुओ ! परिवर्तन से अथवा समय-अनुकूल बनने 
से घृणा करके और पुरानी रीतियों तथा वंश-परंपरा पर 
अत्यंत जोर देकर अपने को मनुष्यता के आसन से नीचे मत 
गिराओ । l 
४० क 
यदि आप नई रोशनी को, जो आप ही के देश की पुरानी 
ओर प्राचीन रोशनी है, ग्रहण करने को राजी और तैयार नहीं 
हो, तो जाओ और पिवलोक में पूर्व-पुरुषों के साथ निवास करो | 
यहाँ ठहरने का क्या काम है ? प्रणाम ! 
४१ ; 
सत्य का अध्यास शक्ति और विजय लाता है; चम का 
अध्यास ( चाहे वह्‌ ब्राह्मणत्व का अध्यास हो अथवा संन्यासपने 
का ) तुम्हें चसार बना देता है 
र , 
किसी धर्म को इसलिए अंगीकार सत करो कि वह सब 
से प्राचीन है। सब से प्राचीन होना उसके सच्चे होने का 
प्रमाण नहीं है। कभी-कभी पुराने-से-पुराने घरों को गिराना 
उचित होता है और पुराने JA अवश्य बदलने पड़ते हे । यदि 
कोई नये से नया मार्ग या रीति विवेक की कसौटी पर खरी 

उतरे तो वह उस ताजे गुलाब के फूल के सदृश उत्तम है, जिस 
पर चमकती हुई ओस के कण शोभायमान हो रहे हैं । 
: र | ; 
किसी धर्म को इसलिए स्वीकार मत करो कि वह सबसे नया 
है। सबसे नई चोजें समय की कसौटी से न परखी जाने के कारण 
'र्वथा सवश्रेष्ठ नहीं होतीं । 
\ ४४ 
: किसी धसे को इसलिए स्वीकार मत करो कि उस पर विपुल 
जन-संख्या का विश्वास है; क्योंकि विपुल जन-संख्या का 
विश्वास तो वास्तव में शैतान अर्थात्‌ अज्ञान के धर्म पर होता 
है। एक समय था, जब विपुल जन-संख्या गुलामी की प्रथा 
को स्वीकार करती थी, परन्तु यह बात गुलामी की प्रथा के 
उचित होने का कोई प्रमाण नहीं हो सकती । । 
- ४४ 
किसी धर्म को इसलिए स्वीकार मत करो कि उस पर चलने- 
बाले कुछ थोड़े-से चुने हुए लोग हैं; क्योंकि कभी-कभी यह 
` थोड़ी संख्या, जो करिसी धर्म को स्वीकार करती है, अंधकार 
और भ्रांति में होती है । : 
i 1 ४६ 
किसी धर्म को इसलिए अंगीकार मत करो कि उसका TIAR 
त्याग-मूर्ति है ; क्योंकि ऐसे बहुत त्यागी हैं, जिन्होंने सब कुळ त्याग 
दिया है, पर जानते कुछ भी नहीं, और वस्तुतः वे धर्मोन्मादी हैं । 
YA 
किसी धर्म को इसलिए अंगीकार मत करो कि वह राजाओं 
आर महाराजाओं द्वारा प्राप्त हुआ है। राजा लोगों में प्रायः 
आध्यात्मिक धन का पूरा अभाव रहता है । 

Ya 
किसी धम को इसलिए अंगीकार मत करो कि वह ऐसे 
मनुष्य का चलाया हुआ है, जिसका चरित्र परम श्रेष्ठ है। अने- 
कशः परम श्रेष्ठ चरित्र के लोग सत्य का निरूपण करने में असफल 
रहे हैं । हो सकता है, किसी मनुष्य की पाचन-शक्ति असाधारण 
रूप से प्रबल हो, तो भी उसे पाचन-क्रिया का कुछ भी ज्ञान न 
हो । यह एक चित्रकार है, जो कला-चातुये का एक मनोहर, उत्कृष्ट 
और अत्युत्तम नमूना दिखलाता है, परन्तु लोग यही चित्रकार 
शायद संसार भर में अत्यंत कुरूप हो। ऐसे भी लोग हें, जो 
अत्यन्त कुरूप होते हैं, पर तो भी वे सुन्दर सत्यों का निरूपण 
करते हैं । सुक्ररात इसी प्रकार का मनुष्य था । 
४६ 
जिस किसी चीज को स्वीकार करो या जिस किसी धर्म पर 
विश्वास करो, तो उसकी निजी श्रेष्टता के ही कारण करो । उसकी 
HA जाँच-पड़ताल करो, खूब छानबीन करो | 
yo 
सत्य धर्म का मतलब ईश्वर” शब्द पर विश्वास की अपेक्षा 
भलाई पर विश्वास करना है। 
५१ 
किसी भी मत या धमं को, जो आजकल के पदार्थविद्या-संबंधी 
अन्वेषण के नीरोग और शिष्ट परिणामों के साथ मेल नहीं खाता; 
किंचित्‌ अधिकार नहीं है कि वह अपने मूर्ख भक्तों पर जबरदस्ती 
` करे या उन्हें अपना शिकार बनावे | 
श्र 
'भोलेभाले लड़के और लड़कियों पर धार्मिक विश्वास बल- 
पूर्वक ठँसने से आध्यात्मिक दरिद्रता आ जाती है | 

५३ 
व्यक्ति, रूप, मान, पद्‌, धन, विद्या और आकार का सत्कारं 
करना मूर्ति-पूजन दै । 
| ०४ 
वह चौका-धर्म, जो अपरिमित औरं अमर आत्मा को 
विदेशियों के शोरवे से बिगड़ने देता है, संचमुच ही निन्दनीय है। 
“७५ १ 
सफलता का रहस्य वेदान्त को व्यवहार में लाना है। 
व्यावहारिक वेदान्त ही सफलता की कुंजीहै। 
` ५६ 
उपनिषदों और वेदान्त की पवित्र शिक्षाओं की जगह एक 
प्रकार के चौका-धमे ने ले ली है अर्थात्‌ भोजन और भोजन 
करने की विधि पर जरूरत से कहीं ज्यादा जोर दिया जाता है। 
वाहरे पागलपन | 
१७ 
उपवास तो केवल. सहायतार्थ किया जाना चाहिए, परन्तु 
उसका हम पर आधिपत्य न होना चाहिए । लोग प्रायः 
उपवास इसलिए करते हैं कि वे-उसके लिए विवश किये जाते 
हैं। उस. समय वे उपवास-रूपी दासता के दास बन जाते हैं । 
'उपवांस का अर्थ अपने को सारी स्वार्थ-युक्त कामनाओं से रहित 
कर देना है; उनको पोषण करना नहीं । 
ys 
दान के उचित-अनुचित होने का निर्णय दान करनेवाले के 
अभिप्राय से नहीं, वरन्‌ दान के फल से किया जाना चाहिए | 
ya 
यदि हम एक दिन हजारौं भूखो को भी भोजन करा दें, तो 

उससे क्या लाभ ? इस प्रकार का विवेक-हीन दान भलेमानुस 
दरिद्रॉ के उत्पन्न करने में सहायता देता है । 
६० 

“यज्ञ वा होम से विपत्ति टलती है?, यह कहावत आज भी 
सतनी ही सच्ची है जितनी प्राचीन पुण्य-काल में थी, किन्तु भेद 
केवल इतना है कि यह यज्ञ केवल निर्दोष जीवों का नहीं, बल्कि 
YA की वेदी पर अपनी दलबन्दी की वृत्ति अर्थात्‌ जाति-भेद तथा 
इर्षा के भावों का बलिदान करना है, जो हमें इसी संसार में स्वगं 
ला देता है। 


4 


६१ 

भूतकाल के महापूज्य ऋषियों और मुनियों की आँखों से 
झाँकते रहने की अपेक्षा हमें अपनी ही आँखों द्वारा देखना और 
अपनी समस्याओं को स्वयं ही हल करना है) 

; ६२९० 

प्रकृति में परमात्मा को प्रकृति-रूप से देखो, बल्कि उससे 
भी बढ़कर तुम उसे रसायन की प्रयोगशाला और बिज्ञान-भवन 
में देखो । तुम्हारे लिए रसायनज्ञ को भेज यज्ञाग्नि के समान 
qaa होनी चाहिए । 

0 ` र नाल च: 
- समप्र संसार के धम-प्रन्थों को उसी भाव से ग्रहण करना 
चाहिए, जिस प्रकार रसायन-शास्त्र का हम अध्ययन करते हें, 
और अपने अनुभव के अनुसार अन्तिम निश्चय पर पहुँचते हैं । 

; ६४ 

शौच के सपय मंनुष्य को जितनी. कुल्ली करना चाहिए, इस 
प्रकार के तुच्छ प्रश्नों पर वाद-विवाद करने में बहुत-से युवको की 
मानसिक शक्तियाँ नष्ट की जाती हें । 

६४५ . ; 
आप अपनी शक्ति को उत्तम विषयों की ओर लगने दीजिए, 
तब आपके पास विषय-वासना के विचार करने का भी समय 
न रहेगा। 
६६ 
जब तक पत्नी पति का वास्तविक हित करने को तत्पर नहीं 
होगी और पति पल्ली की कुशल-क्षेम को वृद्धि के लिए उद्यत 
न होगा, तब तक धम की उन्नति, नहीं हो सकती; फिर धर्म के 
लिए कोई आशा नहीं है । 


$ 
भय से और दंड से पाप कभी बंद नहीं होते । 
-gi 

लोग चाहे आपसे भिन्न-मत' हो, चाहे आप पर नाना प्रकार 
की कठिनाइयाँ डालें, चाहे आपको बदनाम करें, पर उनकी कृपा 
तथा कोप, उनकी धमकियों तथा प्रतिज्ञाओं के होते हुए, भी 
आपके मन-रूपी सरोवर से दिव्य, अनन्त रूप से पवित्र, मीठे 
जल की धारा के अतिरिक्त और कुछ निकलना ही नहीं चाहिए । 
आपके अन्दर से अमृत का प्रवाह बहना चाहिए, जिससे आष 
के लिए बुरी बातों का सोचना उसी प्रकार असम्भव द्वो जाय, 
जिस अकार स्रोत के शुद्ध और ताजा जल के लिए अपने पीने- 
बालों को विष दे देना असंभव हो जाता है | 


६ 
यह एक दैवी विधान है, जिसकी कोनों-कोनों 'तथा 
बाज्ारों-बाजारों में घोषणा कर देना चाहिए कि “तुम ईश्वर की 
आँखों में धूल -मोंकने का प्रयत्न करोगे, तो तुम स्वयं अन्ये हो 


जाओगे. ।” 

Yo 
चाहे आप किसी एकान्त गुफा में कोई पाप करें, आप-विना 
किसी विलम्ब के यह देखकर. चकित होंगे कि आपके परो तले 
की जमीन आपके विरुद्ध साच्ची देती है, आप विना किसी विलम्ब 
के देखेंगे कि उन्ही दीवारों और उन्हीं बृक्षों के जवान है और 
बे बोलते हैं। आप प्रकृति को धोखा नहीं दे सकते । यह एक 
सत्य है और यह एक देवी विधान है | 
-७१ 
दूसरों के प्रति आपका क्या कतेव्य है ? जब और लोग 
बीमार पढेँ, तो उनको अपने पास ले आओ और जिस प्रकार 
अपने शरीर के घावों की आप सुश्रूषा करते हैं, उसी प्रकार 
उन घावों को अपना ही समझकर आप उनकी मरहम-पट्टी करो | 
; ७२ 
वह मनुष्य जो अपने संगी से घृणा करता है, उसी मनुष्य 
के समान हत्यारा है जिसने यथार्थ में हत्या की हो। 
७३ 
जो दर्शन-शास्न प्रकृति में होनेवाले सब. तथ्यों की व्याख्या 
नहीं करता, वह-दर्शन-शास््र ही नहीं है । 
७४ 
सत्य किसी व्यक्ति विशेष की सम्पत्ति नहीं ; सत्य ईसा की 
जागीर नहीं है; हमें ईसा के नाम से सत्य का प्रचार नहीं 
करना है । यह सत्य कृष्ण अथवा किसी भी व्यक्ति विशेष की 
सम्पति नहीं हैं, बल्कि यह प्रत्येक व्यक्ति की सम्पत्ति है l 
र ; ७५. 
. -यदि सत्य के लिए आपको अपना शरीर भी त्यागना पड़े, 
तो सानंद त्याग दीजिये । यही अन्तिम भमता है, जो भंग होती है। 

७६ 
लोग तथा अन्य वस्तुयें तभी तक हमें प्यारी लगती हैं, जब 
तक वे हमारा स्वार्थ सिद्ध करती हैं तथा हमारा काम निकालती 
हँ । जिस क्षण हमारा स्वार्थ सिद्ध होने में वे बाधक होती हैं 
उसी क्षण हम सब कुछ त्याग देते हं । 
७७ ४ 
बच्चे के लिए बच्चा प्यारा नहीं होता, किन्तु अपने लिए वह 
प्यारा होता है। पल्ली के लिए पत्नी प्यारी नहीं होती, किन्तु 
अपने लिए पत्नी प्यारी होती है। ऐसे ही पति के लिए पति 
प्यारा नहीं होता, बल्कि अपने लिए पति प्यारा होता है । यही 
तत्त्व वा दैवी विधान है । 
७८ 
कोई भी आपके पास आवे, इश्वर समभर उसका स्वागत 
करो, परन्तु उस समय साथ-साथ अपने को भी अधम. मत 
समभो । यदि आज आप जेलखाने में हों, तो कल आप प्रताप- 
वोन्‌ हो सकते हो | 
७६ 
जिस समय मनुष्य विश्व-आंत्मा को अपनी निजी आत्मा 
अनुभव करता है, तो सारा विश्व उसके शरीर के समान उसकी 
: सेवा करता है । 
Go 
अपने चित्त को शान्त रक्खो, अपने मन को शुद्ध विचारों से 
भर दो, और कोई,भी मनुष्य आपके विरुद्ध नहीं हो सकता। 
यही देवी विधान है । 
८१ 
दैवी विधान यह है कि मनुष्य आराम-चेन से तथा विक्षेप- 

हित रहे और उसका शरीर सदेव हरकत करता रहे । उसका 
मन स्थित-विद्या के अधीन रहै आर तन गति-विद्या 
के । शरीर तो काम' में लगा रहे और ' अंतरात्मा सदैब , 
आराम में । 
८२ $ 
बेदान्त आपसे यह मनवाना चाहता है कि दान देने में 
आनन्द है, लेने में नहीं । | 
परे 
अलमारियों में बंद वेदान्त की पुस्तकों से काम न चलेगा, 
तुम्हें उसको आचरण में लाना होगा । 
पड 
यदि वेदान्त आपकी निबलता को दूर नहीं करता, यदि वह 
आपको प्रसन्न नहीं रखता, यदि वह आपके बोभों को परे नहीं 
इटाता, तो उसे ठुकराकर अलग फेंक दो | 
GA A 
वेदान्त-दर्शन के प्रचार का सर्वोत्तम मागे उसे अपने 
आचरण में लाना है, अन्य कोई भी सुमग साग नहीं èi, 
८६ 
वेदान्त चाहता है कि आप काम को काम की खातिर करें । 
फल के लिए नहीं । 
SI 
तन को काम में और मन को प्रेम और राम में रखने 
का अर्थ इसी जन्म में दुःख और पाप से मुक्ति पाना है । 
GS 
, शरीर और मन निरन्तर काम में इस हृद तक प्रवृत्त रहें कि 
परिश्रम बिलकुल ही जान न पड़े । : 

८६ 
. जहाँ कहीं भी तुम हो, दानी की हैसियत से काम करो; भिछुक 
की हैसियत से कदापि न करो, ताकि आपका काम विश्व-व्यापी 
हो और किंचित्‌-मांत्र भी व्यक्तिगत न हो। 

६० 

संसारी मनुष्य के लिए निरन्तर कर्म तथा निरन्तर परिश्रम 

ही सब से महान्‌ योग हैं। संसार के लिए तभी आप सब से 
महान्‌ कार्यकर्ता हैं, जव आप अपने लिए काम नहीं करते | 

६९ 
__ वह हमारी स्वार्थ-पूर्ण ` चंचलता है, जो सारा काम बिगाड़ 
देती है । ; 

६२ 


शब्दों की अपेक्षा कमे अधिक पुकार-पुकार कर उपदेश देते हैं । 
: ६३ 


परिणाम और नतीजा मेरे लिए कुछ नहीं है, सफलता अथवा 
असफलता मेरे लिए कुछ नहीं है। मुझे काम जरूर करना 
चाहिए, क्योंकि मुझे काम प्यारा लगता है । मुझे काम काम के 
लिए ही करना चाहिए | काम करना मेरा उद्देश्य वा लक्ष्य है, 
कम में प्रवृत्त रहना ही मेरा जीवन है । मेरा स्वरूप, मेरी असली 
आत्मा स्त्रयं शक्ति है । में अवश्य काम करूँगा । 

६४ 

सदा स्वतन्त्र कार्यकर्ता और दाता वनो । अपने चित्त को 
कभी भी याचक तथा आकांक्षी की दशा में न डालो । सर्वेसर्वा 
'बनने के स्वभाव से पल्ला छुड़ाओ। 

zi | ६४ 

अपनी विद्वत्ता दर्शाने के लिए बड़े-बड़े और लम्बे-लम्बे 

वाक्‍य वा श्लोक उद्धृत करने को योग्यता/ और वाक्यों तथा 
ग्राचीन ahne के भाव तोड़ने-मोइने के लिए व्यथ बाल 
की खाल निकालने की शक्ति तथा ऐसे विषयों का अध्ययन 
जिनको हमें अपने जीवन में कभी व्यवहार नहीं करना है, 
Ra नहीं है । 
६६ 
सच्ची शिक्षा का असली उद्देश्य लोगों से ठीक बातें कराना 
ही नहीं, बल्कि ठीक बातों के करने में आनन्द अनुभव कराना 
है, केवल परिश्रमी बनाना ही नहीं, बल्कि परिश्रम में प्रेम अनुभव 
कराना है । : 
६७ 
यदि शिक्षा मुझे स्वतंत्रता तथा मोक्ष की प्राप्ति नहीं करा देती, 
तो उसे धिक्कार है। उसे दूर कर दो, मुझे उसकी आवश्यकता 
नहीं । यदि विद्या मुझे बन्धन में रखती है, तो मुझे ऐसी विद्या 
से कोई प्रयोजन नहीं | 
६८ है ह 
मनुष्य के भाव जितने बुद्धि बा विवेक के अधीन होते है, 
डतना ही वह पशुओं से श्रेष्ठ माना जाता है। 
६६ 
चिमटा प्रायः और सब चीज़ों को पकड़ सकता है, परन्तु वह 
QA लौटकर उन्हीं उँगलियों को, जो उसे पकड़े हुए हैं, किस 
आकार पकड़ सकता है ? इसी प्रकार मत अथवा बुद्धि से उस 
-महान्‌ अज्ञेय को, जो स्वयं उसी का आदि-मूल है, जानने की किसी 
प्रकार भी आशा नहीं की जा सकती । 
१०० 
< मनुष्य अपने भाग्य का विधाता आप है । i 

१०१ 
यदि कोई मनुष्य मुझे अपने मत को एक शब्द्‌ में प्रकट 
करने को कहे, तो मैं कहूँगा कि वह “आत्म-विश्वास”ः वा 
“आत्म-ज्ञान' है । 
१०२ 
विशाल संसार मेरा घर है, और उपकार करना मेरा 
धम है। 
क$ १०३ 
ईसाई, हिंदू, पारसी, आयेसमाजी, सिक्ख, मुसलमान और 
वे लोग जिनके मुट्टे, हड्डियाँ तथा मस्तिष्क मेरी प्यारी इष्टदेवी 
भारत-भूमि के अन्न और नमक खाने से बने हैं, वे मेरे भाई हैं, 
नहीं-नहीं, मेरा अपना आप हैं। उनसे कह-दो कि मैं उनका 
हूँ | मैं सबको हृदय से लगाता हुँ, किसी को अलग नहीं करता । 
में प्रम-रूप हूँ । प्रकाशं के समान प्रेम प्रत्येक पदार्थ को, सबको 
प्रकाश की क्रिरणों से मढ़ देता है। ठीक और अवश्य ही में 
प्रेम के प्रताप की बाढ़ हूँ । में सबसे प्रेम करता हूँ । 
छ १०४ 
पूर्ण स्वस्थ व निरन्तर काम में प्रवृत्त रहने का रहस्य चित्त 
को सदा' हल्का और प्रसन्न रखने में है; चित्त को कभी भी 
थका-माँदा, कमी भी उत्तेजित, कभी भी भय, शोक व चिंता 
से लदा हुआ रखने में नहीं है । | 
* १०५ 
लोकाचार के'दलदल में फंसे रहना, अपने को रीति-रिवाज 
की धारा में बहने देना, किसी जड़ वस्तु की तरह नाम-रूप के 
कुएँ में डूब जाना, संपत्ति के सरोवर में गोते खाना और उस 
समय को जिसे ईश्वर-प्राप्ति में व्यय करना चाहिए था, रुपया , 

कमाने में लगाना, और फिर भी इसे “परोपकार? कहना, क्या 
ag जडता या अकर्मण्यता नहीं है ९ 
१०६ 
अपना केंद्र अपने से बाहर मत रक्खो, यह आपका पतन: 
कर देगा । अपने में अपना पूर्ण विश्वास रक्खो, अपने केंद्र पर 
डटे रहो; कोई चीज तुम्हें हिला तक न सकेगी । 
१०७ 
जो मनुष्य स्वेच्छापूवेक सत्य की सूली बर अपना बलिदान 
कर देता है, उसके लिए यह संसार स्वर्गीय .नंदून-वन है । बाक़ी 
सबके लिए रौरव नरक है | : 
१०८ ; लव 
दुनिया ! हट, दूर, परे हो। जागो ! उठो, स्वतंत्र हो। 
आजादी ! आजादी ! आजादी |!" yA 


` 


g 

' ( ता० ६ सितंबर १६०५ ई० को फ़ैजाबाद में दिया हुश्रा व्याख्यान ) 


जे नर राम-नाम लिव नाहीं; 
वे नर, खर कूकर शूकर सम वृथा जियें जग माँहीं । 
x x x 
तुझे देखें तो फिर औरों को किन आँखों से. हम देखे; - -' 
ये श्रॉखे फूट जायें गचि इन श्राँखों से हम देखें। 
3०1 za || 2४1) 
जीता तो वही है, जो सत्‌ में, नारायण में, राम में रहता- 
` सहता, चलता-फिरता और श्वास लेता है । जिन्दगी तो यही है । 
आप कहेंगे कि तुम बस आनन्द ही आनन्द बोलते हो, संसार 
` के काम-काज कैसे होंगे और ठुख-दर केसे मिटेंगे ? पेरन्तु-- 
। हरजा कि gea ख़ीमा ज़द गौगा न मानदश्रामरा। 
अथे--जिस स्थान पर राजाधिराज़ ने डेरा डाला, वहाँ साधा- 
ण लोगों का गुल-गपाड़ा न रहा । 
जहाँ पर सत्‌, प्रेम और नारायण का निवास है, वहाँ शोक, 
मोह, दुःख, ददे आदि का क्या काम? क्या राजा के खेमे के 
,. सामने कोई लंडी-बुच्ची फटक सकती है? सूये जिस समय उदय 
, हो जाता है, तो कोइ भी सोया नहीं रहता। पशुओं की भी 
: आँखें खुल जाती हैं, नदियाँ जो बफ़ की चादरें ओढे पड़ी थीं 
'उर्न चादरों को फेंककर चल पड़ती हैं। इसी प्रकार सूर्या. का 
gå आत्मदेव जब आपके हृदय में निवास करता है, तो वहाँ 

शोक, मोह और दुःख केसे ठहर सकते हैं? कभी नहीं, कदापि 
नहीं । दीपक जल पड़ने से पतंगे आप ही आप उसके आस-पास 
आने शुरू हो जाते Èl चश्मा जहाँ बह. निकलता है, प्यास 
बुझानेवाले वहाँ स्वयं जाने लग पड़ते हें । फूल जहाँ खिल 
पड़ा, भोरे आप ही आप उधर खिंचकर “चले आते हैं । इसी 
प्रकार जिस देश में धर्म ( ईश्वर का नाम) रोशन हो जाता है, 
तो संसार के सर्वोत्तम पदाथ, वैभव आप ही खिंचे हुए उस देश 
में चले आते हें । यही कुदरत का कानून है, यही प्रकृति का 
नियम है-। ३० | ३ || 3० ||| 
बेशक, राम को आनन्द के अतिरिक्त और बात नहीं आती । 
बादशाह का खीमा लग जाने पर जैसे चोर-चकार नहीं आने पाते 
इसी तरह आनन्द का डेरा जम जाने से शोक और दुःख ठहर 
नहीं सकते। इसलिए आनन्द के सिवा' राम से और क्या 
निकले ? ३० आनन्द | आनन्द !! 
लेकिन आनन्द का डेरा डालने प्ले पहले ज़मीन का साफ़ 
कर लेना भी जरूरी है। इसलिए आज राम, जिसके यहाँ आनन्द 
की बादशाहत के सिवा कुछ और है ही नहीं; झाड़ लेकर माड़ने 
बुहारने का काम कर रहा है । जिस तरह दूध या किसी और 
अच्छी चीज़ को रखने के लिए बरतन का साफ़ कर लेना ज़रूरी 
-है, इसी तरह आनन्द को हृदय में रखने के लिए हृदय का 
साफ़ कर लेना भी आवश्यक है। सो आज राम इस सफाई का 
aa बतायेगा। लोग कहते हैं कि घी खाने से शक्ति आती है, 
मगर जब तक ज्वर दूर न हो जाय, घी हानिकारक ही है । कडवी 
कुनेन या चिरायता या गुरुच खाये बिना ज्वर दूर न होगा 


aki तक.मन पवित्र और शुद्ध न 'होगा, ज्ञान को. रंग 
कदापि न चढेगा । | 

श्रोरा ब चश्मे पाक तवाँ दीद चू हिलाल; 
हर दीदा जस्त्रगाहे ग्रा माह पारा नेस्त। 


_ अर्थ-पवित्र आँख से तू उस प्रियतम को द्वितीया के चन्द्रो- 
द्य के समान देख सकता है, परन्तु हर एक आँख उस चन्द्रमुखी 
के दशन नहीं कर सकती । 
जब राम पहाड़ों पर था, तो उसने एक दिन एक मनुष्य क्रो 
“देखा कि गुलाब का एक सुन्दर फूल नाक तक्र ले गया और 
चिल्ला उठा | उसमें क्या था ? उस सुन्दर फूल में एक मधु- 
मक्खी बेठी थी, जिसने उस पुरुष की नाम की नोक में एक डंक 
मारा | इसी कारण वह चिल्ला उठा, दद॑ से व्याकुल हो गया 
और पुष्प हाथ से गिर पड़ा | इसी तरह समस्त कामनाये और 
विषय-वासनायें देखने में उस गुलाब के फूल की तरह सुन्दर 
और मनोहर प्रतीत होती हैं, किन्तु उनके भीतर वास्तव में एक 
Al भिड़ बैठी है, जो डंक मारे विना न रहेगी। आप 
सममते हे कि हम सुन्दर-सुन्दर फूलों ( संसार के पदार्थों ) और 
भोग-बिलासों को भोग रहे हैं, किन्तु वास्तव में बह विष;,जो 
उनके अन्दर है, आपको भोगे विना न रहेगा । संसार के लोग 
जिसको मज़ा या स्वाद कहते हैं, वह अपना जहरीला असर 
यहाँ किये विना भला कब रह' सकता है ? 
हाय | आज भीष्म के देश में ब्रह्मचर्य पर दो बातें कहनी 
पड़ती हैं । भीष्म को त्रह्मचये तोड़ने के लिए ऋषि, मुनि और 
“सौ तेली माँ, जिसके लिए उसने ब्रह्मचर्ये की प्रतिज्ञा ली थी, उपदेश 
करती है कि तुम ब्रह्मचय तोड़ दो। वजीर, अमीर, ऋषि- 
सुनि सब्र आग्रह करते हैं कि तुम ब्रह्मचये को तोड़ दो । तुम्हारे 
विवाह करने से तुम्हारा वंश बना रहेगा, राज बना रहेगा ॥ 

इत्यादि-इत्यादि । किन्तु नवयुवक भीष्म यौवनावस्था के आरंभ 
में, जिस समय विरला ही कोई ऐसा युवक होता है, ज्ञिसका मन 
बाह्य सौन्दये और चित्ताकर्षक छवि के भूठे जाल में न फँसता 
हो, यौवन-पूर्ण भीष्म, शूरवीर भीष्म यों उत्तर देता है--“तीनों 
लोकों को त्याग देना, सर्ग का साम्राज्य छोड़ देना और 
इनसे भी कुळ बढ़कर हो तो उसे न लेना मंजूर है, परन्तु सत्‌ 
से विमुख होना स्वीकार न करूँगा । चाहे ge अपने गुण 
५ गन्ध ) को, जल अपने स्वभाव ( रस-स्वाद्‌ ) को, प्रकाश अपने 
गुण (भिन्न-भिन्न रंगों के दिखलाने) को, वायु अपने गुण (स्पर्श) 
को, सूये अपने प्रकाश को, अग्नि अपनी उष्णता. को चन्द्र 
अपनी शीतलता को, आकाश अपने धम शब्द को, इन्द्र अपने 
वैभव को, और यमराज न्याय को छोड़ दें, परन्तु मैं सत्य को 
कदापि न छोड़ँगा ।? , 
हनुमान का नाम लेने और ध्यान करने से लोगों में शौय 
और वीरता आ जाती है । हनुमान को महावीर को किसने,बनायी ९ 
इसी ब्रह्मच ने । मेघनाद को मारने की किसी में शक्ति न थी | 
मर्यादापुरुषोत्तम भगवान्‌ रामचन्द्र ने भी यह मर्यादा दिखलायी 
कि मैं स्वयं राम हूँ, किन्तु मैं भी मेघनाद को नहीं मार सकता । 
“उसको वही मार सकेगा जिसके अन्तःकरण में बारह वर्ष तक 
किसी प्रकार का अपवित्र विचार न आया हो, और वह लच्मणजी 
थे । जिन-जिन लोगों ने पवित्रता को छोड़ा, उनकी स्थिति खराब 
होने लगी। उस मनुष्य की जय कभी नहीं हो सकती, जिसका 
हृदय पवित्र नहीं है । .प्रथ्वीराज जव उस रण-चेत्र को चला, 
जिसके बाद ही हिंदुओं की गुलामी शुरू हो गयी, तो लिखा है 
“कि चलते समय वह अपनी कमर महारानी से कसवाकर आया 
था । नेपोलियन-जैसा युद्ध-वीर जब. अपनी उन्नति के शिखर से 

गिरा, segF धम, तो लिखा है कि जाने, से पहले ही वह अपना 
"खून, अपना घात, आप कर चुका था । खून क्या लाल ही होता है ? 
नहीं-नहीं, सफेद भी होता है। उस रण-केत्र से पहली शाम 
को वह एक चाह में अपने तई पहले ही गिरा चुका था । अभिमन्यु 
कुमार-जैसा चन्द्रमा के समान सुन्दर, सूर्य क समान तेजस्वी, 
अपूव नवयुवक जब उस कुरुक्षेत्र की भूमि के अर्पण हुआ और 
उसे युद्ध में काम आया, जहाँ से भारत के क्षत्री शूरवीरों का' 
बीज उड़ गया, तो युद्ध से पहले वह ( अभिमन्यु ) त्षत्रिय-वंश 
का वीज डालकर आ रहा था | राम जब प्रोफ़ेसर था, उसने 
उत्तीण और अनुत्तीर्ण बिद्यार्थियों की नामाबली बनायी थी और 
उनके भीतर की दशा और आचरण से 'यह परिणाम निकाला 
था कि जो विद्यार्थी परीक्षा के दिनों या उसके कुछ दिनों पहले 
विषयों में फंस जाते थे, वे परीक्षा में प्रायः असकल होते थे, 
चाहे वे वर्ष भर श्रेणी में अच्छे ही क्यों न रहे हों; और वे 
बिद्यार्थी, जिनका चित्त परीक्षा के दिनों में एकाग्र और शुद्ध रहा 
करता था, उत्तीण और सफल होते थे । बाइबिल में शूरवीरता 
में अति प्रसिद्ध सैम्सन (Samson) का दृष्टान्त आया È | 
जब उसने खियों के नेत्रो की विषमयी मदिराको चक््खा, तो 
उसकी समस्त वीरता और शौये को उडते जरा देर न लगी । एक 
चीर-नर ने कहा है-- 
“My strength is as the strength of ten. 
Because my heaxt is pure. 
I never ‘felt the kiss of love, 
Nor maiden’s hand in mine.” 
| — TENNYSON. 

थ--द्स नवयुव्रको की शक्ति मुभमें है, क्योंकि मेरा हृदय 
पवित्र है। कामासक्त होकर न तो मैंने कभी प्रेम के चुम्बन का 
अनुभव किया और न किसी तरुणी के कोमल कर-स्पंशे का। 
FA तेल बत्ती के ऊपर चढता हुआ प्रकारा में बदल जाता है 
वेसे ही जिस शक्ति की अधोमुखी गति है, यदि वह ऊपर की तरफ़ - 
बहने लग पड़े, अर्थात्‌ ऊर्ध्वरेतस बन जाय, तो विषय-वासना- 
रूपी बल ओजस्‌ और परमानन्द में बदल जाता है । अर्थशांख् में 
बहुधा लोगों ने पढ़ा होगा कि किसी देश में जन-संख्या का बढ़ 
जाना,और समृद्धि का स्थायी रहना एक ही समय में असंभव 
अर एक-दूसरे के विरुद्ध है। पवार्थविद्या बेत्ताओं की परीक्षा 
से भी यह सिद्धान्त स्पष्ट सिद्ध होता है।. अगर बाग्रीचे में 
निराई और 'पेड़ों. की काट-छाँट न की जाय, तो थोड़े ही 
दिनों में .बाग बन हो जायगा, सब रास्ते बन्द । इसी तरह 
राष्ट्रीय शान्ति और वैभव को स्थिर रखने के लिए नैतिक 
पद्धति ( Ethical process ), जिसको हक्सले ने उद्यान 
पद्धति से उपमा ,दी है, वर्ताव में लाना aga है अर्थात्‌ 
लोक-संख्या को किसी विशिष्ट मर्यादा से अधिक न बढ्ने 
देना उचित होता है, चाहे यह विदेश-गमन से प्राप्त हो, _ 
चाहे संतान के कम पैदा करने से। जव सीधी तरह 
कोई बात समक में नहीं आती, तो डंडे के जोर से सिखायी 
जाती है। सभ्यता-हीन लोगों में पहले पशुओं की तरह माँ-बहन 
का विचार-विवेक न था, किन्तु VIN: वे इस नियम को सम- 
भने लगे और मा-बद्दन इत्यादि निकट के सम्वन्धियों में बिवाह 
का रिवाज बन्द कर दिया । कुछ वेगों को. पशु-वृत्ति का नाम 
देकर तुच्छ माना जाता है, किन्तु न्याय की दृष्टि से देखा जाय, 
तो मनुष्यों .की अपेक्षा पशु अधिक शुद्ध और पवित्र हैं। 

किंतु वे वेग पशुओं को भी बदनाम करने योग्य हें । 
कारण यह है कि यद्यपि मनुष्यों को अपेक्षा पशु ब्रह्मचय का 
अधिक पालन करते हैं, किंतु वे सन्तति धड़ाघड़ बढ़ाते चल्ने 
जाते हे, जिसका परिणाम लड़ाई-भिड़ाई और जीवन के लिए 
युद्ध (-Strugglo for Lifo ) होता है । पशुओं की 
सन्तति केवल लड़ने-मरने, कमज़ोरों के नाश होने और कुछ 
ताक़तवरों के बच निकलने के कारण बनी रहती है । खेद है 
उन मनुष्यों पर, जो न केवल पशुओं की तरह सन्तति उत्पन्न 
करते जाने में विचार-हीन हैं, बल्कि पशुओं से बढ़कर 
अपना सफ़ेद खून ( वीयं) विषय-सुख के लिए बहा देने 
के लिए तैयार हैं। जिस समय हम लोग अर्थात आय लोग 


' इस देश में आये, उस समय हमको ज़रूरत थी कि हमारी 


सन्तति और संख्या अधिक हो, इसलिए विवाह के समय इस 
प्रकार को प्राथना की जाती थी कि इस पुत्री के दस पुत्र हों । 
मगर इन दिनों दस पुत्रों की इच्छा. करने ठीक नहीं है । तुम 
कहते हो कि मरने के वाद पुत्र तुम्हें स्वग , में पहुँचायेंगे, मगर 
अब तो जीते जी ये बच्चे, जिन्हें तुम पेट-भर रोटी भी नहीं 
दे सकते, तुम्हारे पाप अर्थात्‌ नरक के कारण हो रहे हैं । प्यारो 
उधार के पीछे नक्रद क्‍यों छोड़ते हो ? इसी प्रकार का प्रश्न अर्जन 
ने भगवान्‌ कृष्ण से गीता में किया था कि पिंड और जल कौन 
देगा? पितर fra प्रकार स्वग में पहुँचेंगे ? भगवान्‌ कृष्ण ने 
स्वगं के लिए जो जवाब दिया, उसे भगवद्गीता के दूसरे अध्याय 
मं ४२ से लेकर ४६ श्लोक तक अपने-अपने घरों में जाकर 
देख लो ।& देख तो ii ia, २ 

% भगवान्‌ ने कहा था--“हे ग्रजञन | जो मूढ़ पुरुष हैं, जो वेदों 
में रत हैं, जो वेदों के ग्रर्थवाद और गुण-गान में'मोहित La 

भगवन्‌, स्वर्ग मुक्ति नहीं हे, स्वर्गं के बाद तो फिर य 
आना पड़ता है । स्वगे के विषय में क्या ही खव कहा है-- 


जन्नत-परस्त ज़ाहिद कव हकृ-परस्त है ! 
हूरों पे मर रहा है, यह शहवत-परस्त हे । 


अर्थात्‌ जो ÀS की कामना रखता है, वह ब्रह्म का उपासक 
- कैसे कहा जा सकता है ? वह तो अप्सराओं की इच्छा रखता है 
ओर कामासक्त है । 


प्यारो, अगर तुम जन-संख्या के कम करने में यत्न न 

रोगे, तो प्रकृति अपनी क्रर-पद्धति को काम में लायेगी 
' अर्थात्‌ काँट-छाँट करना शुरू कर देगी । जैसा कि महषि:वशिष्ठ- 
जी ने कहा हं कि (१) महामारी, ( २) दुर्भिक्ष, ( ३ ) भूकम्प 


कहते हैं कि वेदिक कमैकांड श्रौर स्वर्गादि से परे और कुछ नहीं है, जो 
. स्वयं नाना प्रकार की लिप्साओं व कामनाओं से ग्रसित हैं, स्वर्ग ही 

_ जिनका ध्येय हे, जो गंधहीन पुष्प की तरह सुहावनी किंतु निस्सार वाणियाँ 
बोला करते हैं, जो भोग और ऐश्वयै की प्राप्ति के लिए बहुत प्रकार की 
क्रियायें करते हैं, पर जो जन्म-रूप कर्मफल से बद्ध हैं, उन भोग और 
ऐश्‍वर्य में श्रासक्त तथा उनके द्वारा हर'ली गयी चेतनावाले लोगों की 
बुद्धि, जो नाना व्यवसायों में फँसी हुई हे, कभी समाधि में स्थिर नहीं 
होती । चूँकि वेद तीन गुणों का विषय है, इसलिए, हे अजुन ! तू. 
तीनों गुणों से रहित हो, इन्द्र-रद्वित होकर सदा सत्त्व में स्थित हो, 
तथा योग और चेम से रहित होकर आत्मवान्‌ हो । सब ओर से उछुलते 

_ महान्‌ जलाशय के होते हुए जितना प्रयोजन एक छोटे जलाशय में 
“होता दै, उतनी ही श्रावश्यकता एक ज्ञानवान्‌ ब्राह्मण के लिए सब 
-चेदों में है 1”? ( गीता २, ४२-४६ ) 

और (४) युद्ध के द्वारा छाँट शुरू हो जायगी AR ग्रह-कलह, 
ढुभिन्न, प्लेग आदि नहीं चाहते, तो पवित्रता, ब्रह्मचयै, हृदय की 
शुद्धि और निर्मल आचार-व्यवहार को बर्ताव में लाओ । देश 
में मेल और राष्ट्रीय एकता कदापि स्थिर नहीं रह सकती, जब तक 
जन-संख्या की वृद्धि और भूमि की पैदावार का अनुपात 
ठीक न रहे। संसार में कोई देश ऐसा नहीं है, जो निर्धनता में . 
हिन्दुस्तान से कम हो और जन-संख्या में इससे अधिक । ऐसी 
दशा में झगडे-वखेडे' और स्तार्थ-परायणता भला FAET दूर हो 
सकती है और मेल-मिलाप व एकता क्योकर स्थिर रह सकती 
है? दो कुत्तों के बीच में एक रोटी का टुकड़ा डालकर कहते हो 
कि लडो मत। भला यह कैसे हो सकता है ? इस दशा में प्रेम 
और एकता का उपदेश करना, लेक्चरवाजी की हँसी उड़ाना और 
उपदेश का मखौल करना है। एक गोशाला में दस. गायें हों, 
और चारा केवल एक के लिए हो, तो गायों के समान सीधा-सादा 
शान्त-स्त्रभाव और वे जुबान पशु भी आपस में लड़े-मरे विना नहीं 
रह सकता । भला भूखों-मरते भारत के निवासी कैसे शांति और 
निष्कपटता स्थिर रख: सकते हैं ? पदाथविद्या में यह वात सिद्ध 
हो चुकी है कि किसी की साम्य-स्थिति ( Equilibrium ) 
के लिए आवश्यक है कि उसके प्रत्येक अणु की आन्तरिक गति के 
लिए इतनी जगह हो कि दूसरे अणु की गति में बाधा न पड़ने 
पावे । अब' भला बताओ कि जिस देशा में एक आदमी के पेट- 
भर खाने से बाक़ी दस आदमी SETA या भूखे रह. जायें, उस 
देश में भिन्न-भिन्न व्यक्ति एक-दूसरे के सुख में वाधा डालने- 
वाले क्यों न दो? और ऐसे देश की शान्ति और साम्य- 
स्थिति ( Equilibrium ) . कैसे . स्थिर रह सकती है? 
क्या तुम भारतवर्ष को कलकत्ता की काल-कोठरी : बनाये 

विना न रहोगे ? जो चीज तिकम्मी हो जाती है, बह इस 
जम्प की तरह नीचे उतार दी जाती दै, जो अभी उतार दिया 
गया हे। ७ आखिर कब सममोगे ? मानवी शक्ति को इस 
प्रकार नाश मत करो, जिससे तुम्हारी भी हानि और देश की 
बरबादी हो । इस शक्ति को ब्रह्मानन्द और आत्म-बल में बदल 
दो। दुनिया का सबसे बड़ा गणितज्ञ सर आइज़क न्यूटन 5० 
साल से अधिक आयु तक जिया और वह ब्रह्मचये का जीवन 
व्यतीत करता था । दुनिया का बहुत बडा दार्शनिक केंट बहुत 
बड़ी उम्र तक जिया. और वह भी ब्रह्मचारी था | ade स्पेन्सर 
और स्वीडनबर्ग-जैसे संसार की विचार-धारा को पलट देनेवाले 
ब्रह्मचारी ही हुए हें । कुछ अँगरेजी समाचार-पत्रों ने यह खयाल 
उड़ा रक्खा है कि ब्रह्मचये का जीवन आयु को घटाता हे | जाँच 
करने से मालूम होंगा कि यह परिणाम पेरिस और एडिनबरा में 
कुछ वर्षों की विशेष जन-संख्या को रिपोर्टो से निकाला गया 
था । जिसमें किंचित भी विवेक-शक्ति है, यदि विचार करे 
तो देख सकता है कि पेरिस और एडिनबरा में उन्हीं लोगों का 
विवाह नहीं होता, जो बीमार हों, कंगाल हों, बेकार हों या 
आर किसी कारण घर-घर भंटकते फिरते हों । इसलिए उन देशों 
X अविवाहित और एकाकी जीवन अकाल-मृत्यु का कारण 
नहीं, बल्कि मृत्यु का भय ही अविवाहित. रहने का कारण होता 
है। और ये अविवाहित मनुष्य, जो आत्मिक और वौद्धिक विकास 
से शून्य हैं, ब्रह्मचारी नहीं कहला सकते। अतः ब्रह्मचय पर 
जन-संख्या की दृष्टि से आपत्ति करना नितान्त अनुचित है | 

& एक लेम्प जो मेज़ पर रक्खा था और जिसकी चिमनी काली पड़ 
गई थी, उस समय मेज़ से नीचे उतार दिया गया था, जिसका यह 
उल्लेख दै । 

अब हम दो-एक अमेरिकन त्रह्मचारियो के जीवन का हाल 
सुनाकर समाप्त करेंगे। हमारे भारत की विद्या को विदेशियों ने 
प्राप्त करके उससे लाभ उठाया और हम वैसे ही कोरे-के-कोरे 
रह गये। यह कैसे खेद की बात है ? “हमारे पिता ने कूप 
खुदवाया है”, इसके कहने से हमारी प्यास नहीं जायगी, 
प्यास तो पानी के पीने से ही जायगी । इसी तरह शास्त्रो को 
आचरण में लाने से आनन्द होगा । अमेरिका के सबसे बड़े 
लेखक WAT का गुरु, आजन्म ब्रह्मचारी थोरो भगवद्गीता 
के बारे में इस प्रकार लिख़ता है--“प्रतिदिन मैं गीता के. 
पवित्र जल से सान करता हूँ। गो इस पुस्तक को लिखे 
हुए अनेकों वर्ष व्यतीत हो गये, लेकिन इसके बरावर कोई 
पुस्तक अभी तक नहीं निकली है। इसकी उत्तमता व महत्त्व 
हमारे आजकल के अ्रन्थों से इतना चढ़-बढ़कर है कि कई बार 
मैं यह ख्याल करता हुँ कि शायद इसके लिखे जाने का समय - 
बिलकुल निराला समय होगा ।” पाताल-लोक ( अमेरिका ) 
में उपनिषद्‌, भगवद्गीता और विष्णु पुराण का सबसे 
पहले इसी थोरो ने प्रचार किया है। सर टॉमस रो आदि 
जो योरप से हिन्दुस्तान में आये, वह उन पवित्र ग्रन्थों के 
ल्ैटिन-अनुवादों को यहाँ से योरप में ले गये और फ्रांस से 
थोरो उन अनुवादों को अमेरिका में ले गया। इन पुस्तकों 
के अनुवादों को फ़िरंगियों ने फारसी-भाषा से लैटिन-भाषा में 
(किया था; क्योंकि उस समय योरप के शिक्षित-समुदाय की 
भाषा लेटिन थी और प्रायः इसी भाषा में ग्रन्थ लिखे जाते 
थे । अगर सच पूछो तो वेदान्त का मंडा पहले-पहल इसी . 
पुरुष (थोरो) ने अमेरिका में गाड़ा। एक दिन जंगल Ñ 
` सैर करते हुए इससे एमसंन ने पूछा--“रेड इन्डियन अर्थात्‌ 

अमेरिका के असली वाशिन्दों के तीर कहाँ मिलते हैं ?” इसने 
स्वभावानुसार अपना हर समय ,का यही उत्तर दिया-“जहाँ 
चाहो।? इतने में जरा झुका और तीर मार्ग से उठाकर भट दे 
दिया और कहा -“यह लो ।? एमसन ने पूछा--“देश कौन-सा 
अच्छा है ?” तो उत्तर दिया कि अगर पैरों तले की प्रथिवी तुमको 
स्वर्ग और बैकुण्ठ से बढ़कर नहीं मालूम देती, तो तुम इस प्रथिवी 
पर रहने के योग्य नहीं ।” उसके द्वार हर समय खुले रहते थे, 
रोशनी और हवा को कभी रोक-टोक न थी । एमर्सन कहता है कि 
उसके मकान की छत में एक भिड़ों का छत्ता लगा हुआ था, 
भिड़ों ऑर शहद की मक्खियों को मैंने उसके साथ चारपाई 
पर बेखटके सोते देखा, मगर वे इस समदर्शा को कभी पीड़ा 
नहीं पहुँचाती थीं । साँप उसकी टाँगो से लिपट जाते थे, मगर 
उसे जरा परवाह नहीं । काटते तो कैसे, क्योंकि उसके हृदय 
से दया और प्रेम की किरणें फूट रही थीं, वह व्यालभूषण 
बना हुआ था, और इस तरह शांकर के समान व्यावहारिक 
ज्ञान रखता था। जिस पुरुष को दुनिया का नखरा-टखरा नहीं 
हिला सकता, वह दुनिया को जरूर हिला देगा। अमेरिका 
का एक और महापुरुष वाल्ट हिटमैन अभी हाल में 
गुजरा है, जो “अमेरिका की स्वतंत्रता की लड़ाई! ( War of 
Independence ) के दिलों में स्वतंत्रतापूवक गीत गाता 
फिरा करता था । उसके चेहरे से प्रसन्नता टपकती थी और उसके ' 
हाथ सदा काम में लगे रहते थे। उसका लड़ाई में यही काम 
था कि घांयलों की मरहम-पट्टी करे, प्यासों को पानी और भूखों 
को रोटी दे और लोगों के दिलों में हिम्मत और साहस को पैदा 
कर दे, तथा आनन्द से गीत गाता फिरे उसकी आँखों से 
आनन्द बरसता था। उसकी वाणी से मस्ती झड़ती थी । जिस _ 

तरह कुरुक्षेत्र की रण-भूमि में कृष्ण भगवान्‌ और भूत-पिशाचों 
के बीच सें शिव भगवान्‌ बिचरते थे, उसी तरह यह महापुरुष 
अमेरिका के उस WWT में बेधड़क घूमता-फिरता था | इसने एक; 
पुस्तक लिखी है, जिसका नाम “लीव्ज ऑफ़ प्रास” है। इसके 
पढ़ते-पढ़ते मनुष्य आनन्द से गद्गद्‌ हो जाता है । 


३» | आनन्द ! आनन्द ! आनन्द | 


डटकर खड़ा हूँ त्रौफ्र से खाली जहान में; 
तपकीने-दिल भरी है मेरे दिल में, जान में । 


घे ज़मा मका हैं मेरे पेर मिस्ले सग ; 


सू म 
कैसे श्रा सकूँ हूँ क्रेदेबयान Ñ| 


HA, 


x x xX 


खुश खड़ा दुनिया की छत पर हूँ तमारा देखता; 
गहबगह देता लगा हूँ वहशियों की-सी सदा । 


बादशाह दुनिया के हैं झुहरे मेरी शतरंज के; 
दिल्लगी की चाल हैं सब रंग सुलहो जंग के । 


रक्स शादी से मेरे जब कॉप उठती है ज्ञमी; ` 
देखकर में खिलखिलाता कहकह्ाता हूँ वहीं । 


उँट | Š || Ja ||| 

व्यावहारिक dara और 
झात्म-साक्षात्कार 


(aro ११ सितंबर; १६०५ को फ़ेज्ञाबाद में दिया हुआ व्याख्यान ) 


अमेरिका में अमली अर्थात्‌ व्यावहारिक वेदान्त का बर्ताव 
होता है, इसी से बह देश संपत्तिवान्‌ है। व्यावहारिक वेदान्त 
यही है कि अपने आपको सारा देश ही नहीं, बरन्‌ संपूर्ण संसार 
अनुभव करे ; और अपने आपको एक शरीर में परिच्छिन्न करना 
काल-कोठरी समभे | 


इतना छोटा नहीं हदूद रबा) 

पगड़ी-जोड़ा नहीं इदूद अरबा 

रोपी-जूता नहीं हृदूद अरबा 
मैं साढ़े तीन हाथ के टापू ( शरीर ) में क्रैद नहीं हूँ, वरन्‌ 
सब की आत्मा-सब का अपना आप- मैं ही हूँ । पाताल देश 
( अमेरिका ) के लोगों ने भी इस बात को मान लिया है । हरएक 
को भाले की नोक के नीचे या प्रकृति के डंडे के जोर से स्वीकार 
करना ही पड़ेगा कि आत्मा के सिवा और कोई स्थान आनंद का 
नहीं है । आनंद का भंडार यदि है, तो वह केवल अपना आप 
ही है। उसी में स्वतंत्रता है, उसी में शांति और उसी में आनंद 
है | मद्य पीना लोग क्यों नहीं छोड़ते ? आप लोग हज़ारों यत्न 
१ चौहदी, सीमा | 

करते हैं, टेम्परेंस सोसाइटियाँ सदैव इसे त्याग देने का उपदेशा 
करती रहती है, मगर क्या कारण है कि तिस पर भी लाखों 
व्यक्ति इस वर्जित मदिरा को नहीं छोड़ते । कारण यही है कि 
वह अपने आत्मदेव की कुछ थोड़ी-सी झलक ( स्वतंत्रता ) 
दिखला देती है, अथवा शारीर-रूपी बंदीगृह से थोड़ी देर के 
लिए छुटकारा दे देती है । हाय स्वतंत्रता ! प्रत्येक व्यक्ति इसी का 
इच्छुक है, समस्त जातियों और समाजों में सदेव 'स्वतंत्रता- 
स्वतंत्रता’ का ही शोर सुनने में आता है, बच्चे भी इसी के 
अभिलाषी हैं। बच्चों को रविवार सब दिनों से अधिक प्यारा क्यों 
लगता है ? केवल इसलिए कि वह उनको जरा स्वतंत्रता दिलाता 
है अर्थात्‌ उस दिन बच्चों को छुट्टी मिलती है । यह छुट्टी का दिन 
केवल बच्चों को ही प्रसन्न और मुदित नहीं करता वरन्‌ इसके नाम. 
से स्कूल के मास्टरों और दफ्तर के क्ककों के पीले चेहरों पर भी 
सुर्खी आ जाती है। 

प्रयोजन यह कि प्रत्येक को स्वतंत्रता का आनन्द प्यारा है। 
क्यों न हो ? स्वतंत्रता तो मुक्त पुरुष का स्वरूप ही है । अपना 
स्वरूप प्रत्येक को निस्संदेह प्यारा से भी प्यारा होत है। हाँ, 
जब कोई प्यार अपने स्वरूप से प्रथक्‌ होकर सांसारिक बंधनों 
और पदार्थो में इस स्वतंत्रता के पाने का प्रयत्न करता दै, तो 
वह अपने आपको अंततः खाली हाथ ही पाता है। इस कारण 
प्रत्येक अनुभवी पुरुष बोल उठता है कि संसार में या सांसारिक 
पदार्था में वास्तविक स्वतंत्रता कदापि नहीं मिलती। क्योंकि 
वास्तविक स्वतंत्रता तो देश, काल और वस्तु की सीमा से परे 
हटकर मिलती है; इनके कीचड़ में फसे रहने से नहीं प्राप्त 
होती । देश, काल और वस्तु के बंधन में पड़कर तो सैकड़ों देश 
और राष्ट्र इस स्वतंत्रता के लिए लड़े और मरे। रूस और जापान 

का युद्ध केवल इसी स्वतंत्रता के लिए हुआ, किंतु स्वतंत्रता फिर 
भी संसार में आकाश-पुष्प ही रही । 
: प्यारो | जो मलुष्य निज. स्वरूप आत्मा में निष्ठा रखता है, 
बह स्वतंत्रं ही है, क्योंकि आत्मा ही स्वतंत्रता का भंडार है; 
ओर जो अपने स्वरूप ( आत्मा ) का साक्षात्कार ( अनुभव ) 
नहीं करता, वह न इस लोक में स्वतंत्र हो सकता है, और न 
परलोक में अविनाशी आनंद को प्राप्त कर सकता है । : ज्ञानवान्‌ 
पुरुष ही इस संसार के पदार्थों और बंधनों से मुँह मोड़कर मुक्ति 
के अमृत को प्राप्त करते हैं । डॉक्टर जॉन्सन और “डिज़रट्रेड 
विलेज? नामक कोव्य के रचयिता अँगरेज कवि गोल्डस्मिथ से. 
इस विषय पर बहस हो रही थी कि बातचीत करने में ऊपर का 
जबडा हिलता है या नीचे का ।- यह सीघी-सादी बात थी, मगर 
इस बड़े लेखक ( गोल्डस्मिथ ) की समम में नहीं आती थी, 
“ यद्यपि इस बात पर उसका अमल था । WE 
जैसे अँगरेजों के यहाँ क्रॉमवेल और मुसलमानों के यहाँ बाबर 
हुआ है, वैसे ही हिंदुओं के यहाँ इस युग में रणजीतसिंह हुआ 
है । इंस भारत के गौरव और पंजाब के नर-केसरी का जिक्र है 
कि एक बार शत्रु की सेना अटक नदी के पार थी और उसके! 
आदमी नदी के पार जाने से झिझकते थे। इसने अपना घोड़ा 
उस नदी में यह कहकर डाल दिया-- 
सभी भूमि गोपाल की, या में अटक कहा १ 
जाके मन में अटक है, सो ही अटक रहा । , 
उसके पीछे उसकी सारी सेना नदी को पार कर गयी । यद्यपि 
शत्र की सेना के सामने ये थोडे-से आदमी थें, किन्तु उनकी 
यह वीरता देखकर शत्रु की सेना के दिल धडक उठे, सब-के-सबं 

इनके इस उत्साह से भयभीत होकर भाग गये, और युद्ध 
क्षेत्र भारत के उस सूरमा के हाथ आया। बात क्या थी? 
उसके हृदय में विश्वास का जोश मौजें मार रहा था। वह रात- 
भर ईश्वर के ध्यान में मग्न रहता था। उसकी प्रार्थनाओं में 
HA आँसू होकर आँखों की राह बह निकलता था । यही कारण 
था कि उसके भीतर वह बल आ गया । आत्म-बल, विश्वास-बल 
या इसलाम की शक्ति. से वह भर गया, अथवा दूसरे शब्दों में यों 
कहो कि उसने आत्मा का साक्षात्कार किया । यहाँ ज़बानी जमा- 
खच का काम नहीं । साक्षात्कार वह अवस्था है, जहाँ रोम-रोम 
से आनन्द बह रहा हो। कहते हैं, हनुमान के रोम-रोम में 
“राम? लिखा हुआ था। इसी तरह इस रंणजीतसिंह के भीतर 
विश्वास का बल भरा हुआ था। ऐसे साक्षात्कारवालों को नदी 
भी मार्ग दे देती है, पवत भी अपने सर-आँखों पर उठा लेता 
है। संसार की सफलता का भी यही गुर--भीतर की शक्ति या 
आत्म-बल--है । मेरे भीतरवाला परमेश्वर सर्व-शाक्तिमान्‌ है। 


“वह कौन-सा उक़दा है जो वा हो नहीं सकता १” 
वह कौन-सी है, ग्रंथि जो खुल नहीं सकती ! 


“ जमनी का बादशाह फ्रेडरिक दि ग्रेट फ्रांस के साथ लड़ 
रहा था । उसकी फ़ौज हार गयी और वह परास्त हुआ । कुछ लोग 
मारे गये, कुछ फ्रांसीसियों के हाथ आ गये । यह बादशाह विद्या- 
प्रेमी और ईश्वर-भक्क था । इसको आत्म-सात्षात्कार की कुछ 
थोड़ी-सी झलक आ गयी थी। इसने उन थोड़े-से बचे-खुचे 
आदमियों से कहा कि दस-पाँच आदमी एक प्रकार का बाजा 
लेकर पूरब. से बजाते हुए आथो, कुछ लोग पच्छिम से 

` कुछ उत्तर से और कुछ दक्खिन से । तात्पये यह कि वे थोड़े-से 

आदमी चारों ओर से बाजा बजाते हुए उस क्रिले के भीतर 
आने लगे, जिसे फ्रांसीसियों ने छीन लिया था, और यह नर- 
केसरी अकेला, बिना हथियार लिये हुए, उस क्रिले में घुस गया, 
ओर उच्च स्वर से कहने लगा--“यदि अपने प्राण बचाना 
चाहते हो, तो अपने-अपने हथियार फेंक दो, और क्रिला छोड़ 
कर भाग जाओ ; नहीं तो मेरी सेना जो चारों ओर से आ रही 
है, तुमको मार डालेगी।” चारों ओर से बाजों की आवाज 
-सुनकर और इस वीर पुरुष का साहस देखकर वइ लोग घबरा 
'गये. और तत्काल दुर्ग छोड़कर भाग गये । इस वीर पुरुष ने 
अकेले और विना अख्न-शत्नों के ही उस दुर्ग पर विजय पायी और 
शत्रुओं की बड़ी हार हुई । बस, संसार में भी इस आत्म-बल की 
आवश्यकता है, इस साक्षात्कार की जरूरत हे। राम जान- 
जानकर विदेशों की कहानियाँ तुमको सुनाता हैं कि तुमको 
जरा तो ख्याल आवे । यह अमृत अर्थात्‌ आत्मा का साक्षात्कार 
करना निकला तो भारतबषे से ही, किन्तु इससे लाभ उठा रहे 
हैं अन्य देशवाले | प्रत्येक को इस ब्रह्मविद्या की आवश्यकता 
है । क्या धार्मिक उन्नति और क्या सांसारिक उन्नति, दोनों के 
लिए विश्वास या वेदान्त या ब्रह्मविद्या या आत्म-साक्षात्कार की 
आबश्यकता है । क्या तुमको इस आत्म-साच्षात्कार की आव- 
श्यकता नहीं है ? यह भीतर का आत्मबल ही तुम्हारा आचारण है 
और बाहर के रगड़े-मगड़े तुम्हारे आत्मबल को जोखिम में डालते 
हैं। जब मनुष्य सीधी तौर से इस आचरण को प्राप्त नहीं करता, 
तो विपत्तियाँ उसके भीतर से आत्मबल को उभाड़कर यह आचरण 
( Character ) उत्पन्न कर देती हें । विकासवाद का नियम 
पुकार-पुकारकर इसी उत्तम पाठ का उपदेश कर रहा है, और 
यह प्रकृति का नियम है कि जिनमें बल होगा, वे, वही स्थिर 


CC-O. Nanaji Deshmukh Library, BJP, Jammu. An eGangotri Initiative 


व्यीपेंहीरिक IA A ENAR ३८ 


रहेंगे। जिसके भीतर साहस है, उसी में शक्ति है और जिसमें 
शक्ति है, उसी में जीवन है । साहस तो भीतर की वस्तु है। जहाँ: 
परमेश्वर है, वहीं साहस है । डंडे की चोट से चलना तो पशुओं: 
का काम है, मनुष्य समझ लेता है और उसे काम में ले आता है. 
ख़ुद तो मंसिफ्न बाश ऐ जां ई निको या श्राँ निको । 

अर्थात्‌ ' ऐ प्यारे | तू स्वयं न्यायी बन कि यह अच्छा है 
या वह अच्छा है ।” क्या आवश्यकता है कि प्रकृति (N ature) 
तुमको डंडे मार-मारकर सिखलाये ? खुशी से क्यों न सीखो ! 

इस जगत्‌ से मुंह मोड़ना क्या है ? एक तो यह कि बाहर की 
वस्तुएं आपकी राष्ट्र मे न रहें, दूसरे यह कि “मूतू क्रिब्ल-अल्‌ 
सूत्‌” अर्थात्‌ मरने से पहले मर जाना है, या सब कुछ उस ईश्वर 
(अपने आत्मा ) के अर्पण कर देना है । जब सब बाहर की वस्तुये 
इस प्रकार आहुति में डाल दी जाती हैं, तब तो त्रिलोकी नाथ ही 
रह जाते हैं । कोई भी मनुष्य उन्नति नहीं कर सकता, जब तक कि 
उसमें आत्मबल का विश्वास न हो ।जिसमें यह विश्वास अधिक 
है, वह स्वयं भी बढ़ा है और औरों को भी आगे बढ़ाता है-- 

घन भूमी धन देश काल हो; 
धन धन लोचन दरस करें जो । 

जिस वन में आत्म-साच्षात्कारवाला जाता है, वह हरा-भरा 
हो जाता है, जिस देश में साक्षात्कारवाला पाँव रखता है, वह 
देश-का-देश निहाल हो जाता है । विज्ञान-स्वरूप महात्मा वही 
है, जिससे प्रेम का सोता बह्‌ निकलता है-- 

खाँ कुन चशमहा-ए-कोषरी रा । 

अर्थात्‌ 'कौसर ( नदी ) के सोतों को बहने दे ।” ये ही स्वर्ग 

की या आत्मानंद की नदियाँ हे । किसको इस पानी की जरूरत. 

नहीं है ? फूल हो या घास, गेहूँ हो या कपास, मनुष्य हो या 
'पशु सभी को इस पानी की ज़रूरत है। 
सुलेमाना बियार अंगुश्तरी रा । 
अर्थात्‌ “ए सुलेमान, अँगूठी को ला ।” जब अंगूठी मिल गयी 
फिर भटकना किस लिए ? कहाँ तो तुम्हारा रवराज्य और कहाँ तुम 
भिखारी ? कहाँ तो तुम्हारा आत्मानन्द का धाम और कहाँ यह 
ERAR? 
; सूरज को सोना, चाँद को चाँदी, तो दे चुके; 
फिर भी तवाफ्र) करते हैं देखूं जिधर को मैं । 
यह कोई अलंकार नहीं है, रुच्ची घटनायें हें । सीधे-सादे 
` शब्दों में इसका यह 'अर्थ होता है कि सिवा परमेश्वर के 
तुम्हारा आत्मा कुछ और नहीं है। जब परमेश्वर मेरा आत्मा 
है, तो में दुःख में केसे रुँ ? संसार में ऐसे पुरुष हो गये हैं । 
जिनके भीतर से विश्वास के सोते बह निकले हैं, और इस 
अमृत से देश-के-देश सींचे गये हे । अरब में कोई हो गया है, 
जिसके भीतर से यह विश्वास की आग भड़क उठी । यह 
विश्वास कभी दासोऽद्दम्‌ के भाव में और कभी शिवोऽहम्‌ के 
भाव में प्रकट हुआ करता है। वह अरब-केसरी सबको यों 
` दहाड़ता है-- 
अगर सूरज हो मेरी दाई तरफ़, 
और हो चाँद भी बाई जानि खड़ा । 
कहें मुझसे गर दोनों --' बस, अव रुको?, 
न मार्ने, कभी कहना उनका ज़रा । 


१ परिक्रमा 

वह जो भीतर का आत्म-बल है, उसके सामने सूये और 
चंद्रमा की क्या बिसात है? “एकमेव द्वितीयो नास्ति” अर्थात्‌ 
“नहीं हैं कुछ भी सिवा अल्लाह के”=“एक ईश्वर के सिवा 
दूसरा कुछ भी नहीं है |” सीधी-सादी बात है, मगर विश्वास 
क्यों नहीं आता ? 

विश्वास, श्रद्धा, ईमान, यक्रीन, सबका अर्थ एक ही है। 
“उसका ईमान चला गया या वह बेईमान है”, यह बड़ी भारी 
गाली है । फिर क्‍यों नहीं ईमान, यक्रीन, श्रद्धा या विश्वास 
लाते ? किसमें ? उसी एक आत्मदेव में, जो प्राणों का प्राण 
और जीवों का जीव है। अगर यह विश्वास हो, तो सारे पाप 
घुल जाय। यदि देश में एक ऐसा व्यक्ति उत्पन्न हो जाय, तो 
देश-का-देश प्रफुल्लित हो जाय। बस, अपने अहं-भाव को दूर 
करो, खुदी को मिटा दो, और इस प्याले के भीतर जो आत्मदेव 
का अमृत है, उसका पान करो । इस अमृत की किसको 
आवश्यकता नहीं है ? मुसलमान, ईसाई, यहूदा और हिंदू सभी 
तो इस अमृत की चाह में मारे-मारे फिरते हैं-- 

एको श्रलिफ्र तेरे दरकार ; 

अलिफ़ को जानना था कि आत्मबल आ गया । “ब्रह्म सत्यं 
जगन्मिथ्या” अर्थात्‌ “ईश्वर सत्य है और जगत्‌ मिथ्या है ।” 

उस विश्वास को लाओ जो ध्रुव में आया, प्रह्वाद में 
आया, नामदेव में आया। इसी विश्वास की बदौलत संपूर्ण 
शंका, प्रलोभन और झगडे दूर हो जाते हें । मश्त महात्मा 
दत्तात्रेय एक बार कहीं जा रहा था। आँधी आ रही थी । दीपक 
के प्रकाश या चाँद की चाँदनी से उनका तेजोमय मुख एक 
दुश्चरित्रा ज्ली को अपने कोठे पर से दिखाई दिया। इस सूर्ये 
स्वरूप महात्मा के तीन बार दशन पाते ही उस नारी के हृदय 

“का अंधकार दूर हो गया और उसकी दशा पलट गई। 
महात्माओ के दशन ही से विषय-बासना दूर हो जाती है। 
किसी का महात्मा होना ही सारे संसार को हलचल में डाल 
देता है, चाहे वह देश में उपदेश दे या न दे। केवल देश की 
ही दशा नहीं, सारे संसार की दशा उसके प्रकट होते ही उत्तम 
हो जाती है। जिस प्रकार किसी स्थान की हवा हल्की .होकर 
जब ऊपर को उड्ती है, तो उसकी जगह भरने को चारों ओर की 
हवा वहाँ आ जाती है और सारे वायुमंडल में हलचल मच 
जाती है, उसी प्रकार एक महात्मा भी सारे संसार को हिला 
देता है। और, यदि तुम महात्मा के आंस्तत्व ही को नहीं मानते, 
तो फिर केसे उससे लाभ उठा सकते हो ? यदि किसी ने तुमको 
सोने के स्थाद पर कोई और वस्तु दे दी, तो क्या तुम उससे 
यह परिणाम निकालोगें कि सोना है ही नहीं, या सारे संसार 
में तांबा ही है ? जो सोने को मानेगा ही नहीं, वह भला उसे 
कहाँ पायेगा ? जहाँ सच है, वहाँ कूठ भी आ जाता है । मुलम्मे 
का होना असली सोने की बड़ाई को ही प्रकट करता है, कुछ उसके 
अस्तित्व को नहीं मिटाता । संसार का इतिहास इस बात को 
सिद्ध करता है कि यदि कोई व्यक्ति जिसकी दृष्टि में ब्रह्म ही-ब्रह्म 
हो, आँखें खोलकर संसार-रूपी बाज़ार में बिचरे, तो वह सारे 
संसार को प्रेम-रूप देखकर प्रसन्न होता है; और जिसके भीतर 
शत्रुभाव की अग्नि प्रचंड है, वह अपने चारों ओर रात्रओं 
को ही पाता है, उसको सारा संसार शत्रुता से पूर्ण दिखाई 
देता है । इसलिए ओ प्यारे आनन्द के खोजनेबाले ! जरा 
इष्टि को फेर-- 

AMA गर नज़र पड़े, तू आशंना को देख; 
डुशमन गर श्राये सामने, तो भी छुदा कों देख । 

दाहा--जो कुछ दीखे जगत में, सब ईश्वर में ढाँप; 
करो चेन इस त्याग से, धन लालच से कॉप | , 

जिसकी ऐसी zie हो जाती है, उसके लिए दुःख और 
शोक, कहाँ आ सकते हैं ? और उसके होने से सारे देश में 
साहस और शक्ति आ जाती है | अतः ऐ सुधारको | बतलाओ, 
आत्म-साच्तात्कार करना कितना बड़ा सुधार है ? पहले अपने 
आपका सुधार करो अर्थात्‌ अपनी दृष्टि उच्च करो, फिर सारे 
देश में सुधार आप ही. हो जायगा । आजकल संसार में जो 
सबसे बड़ी यूनिवसिटी है, उसके प्रोफ़ेसर डॉक्टर र्टारबक 
( Starbuck ) मत-परिवर्तन के विषय में यों राय देते हैँ कि 
मस्तिष्क में विश्वास से एक प्रकार की लकीरें पैदा हो जाया करती 
हैं । जब कोई दूसरा पक्का विश्वास उसी मस्तिष्क में स्थान लेना 
आरम्भ करता है, तो पहले की लकीरें मिट जाती हैं, और नई 
पेदा हो जाती हें। इसलिए! एक प्रकार की पहली लकीरों का 
मिटाना और उनके स्थान पर वहाँ दूसरी लकीरों का पैदा हो 
जाना चाल-चलन का बदलना या भीतरी परिवतेन कहलाता है 1 
यही इसलाम, विश्वास और यक्रीन है, जिसके बिना मन के 
पहले बुरे चिह और धब्बे दूर नहीं होते, और मन शुद्ध नहीं 
इ ह इँगलेंड और अमेरिका इसी विश्वास की बदौलव 
उन्नति कर रहे हैं । यूनान कहाँ गया ? उसका धम क्या हुआ ? 
रोम और मिस्र के धमे क्या हुए। किन्तु आश्चयं की बात है 
कि भारतवर्ष पर. विपत्ति-पर-विपत्ति आवें और धम की गंध 
` स्थिर रहे । क्यों जी, महाराजा रामचन्द्र इसी देश में उत्पन्न 
_ हुए थे ?. प्यारे कृष्ण भी इसी भारत की गोदी में पले थे? 
यह मेल और एकता ऐसे शूरवीर.ही स्थिर रख सकते हैं ।। जिस 


CC-O. Nanaji Deshmukh Library, BJP, Jammu. An eGangotri Initiative 


Vinay Avasthi Sahib Bhuvan Vani Trust Donations 
४४ भारत-माता 


देश में वीर ( Hero ) नहीं, वह देश स्थिर नहीं रह सकता । 
इसी तरह राम और कृष्ण के नाम और वेदों की बदौलत यह 
देश स्थिर है। इन सूरमा महात्माओ से उसी प्रकार लाभ 
उठाना चाहिए, जसे हम सूय से उठाते हे । हबश के लोग 
हर वक्त सूये के सामने रहने के कारण केसे काले हो जाते 
हैं, हमको भी राम और कृष्ण की उपासना करते हुए अपने 
हृदयों को काले न होने देना चाहिए। जब आँखों को आपने 
भगवान्‌ के अपण कर दिया, फिर तो ये आँखे ईश्वर की हो 
राइ, न कि आपको । इसी प्रकार जब बाहु्ों को इश्वरार्पण कर 
दिया, तो वे इश्वर के हो गये। इसी तरह जब आपने-अपने 
आपको इश्वरापंण कर दिया, तब आप परमात्मा के शुद्ध स्वरूप 
हो गये--साक्षात्त्‌ भगवान्‌ राम या कृष्ण हो गये । अब प्रेम का 
पीलापन ज्ञान की लालिमा में परिवर्तित हो गया, और परिणाम 
मं आनन्द की मस्ती टपकने लगी । 
झज तीन दिन राम को, जिसके यहाँ आनन्द की बादशाहत 
के सिवा कुछ और है ही नहीं, तुम्हारे यहाँ झाड़ देते हो गये । 
आज तो.गद्दी पर बेठता है, और कहता है कि शपथ है ईश्वर 
की, सत्‌ की, राम की, कि तुममें से प्रत्येक बही शुद्ध स्वरूप 
आत्मा या परम ईश्वर है । जानो अपने आपको, और छोड़ो 
इस दासपन को । तुम्हारा साम्राज्य तो सच्चा है। 

वाह ! क्या ही प्यारा नक्शा हे, आँखों का फल मिला; 

उस सोइने नौजवान का जीना सफल हुआ । 

महल उसका जिसकी छुत पे हैं हीरे जड़े हुए. 
, `कौसे-कुजइ\. व aT के परदे तने हुए। 


.१ इंद्रधनुष । २ मेघ-मण्डल । 

मसनद्‌) बुलन्द" तख्त३ है पर्वत हरा-भरा ; 
ग्र IA देवदार का है चंबर भूलता । 


mA सुरीले ७ॐ के हैं उससे त्रा रहे; 
í ` नदियाँ परिंदे याद में हैं सुर मिला RI 


बेहोशो* हिस है गरचे पड़ा खाल की तरह; 
दुनिया है उसके पैर के फुटबाल की तरह | 


कैसी यह सल्तनत है, angé का निशाँ नहीं; 
जिस जा९ न राज मेरा हो, ऐसा मकाँ नहीं। 


क्यों दायें से और बायं से मुड़ जायेँ न आँखें ; 
जब रंग हो दिलख्याह तो जुड़ जायँ न AG । 


३ आनन्द । 3» आनन्द !! ३० आनन्द ||! 


१ विश्रान्ति का स्थान | २ उच्च । ३ आसन । ४ वृक्ष । ५ ध्वनि । 
६ पक्षी । ७ निश्चेष्ट श्रत्रस्था । ८ शत्र । & स्थान | 

भारत की क्तमान आवश्यकता 
[ इस पत्र को स्वामी राम ने कैलोफ़ोनिया के “शास्ता”-नामक भरने 
से स्वामी शिवगणाचार्यजी, शांतिश्राश्रम, मधुरा के नाम भेजा था ] 


राम की कुटी की खिड़की के बाहर शुद्ध-स्वच्छ बर्फ के सुंद्र 
ठुकड़े बहुत वेग से गिर रहे हैं, इनकी शोभा बहुत ही अपूव 
है । सब पहाड़ बिलकुल “शुश्ता हो रहा है, अर्थात्‌ पहाड़ 
के चारों ओर श्वेत, निर्मल और मनोहर बफ़े-ही-बफ़ दिखाई 
पड़ती है। राम ने अभी “विकासवाद” की एक नई पुस्तक पढ़कर 
रख दी है। 

नवीनता, प्रतिष्ठा या लोकप्रियता प्राप्त करने की इच्छा 
प्राय: लोगों को सत्य के माग से विमुख रखती है। इस प्रकार 
की इच्छा को एक ओर छोड़कर और मस्तिष्क को साम्य-अवस्था 
में रखकर--अर्थात्‌ न उदासी में निराश होकर और न आत्म- 
प्रशंसा के बादलों में उड़कर--यदि्‌ हम भारतवर्ष की वर्तमान 
आवश्यकताओं के प्रश्न पर विचार करते हैं, तो भारत की उस 
शोचनीय दशा से हमारी मुठभेड़ हो जाती है, जिसमें एक ही 
पवित्र भूमि में रहने के संबंध या बंधन को बिलकुल परवाह 
नहीं होती । इसका तात्पर्य यह निकलता है कि हममें पड़ोसी के 
प्रेम का शोचनीय अभाव है । धार्मिक संप्रदायों ने सच्चे मनुष्यत्व 
को और इस भाव को कि हम सब एक ही राष्ट्र के अंग हैं, ढक 
दिया है । 

अमेरिका में भी यदि अधिक नहीं तो हिन्दुस्तान के बराबर 
तो अवश्य ही पन्थ और मत हें । परंतु उन थोडे-से ओछे 

मतवालों को छोड़कर, जिनको जीविका उनके पन्थ पर निभर है, 
an सब लोगों में कैथोलिक, मैथोडिस्ट और प्रेसबिटेरियन 
इत्यादि मत-मतांतरों का भाव देश-बंधुता के भाव को न कभी 
हटाता है, न अपने अधीन करता है । ठीक-ठीक और सत्य कहते 
हुए यह मानना पड़ेगा कि नाम-मात्र का धर्माभिमान अमेरिका 
के लोगों में स्वाभाविक मनुष्यता किंवा प्राणि-मात्र पर दया का 
लोप नहीं कर देता, जैसा कि भारत में होता है । हिंदुस्तान में 
मुसलमानों को हिंदुओं के साथ एक ही जगह रहते हुए पीढ़ियों 
पर पीढ़ियाँ व्यतीत हो गईं, परंतु हिंदुस्तान में अपने पड़ोस में 
रहनेवालों की अपेक्षा वह दक्षिण योरप के तुर्कों के साथ 
सहानुभूति दिखाते हैं । एक बालक जो हिन्दू-बाप के रक्त-मांस से 
बना है, ज्योंही ईसाई हो जाता है, त्योंही वह एक गली के 
कुत्ते से भी ज्यादा अपरिचित बन जाता है। मथुरा का एकं 
कट्टर ट्वेतवादी वैष्णव दक्षिण के एक द्वैतवादी वैष्णव के लाभ 
के लिए और अपने ही नगर के एक अद्वेतवादी वेदान्ती का मान- 
भंग करने के लिए क्या नहीं करता ? यह सारा दोष किसका 
है ? मत पन्थों के पक्षपात और खोखले ज्ञान का, जो सब जगह 
एक-सा है । इस अँगरेजी कहावत का कि “शत्रु साथ-साथ रहते 
हें ॥?, वर्तमान भारत की दशा के लिए आरोप करना गलत न 
होगा । यहाँ एक-राष्ट्रीयता का विचार-मात्र भी एक अथहीन 
कल्पना हो गई है । इसका कारण क्या है? इसका स्पष्ट कारण 
मरे हुए मुर्दों की मुर्दा लकीरों से अंधे होकर फ़क्रीर हो जाना और 
ऊट-पटाँग पक्षपातों की, जो धर्मे के पवित्र नामों से पुकारे जाते 
हैं, घोर दासता है ! या यों कहों कि प्रमाण-पालन का चिकना- 
चुपड़ा नाम देकर आध्यात्मिक आत्मघात करना है! 

केवल उदार शिक्षा, यथाथ ज्ञान, सप्रयोग परीक्षण अथवा 

दार्शनिक विचार-पद्धति के अभ्यास से ही यह असत्य कल्पना 
दूर हो सकती है, और कोई मार्ग नहीं । आधुनिक शाख्न-शोधन 
से निकले हुए उत्तम और मनुष्य-कर्तव्य सिखानेवाले तत्त्व 
जिस पंथ या धम में न हों, उसे कदापि यह अधिकार नहीं है 
कि वह अपने भोले भक्तों को अपना शिकार बनावे । प्राचीन-काल 
के बहुत-से धार्मिक तत्त्व और प्रथायें राम के मत से तो केवल 
उस समय के जाने हुए शास्त्र के नियम और सिद्धांत थे। 
परंतु वाहरे gga ! वे तत्त्व जो पहले बड़े विरोध से माने गये, 
फिर्‌ इस अंधविश्वास के साथ माने गये कि उनको जन्म देने- 
वाली माता अर्थात्‌ स्वतंत्र विचार और निदिध्यासन का. गला 
घोंट दिया गया | 

घीरे-घीरे यह अंधविश्वास इतना बढ़ गया कि एक बालक 
“सें मनुष्य हँ, यह समभने के पहले ही अपने को हिंदू, मुसलमान 
अथवा ईसाई कहने लगा। जब मत-मतांतरो पर चलनेवालों के 
आलस्य व जडता के कारण व्यक्ति विशेष और म्रंथो के प्रमाणों 
के आधार पर धार्मिक रीति-रवाज माने और स्वीकार किये जाने 
लगे, और जब स्वयं अभ्यास, मौलिक अन्वेषण, आतुये और 
ध्यान इत्यादि-जिससे धम-संस्थापकों ने आध्यात्मिक और 
आधिभौतिक प्रकृति तथा उसके नियमों का दक्षता के साथ 
अध्ययन किया था--लोप होने लगे, तब सृष्टि के नियमानुसार 
धर्म को अत्रनति आरंभ हो गई । शनैः-शनेः ईसा मसीह के 
पहाड़ी उपदेश अथवा वेदिक यज्ञों के असली उद्देश्यों को 
तिलांजलि दी जाने लगी और उन मत-मतांतरों के चलानेवालों 
के नामों की पूजा बड़ी श्रद्धा से होने लगी । केवल इतना ही नदीं 
हुआ, वरन्‌ देह ( शिव ) की पूजा करने की अभिलाषा से देही 
( शिब ) का हनन कर दिया गया । 

इसा, मुहम्मद, व्यास, शंकर इत्यादि सत्यनिष्ठ और रिष्कपट 
महात्मा थे । उन्होंने प्रकृति-रूपी मूल-प्रन्य के अनंत ज्ञान का 
अध्ययन करके इधर-उधर का थोड़ा बहुत ( अपूर्ण ) ज्ञान प्राप्त 
किया और अपनी बुद्धि के अनुसार धर्म-ग्रंथ लिखे । किंतु उनके 
अनुयायी उन्हें पेगम्बर या अवतार का झूठा नाम देकर तथा 
उनके म्रंथों की वाणी को “आदि सत्य, युगादि सत्य, है सत्य, 
हो भी सत्य” मानकर उसकी व्याख्या करते हे, जो निश्चय ही 
प्रकृति के मूल-अथ के विरुद्ध (असत्य और अपूण) है, और ऐसा 
करके वे अज्ञान-वश अपने शुरु और उनके ग्रंथ का अपमान 
करने-कराने का कारण होते हैं । 
राम के कहने का यह अभिप्राय नहीं है कि लोक-संग्रह के 
लिए इन धार्मिक रीतियों का कोई उपयोग ही न था। किसी 
समय इनका उपयोग अवश्य था । इन रीतियों की आवश्यकता 
ठीक बेंसी ही थी जसे किसी बीज के जीवन और बाढ़ के लिए 
आवश्यक है कि वह बीज एक छिलके से कुछ काल तक 
ढका रहे । परन्तु उस नियमित काल के पश्चात्‌ अर्थात्‌ उस बीज 
के कुछ उगने पर यदि वह छिलका नहीं गिरेगा, तो बह बढ़ते 
हुए दाने के लिए एक कारागार बन जायया और उसकी बाढ़ को 
रोकेगा | हमें छिलके की अपेक्षा दाने का विशेष ध्यान रहना 
चाहिए | क्योंकि छिलके को, जो दाने की बाढ़ को रोकता है 
अलग कर देने के लिए अर्थात्‌ दूसरों के सड़े-गले जूठे विचारों 
से छुटकारा पाकर प्रकृति के मूल-म्रंथ को पढ़ने के लिए प्रत्येक 
मनुष्य को यह अनुभव करना आवश्यक है कि पेग़म्बर की शक्ति 
अलौकिक नहीं है, वह मेरा जन्मसिद्ध अधिकार है । 
कुछ लोग ऐसे हैं जिनकी समम में किसी मकान का ढाँचा 
या. नङ्गशा उस समय तक नहीं आता जब तक कि मकान 

बनकर उनके सामने तैयार न हो जाय । इसी प्रकार कुछ लोग 
ऐसे हैं, जिनके ध्यान में वतेसान काल अथवा भूत काल से एक 
परमाणु भी आगे बढ़ने का विचार नहीं आता। परन्तु आशा 
की जाती है कि ऐसे लोगों की संख्या भारतवष म॑ बहुत न्यून 
होती जाती है। वघनशील वेदान्त ( Dynamic Vedant) 
1 अभिप्राय जैसा राम ने समभा है, यह है कि लोगों की 
दुलमुलयक्रीनी, अशांति आर चचलता दूर कर द आर उनको 
स्वाभाविक ऐश्वय) एकता और विश्‍व-प्रंम का अनुभव करा दे 
तथा स्वाभाविक भेद-भावों से एक स्थायी ब स्वाभाविक मेल प्राप्त 
करा दे। ऐसे वेदान्त की किस देश में आवश्यकता नहीं है? 
भारतवासियों को तो इसको अत्यन्त आबश्यकता हैं । 
भारतवर्ष की बर्तमान आवश्यकताओं को पूरा करने तथा 
प्रेम और प्रकाश को फैलाने के लिए रास एक चैतन्य मठ 
( जीवन-संस्था ) खोलने के लिए प्रस्ताव करता है, जिसका 
विशेष विवरण छोड़कर संक्षेप वणुन यह्‌ है -- 


UJI वणुन या मर्सादा 


इस सठ में पहले भिन्न-भिन्न धर्मो और दर्शानों का तुलना- 
त्मक अध्ययन किया जायगा। अशभ्य्रासियों को 
प्राचीन और अवांचीत धर्मों और दशनों को 
न्यायकारी या साक्षी की भाँति पक्षपात-रहित होकर अध्ययन 
करने में सहायता दी जायगी । हर एक विद्यार्थी को स्वयं अपनी 
योग्यता के अनुसार धार्मिक और दार्शनिक प्रंथों का अध्ययन 
करना पड़ेगा और यदि आवश्यकता होगी, तो कोई अध्यापक 
अवश्य सहांयता देगा। सायंकाल के समय संपूणा सभा के 
सम्मुख उस विद्यार्थी ने जो कुछ दिन भर में पढ़ा है, या पढ़ते 

समय जो विचार उसके मन में उत्पन्न हुए हैं, उन सबका 
संक्षिप्त वणन करना पड़ेगा। इन संक्षिप्त वृत्तांतों को सुनकर 
हर रात्रि को राम की देख-रेख में एक शांति-पूण विवेचनात्मक 
वार्तालाप इस अभिप्राय से हुआ करेगा जिन विषयों. को 
मठ के भिन्न-भिन्न सभासदों ने अध्ययन किया है, उनका समन्वय 
किया जाय । इस प्रकार आपस में मेल और प्रेम बढ़ेगा और 
हर एक सभासद दूसरे सभासदों के मानसिक परिश्रम से लाभ 
उठायेगा, और उसके बदले में अपने मानसिक परिश्रम È फल 
को सबके सम्मुख उपस्थित करेगा । वर्तमान आवश्यकतानुसार 
इकट्ठ होकर एक साथ काम करने से मानसिक कारय-क्षमता का 
अधिक प्रचार होगा और सच्ची संस्कृति का विकास होगा । 
नये प्रवेश हुए विद्यार्थियों को धर्म और दर्शन की सहायता 
से, जिसकी माँग भारतवर्ष में बहुत है, सहयोग 
शिक्षा-पद्धति ( आपस में मिल-जुलकर पढ़ने की 
शेली ) का स्वाद चखाया जायगा और फिर पदाथ-विद्या की 
भिन्न-भिन्न शाखायें, अर्थात्‌ वनस्पति-शास्त्र, प्राशि-शास्त्र, विद्युत्‌- 
शास्त्र, भूगमे-शास्त्र, रसायन-शाक्न, खगोल-शाञ्ज आदि भी उनके 
पाठ्य-क्रम में सम्मिलित किये जायेगे । इन विद्याओं को उनके 
-,अभ्यास-क्रम में प्रवेश कराते ही एक पुस्तकालय और रसायन- 
प्रयोगशाला, वेधशाला और इस प्रकार के बहुत-से दसरे भवन 
स्थापित हो जायेंगे । 
इस मठ में उप्यक्त पदाथ-विद्याओं के प्रचार करने का 
यह उद्देश्य है कि कुछ भारी धार्मिक भ्रम-श्रांतियों का निवारण हो 
[य और लोगों की शक्ति अधिक लाभदायक व बुद्धि-पूण दिशा 
में लगायो जा सके। इस मठ में पदाथ-विद्या का पठन-पाठन 
धार्मिक भाव के साथ दोगा । पदार्थ-विद्या, शिल्प तथा और-और 


पदार्थ-विद्या 

काम भी, जो देखने में लौकिक प्रतीत होते हैं, यहाँ इस उद्देश्य से 
सीखे-सिखायें जायेंगे कि वेदान्त के भाव से सांसारिक काम-काज 
किस प्रकार किये जांय । कहा जाता है कि अगेसिज, जो भौतिक 
शास्त्र का एक बड़ा भारी पंडित था, अपनी प्रयोगशाला को 
गिरजाबर से कम पुनीत नहीं समझता और न किसी भौतिक 
तत्त्व को एक नैतिक तत्त्व से कम पवित्र समभता था। प्रकृति 
के भिन्न-भिन्न प्राणियों में सम-श्रेशिकता का पता लगाना और 
नानात्व में एकत्व का परिदर्शन करना उसके समीप परमात्मा 
के गुणों को पुनः-पुनः चिंतन करना था | 

वसर प्राप्त होने पर इस मठ में एक तीसरा विभाग कला- 
कारीगरी और शिल्प कौशल और शिल्फविद्या का भी खोला 

जायगा, जिसको न्यूनता के संबंध में इस 

समय अधिक कहने की आवश्यकता नहीं है । - 

अमेरिका और योरप के कई बड़े-बड़े विश्वविद्यालय जैसे 
यल, हाबर्ड, स्टेनफोर्ड, शिकागो आदि निजी विश्वविद्यालय हैं । 
बड़े शोक की बात है कि भारतवासी अब भी अपनी शिक्षा के 
लिए आवश्यकताओं की ओर किंचित ध्यान नहीं देते और 
सरकारी शित्ता-प्रणालौ की बेहूदा नक्कल में लगे हुए हैं । 

इस चैतन्य मठ में, जिसका राम ने प्रस्ताव किया है, परम. 
“आस्तिक और घोर नास्तिक प्रंथों का स्वागत किया जायगा 
ओर उनके गुण-दोष का विवेचन वैज्ञानिक साम्य-दृष्टि से किया 
-जायगा। “सत्य, संपूण सत्य और व.वल सत्य” यही इस मठ 
का मूल-मंत्र होगा । 


w १०, 

नकद F 
(AE १६०५ में ग़ाज़ीपुर में दिया हुआ व्याख्यान ) 
सत्यमेव जयते नान्रतम्‌ | ( मुण्डक्रोपनिषद्‌ ) 


हमारे वेद में लिखा है कि जय सत्य की ही होती है, झूठ 
की कभी नहीं। साँच को आँच नहीं । दरोगा को फ़रोग नहीं । 
जहाँ कहीं दुनिया में ऐश्वर्य और सम्पत्ति है, धर्म ही उसका 
मूल कारण है । हिन्दू कहते हैं कि लक्ष्मी विष्णु की खी २ और 
बह्‌ पतित्रता है । जहाँ विष्णुजी अर्थात्‌ सत्य होगा, वहीं लक्ष्मी 
होगी । इसको और किसी की परवाह नहीं । ऐश्वये किसी भूगोल 
की सीमा के आश्रित नहीं, अर्थात्‌ किसी स्थान विशेष में बधा ' 
हुआ नहीं । जो लोग योरप, अमेरिका आदि की उन्नति का 
कारण वहाँ का शीतल जल-वायु बताते हैं, या जो अन्य देशों की 
अवनति का कारण वहाँ की चोहद्दी से संबंधित करते हैं, वे भूल 
करते हें । अभी दो हजार वर्ष नहीं हुए कि इँगलेंड के निवासी 
रोम आदि देशों में गुलाम बने विकते थे । आज इँगलेंड इतने 
बड़े देशों का राज्य कर रहा है । क्या इँगलेंड अपनी पुरानी 
चौहदी से भागकर कहीं आगे निकल गया है? पाँच सौ वर्ष 
पहले अमेरिका प्रथ्वी के उसी स्थान पर था जहाँ आज है, किन्तु 
तब से अब तक वहाँ के निवासियों की अवस्था के भेद का 
अनुमान कीजिये । रोम, qaa, मिस्र और हमारा भारतवर्ष 
आज «वहीं तो हैं, जहाँ उन दिनों थे, जब कि समस्त प्रथ्वी में 

A NA A G 

इनकी विद्या और वैभव की धाक बँधी थी । वेभव ( ऐश्वय ) 
देशों और व्यक्तियों की परवाह नहीं करता । जो लोग सत्य पर 

चलते हैं, केवल उन्हीं की जय होती है। और जब तक सत्य-धमे 
पर चलते रहते हैं, उनकी विजय बनी रहती है । 

प्यारे ! क्षमा करना, राम आपका है और आप राम के हैं। 
तुम हमारे हो, हम तुम्हारे हैं । पूरे प्रेम के साथ सामने आओ | 
जो कुछ हम कहेंगे, प्रेम से कहेंगे, किन्तु खुशामद नहीं करेंगे । 
प्रेम यह चाहता है कि मनुष्य खुशामद्‌ न करे । राम जापान में 
रहा, अमेरिका में रहा, योरप के कई मुल्क भी देखे, पर जहाँ जय 
देखी, सत्य की देखी । अमेरिका जो उन्नति कर रहा है, धर्म पर 
चलने से कर रहा हे। धर्मं पर किसी का ठेका ( इजारा) 
नहीं । प्रत्येक स्थान में यह आचरण में आ सकता है। धमं 
दो प्रकार का है, एक नक्रद, दूसरा उधार। यह एक हृष्टांत से 
स्पष्ट होगा । 

एक मनुष्य ने कुछ धन जमीन में गाड़ रक्खा था | उसके | 
लड़के को मालूम हो गया । लड़के ने जमीन खोदकर धन निकाल 
लिया, और खच कर डाला । किन्तु तोलकर उतने ही वजन के 
पत्थर वहाँ रख छोड़े । कुछ दिन के बाद जब बाप ने जमीन 
खोदी और रुपया न पाया, तो रोने लगा--“हाय ! मेरी दौलत , | 
कहाँ गई !” लड़के ने कहा--“पिताजी, रोते क्यों हो ? आपको 
उसे बर्ताब में तो लाना ही न था । और रख छोड़ने के लिए देख 
लो; उतने ही तोल के पत्थर वहाँ मौजूद हैं ।” 

बराये 'निहादन चे संगो चे ज़र । 
रख छोड़ने के लिए जेसे पत्थर वेसे सोना । 

धार्मिक वाद-विवाद और झगडे जो होते हैं, वे नक़्द धर्म 
पर नहीं होते, उधार धर्म पर होते हैं। नकद धर्म वह है जो 
मरने के बाद नहीं, किन्तु वतमान जीवन से सम्बन्ध रखता है; 
उधार धर्मं एतबारी अर्थात्‌ अन्ध-विश्वास पर निभर होता 

उधार घर्म कहने के लिए है, ama YA करने के लिए। 
वह घम का भाग जो नक़द है, उस पर सब धम सहमत 
हैं | “सत्य बोलना, विद्या अध्ययन करना और उसे आचरण में 
लाना, स्वार्थ से रहित होना, पर-धन वा a-e को देखकर 
अपना चित्त न बिगाड्ना, संसार के लालच ओर धमकियों के 
जादू में आकर वास्तविक स्वरूप ( जाते-मुदलक़ ) को न भूलना, 
दृढ़ चित्त ओर स्थिर स्वभाव होना, इत्यादि-इत्यादि |? इस 
नक़द धम पर कहीं दो मत नहीं हो सकते । उधार के दावे 
वाद-विवाद करने की प्रीति रखनेबाले लोगों को सोंपकर स्वयं 
वतमान कतव्य amg धम पर चलनेवाले ही उन्नति और 
वैभव को पाते है। इस बात का अनुभव अन्य देशों में जाने 
से हुआ | 
[रतवर्ष और अमेरिका में क्या भेद है? यहाँ दिन है, तो 
वहाँ रात है । वहाँ दिन है, तो यहाँ रात है। जिन दिनों 
हिन्दस्तान का सितारा ऊँचा था, अमेरिका को कोई जानता भी 
था। आज अमेरिका उन्नति पर है, तो भारतवर्ष की कोई पूछ 
। | हिन्दस्तान मं वाजार आदि में रास्ता बाई ओर चलते हैं; 
वहाँ दाई ओर । पूजा और सत्कार के समय यहाँ जूता उतारते 
हैं; वहाँ टोपी। यहाँ घरों में राज्य पुरुषों का हे; वहाँ स्त्रियों 
का । इस देश में यह शिकायत है कि विधवा ही विधवा हैं ; उस 
देश में कुमारी ही कुमारी अधिक हें | हम कहते हैं, “gar मेज 
पर है” वे कहते हैं “पुस्तक पर मेज़ है--:0001: on the 
tablo.” हिन्दुस्तान में गधा और उल्लू मूखेवा का चिह्न है; उस 
देश में गधा और उल्लू भलाई और बुद्धिमता के चिह्न हैं इस 
देश में जो पुस्तक लिखी जाती है, वह जब तक आधी के लगभग 
पहले के विद्वानों के प्रमाणों से न भरी हो, उसका कुछ सम्मान नहीं 

होता ; उस देश में पुस्तक की सारो बातें नवीन न हों तो उसकी 
कोई कद्र ही नहीं । यहाँ किसी को कोई लाभदायक बात मालूम हो 
जाय, तो उतै छिपाकर रखते हैं; वहाँ उसे छापेखानों द्वारा प्रकाशित 
कर देते हैं । यहाँ अघम की रूढ़ियों की उपासना अधिक है; वहाँ 
ama धर्म बहुत है । हमारे यहाँ इस वात में बड़ाई है कि 
आरो से न मिलें, अपने ही हाथ से पकाकर खाय और सब 
से अलग रहें; वहाँ पर जितना औरों से मिलें उतनी ही 
बड़ाई है । यहाँ पर अन्य देशों की भाषा पढ़ना दोष-पूर्ण समभा 
जाता है ( “न पठेत्‌ यावनी भाषाम्‌?” ) ; वहाँ जितना अन्य देशों 
की भाषा का ज्ञान प्राप्त किया जाता है, उतना ही अधिक 
सम्मान होता है । 

' जब राम जापान को जा रहा था, तो जहाज पर अमेरिका 
का एक बयोवृद्ध प्रोफ़ेसर मित्र बन गया । वह रूसी-भाषा पढ़ 
रहा था । पूछने पर मालूम हुआ कि ग्यारह भाषायें वह पहले 
से जानता है। उससे पूछा गया--“इस आयु में यह नवीन 
भाषा क्यों सीखते हो १” उसने उत्तर दिया--“मैं भूगभे-शाख 
( Geology ) का प्रोफ़ेसर हूँ । रूसी-भाषा में भूगर्भ-शाख्र की 
एक अनोखी पुस्तक लिखी गयी है, यदि मैं उसका अनुवाद कर 
AT, तो मेरे देश-वाशियों को अत्यन्त लाभ पहुँचेगा । इसलिए 
रूसी भाषा पढ़ता हूँ ।” राम ने कहा--अब तुम मौत के निकट 
हो, अब ` क्या पढ़ते हो ? अब इश्त्रर-सेवा करो, तर्जुमा करने 
में क्या धरा है ?” उसने उत्तर दिया--“लोक-सेवा ही ईश्वर 
सेवा है-- 

बंदा हूँ बेख़॒दा में, बंदे मेरे ख़दा हैं । 
इसके साथ यदि यह भी मान लिया जाय कि इस काम 
को करते-क्ररते मुझे नरक में जाना पड़े, तो में जाऊंगा, इसकी 

कुछ परवाह नहीं । अगर मुझे घोर नरक के दुःख मिलते हैं, 
तो हजार जान से भी क़बूल हैं, यदि भाइयों को सुख और लाभ 
मिल जाय। इस जीवन में सेवा के आनन्द का अधिकार मैं 
मौत के उस पार के डर से नदीं छोड़ सकता ।” 
गुज़श्ता GN आयन्दा ख़यालस्त ; 
गनीमत दाँ हमी दम रा कि हालस्त । 
भावार्थ--भूत-काल स्वमन दवै, और भविष्य-काल अनुमान है; 
और वह समय जो वर्तमान है, उसे ग्रनीमत समझ । 
ही amg धर्मे है। भगवद्गीता में बड़ी सुन्दरता से आज्ञा 


कर्मण्येवाधिक्ारस्ते मा फलेषु कदाचन । ( २, ४७ ) 
कर्म तो करते ही जाओ, परन्तु फल पर दृष्टि मत रकखो। 
लॉडे मेकाले की प्राथना थी कि में मरूँ तो पुस्तकालय में 
až । में मरूँ, तो प्यारे की गली ही में मरू । 
दफ़न करना मुझको कूए-यार में; 
कत्रे बुलबुल की बने गुलज़ार में | 
मावार्थ-भेरे प्यारे की गली भें मुझे maan क्योंकि बुलबुल पक्षी 
की समाधि बाग में ही बनती है | 
मरे तो कतंव्य-पालन करते-करते मरे, युद्ध-ल्षेत्र में मरे । 
हिम्मत; आनन्द और उत्साह के साथ प्राण त्याग करें । A 
एक aga बारा लगाता था । किसी ने पूळा--“वूढे मियाँ, 
क्या करते हो? तुम क्या इसके फल खाओगे ? एक पाँव तो 
तुम्हारा मानो पहले ही कत्र में है । क्या तुमको फक्रीर की वह 
बात याद नहीं है-- 
घर बनाऊँ ख़ाक़ इस दहसत-कदा में नाउिद्दा ! 
श्राये जब मजदूर; मुझको गोर-कन याद आ गया १२? 

भावार्थ--ये उपदेशक ! इस भयंकर संसार में क्या खाक घर 
बनाऊं १ जब मज़दूर आये, तो मुझे कत्र खोदनेवाले याद आ गये | 

“माली ने उत्तर दिया--“औरों ने बोया था, हमने खाया; 
हम बोयेंगे, दूसरे खायेंगे ।” इसी प्रकार संसार का काम चलतां 
है। जितने महापुरुष हो गये हैं, इसा, मुहम्मद इत्यादि, क्या 
इन महापुरुषों ने उन वृक्षो का फल स्वयं खाया था, जो वे बो 
राये ? कदापि नहीं । इन महापुरुषों ने तो केवल अपने शरीरों 
को मानो खाद बना दिया, फल कहाँ खाये? जिन वृक्षों का फल 
शताब्दियों के बाद लोग आज खा रहे हँ, वे उन ऋषियों की 
खाक से उत्पन्न हुए हैं | यह सिद्धान्त ही धर्म का वास्तविक प्राण 
है। यही नियम उस प्रोफ़ेसर के आचरण में पाया गया, जो 
रूसी-भाषा पढ़ता था | 

परिश्रम से संकोच नहीं 

जिस समय राम जापान से अमेरिका को जाता था, 
जहाज में कोई डेढ़ सौ जापानी विद्यार्थी थे, जिनमें कुछ 
अमीरों के घराने के सी थे। पर उनमें शायद ही कोई 
ऐसा था, जो अपने घर से रुपया ले चला हो । अधिकांश उनमें 
ऐसे थे कि जहाज का किराया भी उन्होंने घर से नहीं दिया 
था । कोई उनमें से धनाढ्य यात्रियों के बूट साफ करने पर, 
कोई जहाज की छत के तरते धोने पर, कोई ऐसे ही अन्य 
छोटे कामों पर नौकर हो गये थे, और जहाज का खरच इस 
प्रकार पूरा कर रहे थे | पूछने से उनका यह विचार पाया 
राथा कि अपने राष्ट्र का धन विदेशों में जाकर क्यों खच 
करे? जहाज का किराया भी जहाज का काम करके देते 
हैं। अमेरिका में जाकर इनमें से कुछ विद्यार्थी तो अमीरों 

के घरों में दिन भर मेहनत-मज़दूरी करते थे, और रात को 
नाइट-स्कूलो में पढ़ते थे, और कुछ रेल की सड़क पर या बाज़ारों 
में रोडी कूटने पर या किसी और काम पर लग गये। ये 
लोग गरमियों में मञ्चदूरी करते थे और जाड़ों में कॉलेज की 
शिक्षा पाते थे । 
पये इल्म चू. शमश्र बायद गुदाख्त । 

श्र्थात्‌ विद्या के लिए मोमबत्ती की भाँति पिघलना चाहिए । 

इसी प्रकार सात-आठ वर्ष रहकर अपने दिमाग़ को अमेरिका 
की विद्या तथा कला-कौशल से और अपनी जेबों को अमेरिका 
के रुपए से भरकर ये जापानी विद्यार्थी अपने देश में वापस 
आते हैं । प्रत्येक जहाज में बीसियों और कई बार सैकड़ों 
जापानी अमेरिका इत्यादि को जाते रहते हैं, हज़ारों बल्कि 
लाखों जापानी प्रतिवर्ष जहाजों में जमनी व अमेरिका को 
जाकर वहाँ से विद्या प्राप्त करके वापस आते हैं। इसका 
परिणाम आप देख ही रहे हैं। पचास वर्ष हुए, जापान 
भारतवर्ष से भी नीचा था। आज योरप से बढ़ गया। तुम्हारा 
हाथ खूब गोरा-चिट्टा है और उसका रुधिर Raga साफ़ 
है । अगर कलाई पर पट्टी बाँध दोगे, तो हाथ का रुधिर हाथ 
ही में रहेगा, शरीर के और भागों में नहीं जायगा, किन्तु 
गन्दा हो जायगा आर हाथ सूख WA इसी प्रकार जिन 
देशों ने यह कहा कि हम ही उत्तम हैं, हम ही अच्छे हैं, 
हम ही बड़े हैं, हम म्लेच्छों या काफ़िरों से क्यों सम्बन्ध 
रक्खें, और अपने आप को अलग-थलग कर लिया; उन्‍होंने 
अपने आप पर मानों पट्टी बाँधकर अपने तई सुखा लिया ।' 
- प्रसिद्ध कहावत है-- 

बहता पानी निरमला, खड़ा सो गन्दा होय । 

ग्रबे-दरिया बहे तो बेहतर; 
इन्साँ खाँ रहे तो बेहतर । 
अर्थात्‌ नदी का जल वदता रहे, तो श्रच्छा और मनुष्य चज्ञता 
रहे, तो उत्तम । 
यदि विचार से देखा जाय, तो मालूम होगा कि जिन देशों 
ने उन्नति की है, चलते हो रहने से कीहै। अमेरिका के लोगों 
की स्थिति इस विषय में देखिए | औसतन्‌ ४५००० अमेरिकन 
प्रतिदिन पेरिस में रहते हे, झंड-के-मंड आते हैं और जाते हैं । 
कोई जरा-सा नवीन आविष्कार या नई चीज़ फ्रांस में देखी, तो 
झट अपने देश में पहुँचा दी । प्राचीन विद्याओं और कला-कौशलों 
के सीखने में कोई कमी नहीं | हर मौसम अर्थात्‌ शरदूऋतु में 
कोई ८०,००० अमेरिकन मिस्र में आते-जाते हैं। मीनारों को 
देखते हं । ४० फी संदी अमेरिकन सारी दुनिया घूम चूके ह। 
इस तरह ये लोग जहाँ विद्या होती है, वहाँ से लाकर अपने 
देश में पहुँचा देते हैं । जर्मनवालों की भी यही दशा है । अमेरिका 


से आते समय राम जमन जहाज पर सवार था। उसमें लगभग . 


तीन सौ मनुष्य फ़स्ट क्लास के यात्री होंगे। उनमें प्रोफेसर; उ्यक, 
बेरन, और सौदागर लोग शामिल थे । दिन के समय साधारणत 
राम जहाज की सब से उची छत पर जाकर बेठता-था, एकान्त 
` में पढ़ता-लिखता था या ध्यान-विचार में. लग जाता था, किन्तु 
जमन लोग जहाज के ऊपर छत पर चढ़कर राम को नीचे लाते 
थे और राम के व्याख्यान कराते थे । राम को विदेशी समझकर 
उसके साथ काफर या म्लेच्छ का बर्ताव तो न था, किन्तु यह 
ख्याल था कि जितना भी ज्ञान इस विदेशी से मिल सकता है, 
ले लें। संथुक्त-प्रदेश अमेरिका में सब से पहला नगर जो राम ने 
देखा, वह सियाटल वाशिंग्टन है । वहाँ वाशिंग्टन युनिवसिंटी ने 

राम को हिन्दू-दर्शन-शास्त्र पर व्याख्यान देने का निमन्त्रण दिक। 
व्याख्यान के बाद एक युवक प्रोफ़ेसर से मिलना हुआ, जो अभी- 
अभी जर्मनी से वापस आया था । राम ने पूछा--“जमनी क्यों 
गये थे aa जवाब दिया--“बनस्पति-शासत्र और रसाय़न- 
शास्त्र में अपनी युनिवर्सिटी की जम॑न-युनिवर्सिटियों से तुलना 
करने गया था ।” और साधारण रीति से इसका परिणाम यह 
सुनाया कि दस वर्ष का समय हुआ, जमेनी हमसे बढ़कर थी, 
किन्तु आज हम उससे कम नहीं हे । 

“पीर शो बियामोज” अर्थात्‌ वृद्धावस्था पर्यन्त पढ़ते ही 
जाओ । जान-तोड़ परिश्रम के साथ विदेशियों से सीख-सीखकर 
उन लोगों ने विद्या को पाया और बढ़ाया है । 

यह बिचार ठीक नहीं कि अमेरिका के लोग डालर ( रुपया ) 
के दास हैं, बल्कि विद्या के पीछे डालर स्वयं आता है। जो लोग 
अमेरिकावालों पर यह कलंक लगाते हें कि उनका धर्म ama 
धर्म नहीं, बल्कि arg धम है, वे या तो अमेरिका की वास्तविक 
स्थिति से अनभिज्ञ हैं, या नितान्त अन्यायी हैं, और उन पर 
यह कहावत ठीक बैठती है कि “अंगूर अभी कच्चे हैं, कौन दाँत 
खट्टे करे, |”? कि 

` केलीफ़ोर्निया में एक खी ने अठारह करोड़ रुपया देकर 
एक विश्वविद्यालय स्थापित किया । इसी प्रकार बिद्या के 
बढ़ाने-फेलाने के लिए प्रति वर्ष करोड़ों का दान दिया जाता 
हे। भारतवर्ष की त्रह्मविद्या का वहाँ इतना सम्मान हे कि जैसा 
वेदान्त अमेरिका में है, वैसा व्यावहारिक वेदान्त भारतवर्ष में 
आजकल नहीं है । उन लोगों ने यद्यपि हमारे वेदान्त को पचा 
लिया है और अपने शरीर और अन्तःकरण में खपा लिया है, 
किन्तु वे हिन्दू नहीं बन गये | वेसे ही हम उनको विद्या और 

कला-कौशल को पचाकर भी अपनी राष्ट्रीयता स्थिर रख सकते हे । 
वृत्त बाहर से खाद लेता है, किन्तु खद खाद नहीं हो जाता । वह 
बाहर की सिट्टी, जल, वायु, तेज को खाता और पचाता है 
किन्छु मिट्टी, जल, वायु आदि नहीं हो जाता । .जापानियों ने 
अमेरिका और योरप के कला-कौशल पचा लिये, किन्तु जापानी 
बने रहे । देवताओं ने अपने कच ( बृहस्पति के पुत्र) को राक्षसों 
के पास भेजकर उनकी संजीवनी-विद्या सीख ली, किन्तु इससे वे 
राक्षस नहीं हो गये । इसी तरह तुम योरप और अमेरिका जाकर 
उनकी विद्या सीखने से गर-हिन्दू या गैर-हिन्दुस्तानी नहीं हो 
सकते | जो लोग विद्या को ,भूगोल की हदबंदी में डालते हे-- 
“ओह ! यह हमारी विद्या है, वह गैर लोगों की विद्या है। गैर 
लोगों की विद्या के हसारे यहाँ आने में पाप होगा, और हाय ! 
हमारी विद्या और लोग क्यों ले जाय !” ऐसे विचारवाले लोग 
अपनी विद्या को घोर अविद्या में बदलते हें । इस कमरे में प्रकाश 
है, यह प्रकाश अत्यंत मनोरंजक और सुहावना है । अगर हम 
कहें, यह प्रकाश हमारा है, हमारा है, हमारा, हाय ! यह कहीं 
बाहर के प्रकाश से मिलकर अपवित्र न हो जाय। और इस 
बिचार से अपने प्रकाश की रक्षा करते हुए हम चिक्के गिरा दें, 
परदे डाल दें, किंवाड़ें भेड़ दें, खिड़कियाँ लगा दें, रोशनदान 
बन्द कर दें, तो हमारा प्रकाश एकदम काफ़र हो जायगा) 
नहीं-नहीं, काली कस्तूरी हो जायगा, अर्थात्‌ अधेरा ही भ्रॅघेरा ही 
फेल जायगा | हाय ! हम लोगों ने भारतवर्ष में यह ग़लत 
पालिसी क्यों स्वीकार कर ली | 
हुब्बुल्वतन AN मुरे-सुलेमाँ. खश्तर ; 
ataia श्रज्ञ सुम्बुलो रेहाँ ख़श्तर। 
अर्थात्‌ स्वदेश तो सुलेमान के देश से भी प्यारा होता है। स्वदेश 

का काँटा तो gaa और रेहाँ ( सुगंधित पौधा श्रौर घास ) से भी 
उत्तम होता है। 

ऐसा कहकर स्वयं तो काटा हो जाना और देश को कॉटों 
का वन बना देना देश-भक्ति नहीं है। साधारणतः एक ही प्रकार 
के वृत्त जब grg गुज्ञान भुंडों में उगते हे, तो सब कमज़ोर 
रहते हैं । इनमें से किसी को जरा अलग बो दो, तो बहुत मज़बूत 
और मोटा हो जाता है | यही दशा जातियों की है। कश्मीर के 
विषय में कहते हैं-- 

अगर फ़िरदोस बर रूए ज़मीनस्त ; 
इमीनस्तो हमीनस्तो हमीनस्त। 

ग्रर्थात यदि प्रथिवी पर स्वर्ग है, तो यही है, यद्दी है, यही है | . 

किन्तु वे कश्मीरी लोग जो अपने फ़िरदोस ( happy 
४8165 ) अर्थात्‌ स्वगं को छोड़ना पाप सममते हैं, AIAT, 
निर्धनता और अज्ञानता में प्रसिद्ध हो रहे हे; और बे बहादुर 
कश्मीरी पंडित जो इस पहाड़ी स्वर्ग से बाहर निकले, मानो 
सचमुच स्वर्ग में आ गये । उन्होंने, जहाँ गये, अन्य भारतवासियों 
को हर वात में मात कर दिया । उनमें से सव उँचे-अँचे पदों 
पर विराजमान हैं। जब तक जापानी जापान में रहे, निर्बल 
और गिरे हुए थे, किन्तु जब वे अन्य देशों में जाने लगे, 
वहाँ की वायु लगी, बलवान्‌ हो गये। योरप के निर्धन, 
गारीव और प्रायः अधम स्थिति के लोग जहाज़ों पर सवार 
होकर अमेरिका जा बसे | अव वे लोग दुनिया की सबसे 
बलिष्ठ शक्ति हैं । कुछ भारतवासी भी बाहर गये। जब तक 
अपने देश में थे, कुछ पूछ न थी; अन्य देशों में गये, तो उन 
बढ़ी-चढ़ी जातियों में भी प्रथम बगे में गिने गये और बहुत 
प्रसिद्धि प्राप्त की | 

पानी न बहे, तो उसमें वू" आये; 
गंज न चले, तो मोरचा* खाये। 
गर्दिश3 से बढ़ा मिदरो४-माह" का पाया$; 
गदिश से फ़लक* ने ज“ को पाया! 
जैसे वृत्त सब रुकावटों को काटकर अपनी जड़ें उधर भेज 
देता हे जिधर जल हो, इसी तरह अमेरिका, जर्मनी, जापान, 
इँगलेंड के लोग समुद्रो को चीरकर, पहाड़ों को काटकर, 
रुपया खर्च करके, सव प्रकार के कष्ट झेलकर वहाँ-वहाँ पहुँचे, 
जहाँ से थोड़ी बहुत, चाहे किसी भी प्रकार की विद्या प्राप्त हो 
सकी । यह एक कारण है. उन देशों की उन्नति का । अब और 
सुनिये । ५ 
जाँनिसारी--प्राण-समपंण 
एक जापानी जहाज में कुछ भारतवासी लड़के सवार 
थे। जहाज में जो इस दर्जे के यात्रियों को खाने को मिला, 
बह किसी कारण विशेष से उन्होंने नहीं लिया। एक निधन 
जापानी लड़के ने देखा कि ये भारतवासी भूखे हैं। वह सवके 
लिए दूध और फल आदि खरीद कर लाया आर उनके सामने 
रख दिया । भारतवासियों ने पहले तो अपने स्वभाव के 
अनुसार उसे अस्वीकार किया और पीछे खा लिया । जब 
जहाज से उतरने लगे, तो धन्यवाद के साथ वे उन वस्तुओं 
का मूल्य देने लगे। जापानी ने नहीं लिया। किन्तु रोकर यों 
प्रार्थना करने लगा कि “जब भारतवष में जाओगे, तो कहीं 
यह ख्याल न फेला देना कि जापानी लोग ऐसे नालायक्न 


१ दुगेघ । २ जंग । ३ भ्रमण | ४ सूर्य । ५ चंद्र । ६ पदवी । 
७ श्राकाश । ८ ऊँचा पद । 

हैं कि उनके जहाजों पर छोटे दर्ज के यात्रियों के लिए खाने-पीने 
NO 


ada यात्री लड़का, जिसका जहाज के साथ कोई सम्बन्ध 
नहीं, वह अपना निज का द्रव्य इसलिए अपण कर रहा है 
कि कहाँ काई उसके देश के जहाज़ों को भी बुरा न कहे। 
YA लड़का अपने जीवन को देश से प्रथक्‌ नहीं मानता। 
सारे देश के अस्तित्व को व्यावहारिक रूप में अपना अस्तित्व 
अनुभव कर रहा है।क्या भक्ति है | क्या प्राण-समपण 
ह! यह हैं व्यावहारिक एकता | यह है ama धर्म ! इस 
व्यावहारिक एकता के विना उन्नति और कल्याण का कोई 
उपाय नहा । 
मरना भला है उसका जो ग्रपने- लिए जिये ; 
जीता है वह जो मर चुक्रा इन्सान के लिए | 
आपको याद होगा कि जापान में जब जरूरत पड़ी कि 

रूसियों के वल को रोकने के लिए कुछ जहाज समुद्र में 
चो दिये जाय, तो राजा मिकाडो ने कहा क्रि, “मैं प्रजा में 
से किसी को विवश नहीं करता, किन्तु जिनको ऐसे जहाजों . 
के साथ इबना स्वीकार है, वे अपने आप को वालंटियर 
करें ( खुद अपनी इच्छा प्रकट करं ) और अर्जियाँ पेश 
करें । हज़ारों अजियाँ आवश्यकता से भी अधिक एकदम 
आ गयीं । अब इनमें चुनाव की जरा दिक़क़त थी । किंतु कुछ 
जापानी युवकों ने अपने शारीरों से खन निक्रालकर खन 
से लिखे हुए प्राथना-पत्र पेश किये थे कि वे शीघ्र. स्वीकार 
हो जायँ। अन्त में रुधिर से लिखी हुई अज़ियों को अधिक 
मान दिया गया । जब जहाज़ों के साथ वे लोग डूब रहे थे, 
तो इनमें दो-एक कप्तान यदि चाहते, तो अपनी जान बचा भी 

संकते थे । किसी ने कहा--“कप्तान साहब ! आप काम तो कर 
चुके, अब जान बचाकर जापान चले जाओ |” तो मौत की 
हँसी उडाते हुए कप्तान साहब ने तिरस्कार से उत्तर दिया-- 
“क्या मैंने वापस जाने के लिए यहाँ आने को अर्जी दी थी !” 
; ई जाजुज्ञ ई कि जाँ बसिपारंद चारा नेस्त। A 
अर्थात्‌ यहाँ सिवा जान देने के कोई आर उपाय नहीं है। 
शूरवीरता का अर्थ यह नहीं कि वापस लौटा जाय-- 
शेर सीधा तेरता है, वक़्तेरफफ़्तन ma में। 
पानी में धारा के अन्दर शेर सीधा तेरता है। यह है नक़्दः 
धर्म, यह है व्यावहारिक वेदान्त । 
नैन छिंदन्ति शस्त्राणि नेनं दहृति पावकः । ( गीता २, १३ ) 
मुझको काटे कहाँ हैं वह तलवार 
दाण दे मुझको है कहाँ वह नार! 
गर्क मुझरो' कहाँ करे पानी! 
बाद में ताब कब्र सुखाने कीः! 
मौत को मौत आ न जायगी; 
कृस्द मेरा जो करके mai! 
लो, कहाँ है वह तलवार जो मुझे मारे ? कहाँ है बह 
अग्नि जो मुझे जला दे ? कहाँ हे वह जल जो मुझे डुत्रो दे? 
हॉ है वह वायु में शक्ति जो मुझे सुखा दे? मृत्यु जब मेरी 
अभिलाषा करके आयगी, तो उसकी ही मत्यु हो जायुगी । 
दार्थ-विद्या की जाँच के लिए अमेरिका में जीवित मनुष्य 
के काटने की आवश्यकता पड़ी। अनेक नवयुवक. अपनी 
छातियाँ खोलकर खड़े हो गये कि लो, चीरो, हमें काटो, इंच" 
इंच करके हमारे प्राण जायें, हमें जीते-जी कटना हजार बार 

कल्याण हो। अब इसे हम प्रेम कहें कि वीरता ? यह है ame 
धम, यहं है व्यावहारिक वेदांत | 

संयुक्तप्रदेश अमेरिका के प्रेसिडेंट AA लिंकन के 
सम्बन्ध में कहा जाता है कि एक बार जब वह अपने मक्रान 
से दरबार को आ रहा था, माग में क्या देखता है कि एक 
सुअर कीचड़ में फंसा हुआ अधमरा हो रहा है। बहुत ही 
WA कर रहा है, किन्तु किसी तरह निकल नहीं सकता, और 
दुःख से चिल्ला रहा है। प्रेसिडेणट से देखा न गया। सवारी से 
उतरकर सुअर को बाहर निकाला और उसका प्राण बचाया | 
सब qai पर कीचड़ के छींटे पड़ गये, किन्तु परवाह न की और 
उसी दशा में दरवार में आया | लोगों ने सबब पूछा, और जब 
उपर्युक्त घटना का पता लगा, तो सबने बड़ी प्रशांसा करते हुए 
कहा कि आप बड़े दयालु और ईश्वर-भक्त हैं । प्रेसिडेण्ट ने 
कहा-“बस-वस, अधिक मत बोलो, मैंने दया-मया कुछ नहीं 
की । छूत की बीमारी की तरह उस सुअर के दद ने मुझमें अपना 
असर पैदा किया, अतः मैं तो केवल अपना ही दुःख दूर करने के 
लिए उसको निकालने गया था |” वाह ! कैसा विश्वव्यापी प्रेम 
है ! केसी सहानुभूति की एकता है ! 

खू रगे-मजनू से निकला, फ़स्द लेली की जो ली। 

लेली के शरीर की नस खोलते ही मजनू के शरीर से रुधिर 
बहने लगा । 

कैसी व्यावहारिक एकता है ! 

पत्ती को फूल की लगा सदमा! नसीम? का; 
शबनम के कृतरे आँख से उनकी टपक पड़े । 


- १ ठेस। २ सवेरे की ठंढी इवा । २ ओस | 

जीवित-धर्म ( नक़्द धमं ) का तत्त्व यह है कि तुम समस्त 
देश की आत्मा को अपनी आत्मा समझो । धम का यह 
तत्त्व जिन देशों में व्यवहार में आता है, वे उन्नति कर रहे 
हें; जिन राष्ट्रों में नहीं आया, वे गिर रहे हैं । अपने देश 
के विषय में अब एक वात बड़े खेद से कहनी पड़ेगी । इन 
दिनों हांगकांग में सिक्खों को फौज है, इसके पहले पठानों 
की फौज थी । हांगकांग में सिक्खों को, ( हमें ठीक याद नहीं ) 
शायद्‌ एक पौंड प्रत्येक मनुष्य को वेतन मिलता है, और 
साधारण फौजी सिक्खों को इससे भी कम, शायद दस रुपया 
( दो-तिहाई पौंड) मासिक वेतन मिलता है। हांगकांग 
पठानों को गोरों के बराबर प्रति व्यक्ति शायद तीन-तीन पोंड 
` मिलता था। चीन के युद्ध के समय जब सिक्ख लोग वहा 
गये, तो पठानों का यह तिगुण से भी अधिक वेतन उन्हें 
बुरा लगा । ब्रिटिश पालामेन्ट में उन्होंने T भेजे 

कि पठानों को तो तीन-तीन पौंड मिलता है, क्यों नहीँ | 
हमें आजकल के दो-तिहाई पोंड के स्थान पर पूरा एक 

_ पौंड मासिक दिया जाता और उनकी जगह भरती कर लिया 
जाता ? हिन्दुस्तान की सरकार और विलायत की सरकार 
में इन प्रार्थना-पत्रों के घूमने-फिरने के वाद पठानों से पूछा 
गया कि क्या तुम लोगों को तीन पौंड के बदले एक पॉड 
वेतन लेना स्वीकार है ? एक पठान ने भी इसको अंगीकार 
नहीं किया । अन्त में पठानों की सब फ़ौज मौकूफ की गयी ओर 
सब पठान जीविका-रहित हो- गये। भोले सिक्खों ने इतना 
न सोचा कि अन्त में ये पठान भी हमारे ही देश के हें ! 

-- यह सहानुभुति न. आई कि इनकी जीविका मारी गयी । यह दुब 


न आई कि भाईयों का गला कट गया? हाय, ईर्ष्या और 

देश की फूट ! ये भूखों मरते पठान जीविका की तलाश 
में अफ्रीक्रा को गये और सुमालीलेंड के मुल्ला के साथ 
होकर इन्हीं सिक्खों से लड़े इस युद्ध में बिना लड़े ही केवल 
जल-वायु के कठोर प्रभाव ही से सिक्खों की वह गति हुई 
जिसका ठिकाना नहीं । लक़्वा हो गया, गदनें मुड गयीं, 
शरीर सूख गये, ज्वर आदिं ने निढाल कर दिया । सच 
कहा है, जो औरों की मौत का उपाय करता है, वह आप ही 
उस उपाय से मरता है | 
करदनी ख्वेश आमदनी पेश; 
चाहकन्दा रा चाह दर पेश। 

अर्थात्‌ जैसी करनी वैसी भरनी । खान खने जो और को, 
ताको कूप तयार । 

जापान में एक हिन्दुस्तानी विद्यार्थी शिक्षा पाता था। 
बह यंत्र-शास्त्र की एक पुस्तक पुस्तकालय से माँगकर ले आया | 
आवश्यक लेख या उसके भावार्थ को तो उसने. कापी पर उतार 
लिया, किन्तु मशीनों के aa या चित्रों की वह नक्कल न 
कर सका । उसने यह न सोचा कि और लोग भी इस पुस्तक 
से लाभ उठानेवाले हैं, यह न ख्याल किया कि इस कार्य से 
मेरे देश की अपकीर्ति होगी, मट पुस्तक से वे पन्ने, जिन पर चित्र 
थे, फ़ाड़ लिये और पुस्तक वापस कर दी । पुस्तक बहुत मोटी थी, 
भेद न खुला । किन्तु छिपे कैसे ? सत्य भी कभी छिपता है? 
एक दिन एक जापानी विद्यार्थी उसके कमरे में आया । मेज़ परं 
उस पुस्तक के फटे हुए पन्ने पड़े थे। उन्हें देखकर उसने अफ्रसर को 
सूचना दे दी । और वहाँ नियम हो गया कि अब किसी हिन्दुस्तानी 
विद्यार्थी को कोई पुस्तक न दी जाय । डूव मरने का स्थान है ! 
एक तो आपने उस जापानी विद्यार्थी की बात सुनी, जो जहाज 

पर हिन्दुस्तानी लोगों के लिए खाना लाया था, और एक इस 
हिन्दुस्तानी की करतूत देखी । जापानी अपना सबस्व दे देने को 
तेयार है ताकि उसके देश पर कलंक न लगने पाये और 
हिन्दुस्तानी विद्यार्थी अपना स्वार्थ चाहता है, समस्त देश चाहे 
बदनाम हो या कलंकित ! हाथ शरीर से यह नहीं कह सकता 
कि मैं अकेला या सबसे प्रथक्‌ हूँ, मेरा रुधिर और है और सारे 
शरीर का रुघिर और । इस भेद-भाव से यह ख्याल उत्पन्न होगा 
कि हाय ! कमाऊँ तो मैं, और पले सारा शारीर। इस स्वार्थ-सिद्धि 
के लिए हाथ के वास्ते केवल एक ही उपाय हो सकेगा, वह यह 
कि जो रोटी कमायी है, उसे सारे शरीर के लिए मुंह में डालने 
के बदले हाथ अपनी हथेली पर बाँध ले या नाखनों में घुसेड़ 
ले। पर क्या यह स्वार्थपरायणता की चाल लाभदायक होगी ? 
अलबत्ता एक उपाय और भी है कि शहद की मक्खी या भिड़ 
से हाथ अपनी उँगलियाँ डसवा ले । इस तरह सारे शरीर को 
छोड़कर अकेला हाथ स्वयं बहुत मोटा हो जायगा | किन्तु यह 
मोटापन तो सूजन है, बीमारी है । इस तरह जो लोग राष्ट्र का 
हित अपना हित नहीं समझते, अपने आपको राष्ट्र से भिन्न मानते 
हैं, ऐसे स्वार्थियाँ को सिवा सूजन-रोग के और कुछ हाथ नहीं 
आता । वहीं हाथ शक्तिमान्‌ और बलिष्ठ होगा, जो कान, नाक; 
आँख, पेर आदि सारे शरीर की आत्मा को अपनी आत्मा 
मानकर आचरण करता है, और मनुष्य वही फले-फूलेगा जो 
सारे राष्ट्र की जांन को अपनी जान मान लेता है । 
. अमेरिका का कुछ विस्तृत पृत्तान्त 

अमेरिका में पहली आश्वयेजनक बात यह देखी गयी कि एक 

जगह पति तो Ne था और पल्ली रोमन कैथोलिक । 


,चित्त में यह विचार आया कि हमारे भारत में इस प्रकार 

के संप्रदाय-भेदवाले लोग ( जैसे आयसमाजी और सनातनधर्मी ) 
एक मोहल्ले में कठिनता से दिन काटते हैं, इन पति-पत्नी का 
एक घर में कैसे निर्वाह होता होगा ? पूछने से मालूम हुआ कि 
बड़े प्रेम से रहते-सहते हैं । रविवार के दिन पति पहले पढी को 
उसके रोमन-केथोलिक गिरजे में साथ जाकर छोड़ आता है, 
उसके वाद वह स्वयं अपने दूसरे गिरजे में जाता है। पति से 
बातचीत हुई, तो वह कहने लगा--“जी, मेरी पत्नी के धर्म का प्रश्न 
तो उसके और परमात्मा के मध्य है। मैं कौन हूँ हस्तक्षेप करने- 
वाला ? मेरे साथ उसका व्यवहार बिलकुल पवित्र है, परमात्मा 
के साथ उसका हिसाब-किताब वह जाने ।” क्या खूब | 

अमेरिका में राष्ट्रीय एकता के सामने धार्मिक मतभेद की 
कोई गिनती नहीं । भारतवर्ष का आयेसमाजी हो, सिक्ख हो, 
मुसलमान हो, ईसाई हो, अमेरिका में हिन्दू! ही कहलाता है। 
अमेरिकनों के हृदय में राष्ट्रीय एकता इतनी समा रही है कि वे 
हमारे यहाँ के इतने भारी मतभेदों के भूल जाने में जरा देर नहीं 
लगाते | भारतवर्ष के g3 धर्मालुयायी यदि यह जानते "कि 
अन्त में अन्य सभ्य-देशों में हमें हिन्दू ही कहलाना है, तो “हिन्दू? 
शब्द पर इतने झगडे न करते और इस नाम से इतनी छृणा 
न करते | f 

उस देश के शक्तिशाली होने का एक कारण यह भी है कि 
वहाँ त्रह्मचय है । वहाँ मनुष्य बल को व्यर्थ नहीं खोने देते । 
सामान्यतः २० वर्ष पर्यत तो लड़के-लड़की को विचार भी 
नहीं आता कि विवाह क्या वस्तु है।इसका एक कारण 
विचारपूर्वक देखने से यह, मालूम हुआ कि बालक ओर 
बालिकायें बचपन से इकट्ठे खेलते-कूदते, एक. छत के नीचे 
लिखते-पढ्ते और साथ-साथ रहते-सहते हैं, और फिर साथ ही 

साथ कॉलेजों में शिक्षा पाते हैं। अतएव आपस में भाई-बहन 
का-सा सम्वन्ध बना रहता है, और उनके अन्तःकरण शुद्धता 
और पवित्रता से भरे रहते हैं । वहाँ लड़कियों के शरीर लड़कों 
के शारीरों के समान ही बज्ञवान्‌ होते हें, इसलिए युवावर 
में उनकी सन्तति भी बलवान्‌ होती है। यदि पुरुष बलवान 
है और स्त्री दुबल, तो इसका आधा प्रभाव सन्तान 
पर होगा। 

एक बार जिनेवा भील (Lake Geneva ) के तट पर 
जब राम रहता था, एक १३ वर्ष की वालिका तेरते-तेरते 
तीन मील तक्र चली गयी । किश्ती पीछे-पीछे थी कि यदि डूबने 
लगें, तो सहायता की जाय, परन्तु कहीं सहायता की आवश्यकता 
न पड़ी। जब लड़कियों की यह दशा हे, तो भविष्य में उनकी 
सन्तान क्यों न बलवान्‌ होगी ? और जब शारीर स्वस्थ है, तो 
मन क्यों न स्वस्थ ( पवित्र ) होगा ? उनके त्रह्मचये का और 
भी एक कारण है। दुर्बलता से पाप होता है, और अजीर्णता 
से अशुद्धि होती है ज॑त्र मेदा ठीक न हो, तो चिन्ता और 
फिक्र स्वाभाविक ही पीछे लग जाते हैं। स्वास्थ्य ठीक नहीं 
है, तो बात-बात में क्रोध आता है। श्रति में लिखा है कि 
बलहीन इंस आत्मा को नहीं जान सकता- 

“नायमात्मा ANIA लभ्यः |” ( मुण्डक उप० ३. २. ४.) 

कमजोर की दाल इश्वर के घर में भी नहीं गलती | जिसके 
अन्दर शारीरिक और आत्मिक वल नहीं है, वह कब ब्रह्मचये 
का पालन कर सकता है ? और यह भी स्पष्ट है कि ब्रह्मचर्य से 
` हीन मनुष्य शारीरिक और आत्मिक बल से रहित हो जाता है । 

वहाँ कॉलेजों में क्या स्थिति है ? बी० To; एम्‌? go 
ओर डॉक्टर ऑफ़ फिलाँसोफी की उपाधि पाने पर्यन्त विद्यार्थियों 

को शारिरीक व्यायाम का शिक्षण साथ-साथ दिया जाता है। 
युद्ध-विद्या, क्रषि-विद्या, लुहारी, बढ्ईै तथा थवई का काम बराबर 
सिखाया जाता है । 

_ मनुष्य के अन्दर तीन बड़े महकमे ( कार्यालय ) हैं। एक 
कमन्द्रिय, दूसरा ज्ञानेन्द्रिय और तीसरा अन्तःकरण । इनको 
अँगरेजी में, “हकार से आरंभ होनेवाले तीन शब्दों में वर्णन 
कर सकते हें । हैंड (19110--कर्मन्द्रिय ), हेड ( Head— 
ज्ञानेन्द्रिय ) और हाट ( 130911--अन्तःकरण )। ज्ञानेन्द्रियों 
से बाहरी ज्ञान अन्दर जाता है और बाहरी पदार्थ अन्दर असर 
करते हैं | कमन्द्रियों ( जैसे हाथ-पैर ) से अन्दर की शक्ति बाहर 
प्रभाव डालती है । कमद्रियाँ और ज्ञानेन्द्रियाँ यदि परस्पर योग्य 
प्रमाण से बढ़ती रहें और उन्नति करती जायें, तो उत्तम है । यदि 
बाहर से ज्ञान को टॅसते जायँ और अन्दर के ज्ञान तथा बल को 
बाहर न निकालते रहें तो दशा बैसो ही हो जाती है कि मनुष्य 
खाता तो रहे, किंतु उसके शरीर से कुछ बाहर न निकल सके | 
इसका फल होगा अक़्ली बदहज्मी और रूहानी क्रब्ज | यह शिक्षा 
नहीं है, रोग है। 

अमेरिका में साधारण रीति से युनिवर्सिटी की शिक्षा का यह 
मन्तव्य और उद्देश्य है कि स्वदेश की बस्तुये काम में लायी जाय, 
अर्थात्‌ जमीन, खनिज, वनस्पति और अन्य पदाथ इत्यादि का 
उपयोग और अधिक मूल्यवान्‌ वनाना मालूम हो जाय | जितने 
कला-कौशल सिखाये जाते हैं, वे प्रत्यक्ष व्यवहार में उपयोगी 
ओर लाभदायक होते हैं | कोई विद्यार्थी रसायन-शास्त्र व्यथ नहीं 
पढेगा, यदि उसको रसायन-शास्त्र को व्यावहारिक उपयोग में 
लाने की कला भी साथ न सीखना हो । 

एक धार्मिक कॉलेज में राम का व्याख्यान हुआ | व्याख्यान 

के बाद कॉलेज के लोगों ने अपनी जंगी क्रवायद्‌ दिखलायी, और 
कॉलेज के सैनिक जय-घोषों से व्याख्यानदाता का स्वागत किया। 
राम ने पूछा--“यह क्या? कॉलेज तो धार्मिक और शिक्षा 
सेनिक ९” प्रिंसिपल साहब ने उत्तर दिया--“घम के अर्थ हैं, 
देह और देहाध्यास को हज़रत ईसा के समान सलीब पर चढा 
देना और अहं-भाव को मिटा देना, जान को देश के लिए हथेली 
पर उठाये फिरना। यह प्राण-समर्पण और सच्ची शूरवीरता की 
स्पिरिट सैनिक शिक्षा से आती है।” 


अब चित्त की कोमलता और अन्तःकरण की शुद्धि की 


शिक्षा की दशा देखिये । एक विश्वविद्यालय में राम गया, जो 
केवल विद्यार्थियों और अध्यापकों की कमाई से चल रहा था | 
विद्यार्थी वहाँ फ़ोस आदि कुछ नहीं देते हैं, और अन्य विषयों की 
शिक्षा के साथ-साथ वे अध्यापकों के अधीन कॉलेज की जमीन 
या यंत्रों पर काम भो करते हे । अध्यापक नवीन-नवीन प्रयोग 
और आविष्कार करते हैं और विद्यार्थियों को करना सिखाते 
हें। जमीन की अनोखे ढंग की और निराली पेदाबार तथा 
नवीन कारीगरी की आमदनी से सब खच निकल आते हैँ । 
रास की उपस्थिति में एक कमरे में विद्यार्थियों का आपस में 
झगड़ा हो पड़ा । प्रेसिडेणट के पास यह gaza गया । प्रेसिडेण्ट 
ने उस कमरे में सब काम बन्द करा दिये और प्यानो बाजा 
बजाना शुरू “करा दिया । १५ मिनट में मुकद्दमा फ़ैसल हो गया 
आर अपने आप शांति हो गई | वाह | जिनके अन्द्र शांति- 
रस भरा है, उनके अन्दर के मेल और शांति को उकसाने के 
लिए बाहरी संगीत ही काफ़ी बहाना हो जाता है। और क्रैसा 
प्रबन्ध है; वायु में सतोगुण भर दिया, दिलों की खटपट आप 
ही दूर हो गयी! - 2 

शिकागो विश्वविद्यालय के एक अण्डर ग्रेजुएट ने राम के 
कुछ व्याख्यानों पर नोट लिये, और थोड़े दिनों में अपनी ओर 
से घटा-बढ़ा के उनकी एक पुस्तक बनाकर विश्वविद्यालय को 
भेंट की । इस विद्यार्थी को फौरन्‌ एक दर्ज की तरङ्गक्री दे दी 
गयी । यह नहीं देखा गया कि इसने 'मिल? और हिमिल्टन' की 
पुस्तकों से अपने मस्तिष्क को 'लेटर-बैग? बनाया है कि नहीं। 
अवश्यमेव सच्ची शिक्षा का आदर्श यह्‌ है कि हम अन्दर से कितनी 
विद्या बाहर निकाल सकते हैं, यह नहीं कि बाहर से अन्दर 
कितनी डाल चुके हैं । ट 

राम एक समय वहाँ शास्ता-पर्वत के जंगलों में रहता था। 
कुञ्च मनुष्य मिलने आये | उनके साथ एक बारह वर्ष की लड़की 
भी थी । सब राम के उपदेश को ध्यानपूवक सुनते रहे, किन्तु 
थोड़ी देर के लिए लड़की अलग जाकर बठ गर्या | जब वापस 
आयी, तो एक कागज पेश किया | यह क्या था ? राम का सारा 
उपदेश, जिसे वह अँगरेजी कविता में पिरो लायी । बाद में यह 
कविता वहाँ के पत्रों में छप भी गइ । बालकों की यह बुद्धि और 
योग्यता उनको स्वतन्त्र रखने का परिणाम है । छ 

मनुष्य चाहे बच्चा हो या वूढा, वह बात करनेवाला पशु 
कहलाता है । वाक्‌-शक्ति तो सवार है, आर पश-इत्ति मानों सवारी 
का घोड़ा । जब हम बालकों की वाकूशाक्त को प्रेम से समभा- 
कर उनसे काम नहीं a व्रन्‌ डॉट-डपट और बुरा-मला 
कहकर उनपर शासन करते हैं, तो मानो पशु-वृत्ति के घोड़े को 
लाठी के बल से सवार (aafe ) की रनों के तले से 
निकाल ले जाना है। ऐसी अवस्था में बच्च क अन्द्रवाले को 
क्रोध क्यों न आये ! बालकों को डाँटना केवल पशुःवृत्ति से 


> भें i पमान करना 
काम लेना है, और उनमें उस अंश का अपमा है, 

जिसके कारण मनुष्य संसार में श्रेष्ठ कहलाता है । सख्ती करना 
या मिड़कना उनके भीतर की श्रेष्ठता का अपमान करना है। 
विना समभाये या विना कारण बतलाये बालक पर किसी प्रकार 
की निषेधक आज्ञा करना कि “ऐसा मत करो, वैसा मत करो” 
उसे उस काम करने की उत्तेजना स्वतः देना है। जिस समय 
परमात्मा ने हजरत आदम को आज्ञा दी कि “अमुक वृत्तका 
फल मत खाना” तो उसी निषेध के कारण हज़रत आदम के 
दिल में यह बुरा विचार उत्पन्न हुआ । उस स्वर्गोद्यान ( बागे- 
जन्नत ) में हज़ारों वृक्ष थे, किन्तु जब निषेध किया गया कि 
“यह न खाना”, तो स्वतः उसके खाने की इच्छा उत्पन्न हुई । 
बहुत ही आवश्यक विज्ञापनों का समाचार-पत्रों में यह शीर्षक 
होता है--“इसको मत पढ़ना ।? 

किसी मनुष्य ने एक महात्मा से मन्त्र चाहा। महात्मा ने 
मन्त्र बतलाकर कहा- “तीन माला जपने से मन्त्र सिद्ध हो 
जायगा । परन्तु शते यह है कि खबरदार ! माला जपते कहीं 
बन्द्र का ख्याल न आने पाये ।” थोड़े अनुभव के बाद वह 
बेचारा साधक महात्मा से आकर कहने लगा--“गुरु महाराज ! 
बन्द्र मेरे तो कहीं स्वप्न में भी न था, किन्तु आपके खबरदार 
करने से अब तो बन्दर का ख्याल मुझे छोड़ता ही नहीं ।? चित्त 
में यह्‌ उलटा प्रभाव डालनेवाली शिक्षा का ढङ्ग अमेरिका, में 
नहीं है । बालकों की शिक्षा वहाँ “किडरगार्टन? की पद्धति पर 
होती है । अध्यापक बालकों के साथ खेलते, कूदते, गाते, नाचते, 
पदाते = जाते हैं, और बालक हँसी के साथ अभ्यास करते 
जाते हे । उदाहरणार्थ बालकों को जहाज का पाठ पढाना है । 
एक-एक लड़की का जहाज बना हुआ प्रत्येक बालक की कुरसी 
के आगे रक्खा हुआ है और बाँस की फॉँकें आदि पास धरी हैं, 

जिनसे नया जहाज बन सके | बालकों के साथ मिले हुए 
अध्यापक या अध्यापिकायें कहती हैं “हम तो जहाज बनायेंगे, 
हम तो जहाज बनायेंगे ।” बच्चे भी देखा-देखी कहने लग पड़ते 
Z ga भी जहाज बनायेंगे।” ऐ लो, सब वेठ गये, एक 
बालक ने जहाज बना दिया, दूसरे ने सफलता पा ली, फिर 
तीसरे ने बना लिया। जिस किसी को जरा देर लगी, अन्य 
बालकों या अध्यापिका ने सहायता दे दी। फिर वालकों ने 
बड़ी रुचि के साथ अध्यापिका से स्वयं प्रश्न करने शुरू किये। 
जहाज के इस भाग का क्या नाम है? वह भाग क्या कहलाता 
हे? अध्यापिका मस्तूल आदि सब का हाल चौर नाम बतलाती 
जाती है, और वालक इस प्रकार जहाज के सम्बन्ध की सब 
बातें मानो अपने आप ही सीख गये । हमारे यहाँ बालक पढ़ते 
हें “कील ( Keel ), कील माने जहाज की i”, ऐसा रटते | 
रटते सर में कील ठुक गयी, मगर बालक को खबर भी न हुई कि 

कील क्या चीज है, और जहाज केसा होता है? वहाँ “पदाथ 
की पहचान पहले करायी जाती है, पद? ( नाम ) पीछे बतलाया 
जाता है। यहाँ नाम (पद्‌) पहले याद कराते हैं, पदार्थ 
का चाहे सारी आयु पता न लगे। वहां बालक प्रश्‍न करते 
रहते हैं. ( जैसा कि सब जगह बालकों का स्वभाव है), 
और अध्यापक का कर्तव्य है, उनको पूरे-पूरे उत्तर देते 
जाना | यहाँ इतने बड़े अध्यापकों क ना नहीं आती कि 
छोटे-छोटे बच्चों को प्रश्न पूछ-पूछकर “हैरान करते हैं। वह 
पढ़ना क्या है, जिसमें आत्मिक आनन्द न हो । sa शिक्षक 
को देखकर बालकों का मारे भय के प्राण जाता है, वहाँ 
बालकों का प्रेम जो शिक्षकों से है, माता-पिता से नहीं। 
जो प्रसन्नता उन्हें पाठशाला में है, घर में नहीं । पाठशालाओं 

में वहाँ फीस नहीं ली जाती, और पुस्तकें सबको मुफ्त दी 
AN 
जाती हैं । 


दुकानों की वहाँ क्या दशा है । शिकागो में राम एक दुकान. 


पर बुलाया गया, जिसके फ़श का क्षेत्रफल एक तिहाई गाजीपुर 
से कम न होगा और दुकान के नीचे-ऊपर पच्चीस मंजिल 
थीं । जिस मंजिल पर जाना चाहो, बालाकश (Elevator) भट 


ले जायँगे। हर मंजिल में नवीन प्रकार का माल भरा हुआ ' 


था, करोड़ों के ग्राहक प्रतिदिन आते हैं, किन्तु ठुकानवालों 
का बर्ताव सब के साथ एक समान हे, चाहे लाख का ग्राहक 
हो, चाहे पाँच पैसे का । मूल्य एक ही होगा जो प्रत्येक बस्तु 
के ऊपर लिखा है। उससे कौड़ी कम नहीं, कौड़ी अधिक नहीं । 
और सबके साथ हसमुख, यहाँ तक कि जो कुछ भी न 
खरीदे और दस वस्तुओं के दाम पूछ-पूछकर चला जाय, उसे 
भी द्वार तक छोड़ने आते हैं, अपने नियमानुसार शिष्टाचार 
से नमस्कार करते हैं । इस बड़ी दुकान ही पर नहीं, साधारण 
दुकानों पर भी यही बर्ताव है। 

अमेरिका, जापान, इंगलेंड, जमनी में पुलीस अत्यन्त सभ्य 
आर प्रजा का सेवक है । प्रजा-रच्षक है, प्रजा-भक्षक नहीं। 

` कुछ श्रोतागण शायद दिल में कह रहे होंगे कि बस, बन्द करो, 
अमेरिकन लोगों की बहुत प्रशांसा कर ली। उनके गीत कहाँ 
तक गाते जाओगे ? क्या हमें अमेरिकन बनाना चाहते हो ? इस 
श्रांतिवालों से राम कहता है कि क्या भारतवासी अमेरिकन 
बनें ? हर | हर ! हर ! दर हो यह विचार जिसके दिल में भी 
श्राया हो । परे हटा दो यह आशा, जिस किसी ने कभी की हो । 
राम का ऐसा विचार कदापि नहीं हुआ, न होगा । अलबत्ता 
कुछ बातें उन देशों से लेना हम लोगों के लिए जरूरी हैं। 

यदि हम विनाश के प्रहार से बचना चाहते हैं, यदि हमें हिन्दू 
बने रहना स्वीकार है, तो हमें उनके कला-कौशल ग्रहण करने 
होंगे, चाहे वे किसी मूल्य पर मिलें। जब राम अमेरिका में 
रहा, तो सर पर पगडी हिन्दुस्तानी थी, किन्तु बाजारो में बर्फ 
होने के कारण पैरों में जूता उसी देश का था। लोगों ने कहा-- 
“जूता भी हिन्दुस्तानी क्यों नहीं रखते १” राम ने उत्तर 
दिया--“सर तो हिन्दुस्तानी रक्खँगा, किन्तु पाँव तुम्हारे ले 
am” राम तो चित्त से यह चाहता है कि आप टिन्द॒स्तानी 
बने रहकर अमेरिकन आदि से बढ़ जायें, और यह उन राष्ट्रों से' 
दूर रहते हुए नहीं हो सकता। आज बिजली, भाप, रेल, तार 
इत्यादि देश और काल को मानो हड़प कर गये हैं। दुनिया 
एक छोटा-सा टापू बन गयी है, समुद्र-मार्ग विध्न-रूप होने के 
बदले राज-माग हो गया है। जिनको कभी भिन्न देश कहते थे, 
वे नगर हो गये है और पहले के नगर मानो गलियाँ हो रही हैं। 
आज यदि हम अपने आपको अलग-अलग रखना चाहें और 
दूसरे राष्ट्रों से भिन्न मानकर अपने ही ढाई चावल की खिचड़ी 
पकायें, आज बीसवीं शताब्दी में यदि हम मसीह से बीसवीं 
शताब्दी पहले के रीति और रिवाज बरतें, आज यदि हम 
पाश्चात्य देशों की कला-कौशल का मुक़ाबला करना न सीखें, 
आज यदि हम उधार-धम के लड़ाई-भगड़े छोड़कर नक़द धर्म 
को न बरतें, तो हम इस तरह से उड़ते हैं जेसे बिजली और go 
से देश और काल उड़ गये हे । भारतवासियो ! अपनी स्थिति 
को पहचानो | 
कंचन होवे कीच में, विघ में श्रमृत दोय; 
विद्या नारी नीच में, तीनों लीजे सोय। 
जब भारतवर्ष में ऐश्वर्य था, तो भारतवासियों ने अपने 

को कूप-मंडूक नहीं बना रक्खाथा। जब पुष्कर में यज्ञ हुआ, 
तो हबशी, चीनी और ईरानी राष्ट्रों के लोगों को निमंत्रण दिया 
गया । राजसूथ यज्ञ के पड्ले भीम, अजुन, नकुल, सहदेव पांडव 
दूर-दूर के विदेशों मै गये । स्वयं रामचन्द्रजी मर्यादा पुरुषोत्तम 
अवतार ने समुद्र-पार जाने की मर्यादा बाँधी । 
दोश श्रज़ मसजिद्‌ सुए मयय़ाना आमद पीरे-मा ; 
चीस्त याराने-तरीकृत बाद a तदबीरे-मा | 
अर्थात्‌ कल रात्रि हमारा गुरु मंदिर से मदिरा-गृह में झाय़ा । 
È मर्यादावाले लोगो ! अब हमारा क्या कर्तव्य है ? 
उन दिनों तो भारतवर्ष किसी अन्य देश के अधीन भी न 
था, किन्तु आज अन्य देशों के कला-कौशल सीखने की इसलिए 
आवश्यकता है कि इनके बिना प्राण जाता है। अतः आज 
भारतवष यदि जीना चाहे, तो अमेरिका, योरप; जापान आदि 
बाहर को दुनिया से अपने आपको स्वयं छींक न दे। बाहर 
की हवा लगने से जान में जान आ जायगी । हिन्दू बाहर 
जायगे, तो सच्चे हिन्दू बन जायँगे । बाहर जाने से अपने शास्त्र 
का सम्मान मालूम होगा, और बहुत अच्छी तरह से मालूम 
होगा, और शाख आचरण में आने लगेगा । तुम अपने आपको 
संसार से नितान्त विरक्त नहीं बना सकते.। जितना तुमने विदेशी 
लोगों से मुंह मोडा, उतना ही उनके दास वनकर रहना पड़ा | 
र संकल्प-शक्ति ; 
पुराणों में सुना करते और पढ़ा करते थे कि अमुक ऋषि 
के वर या शाप से अमुक व्यक्ति की दशा बदल गई । योगवाशिष्ठ 
में शिला में सृष्टि दिखाने का उल्लेख आता है, किन्तु अमेरिका 
में ऐसे दृश्य आँखों के सामने प्रत्यक्ष गुजरे । युनिवर्सिटी के 
मकानों और अस्पतालों में इस प्रकार के प्रयोग किये जाते हैं। 

हज़ारों रोगी केवल संकल्प-वल से अच्छे किये जाते हैं | 
प्रोफेसर की संकल्प-शक्ति से AT का घोड़ी? दिखायी देना या 
जेम्स! (James) साहब का डॉक्टर “पाल? ( Paul ) हो जाना 
( व्यक्ति का बदल जाना ), पुराने जेम्सपन का उड़ जाना, यह 
सब राम ने अपनी आँखों देखा । i 
अद्वेतवाद 
/ संस्कृत में वेदान्त, एकस्व ( अद्वैत ) के असंख्य मस्ती-भरे 
ग्रंथ हे, जे से दतात्रय की अवधूत-गीता, अष्रावक्र-गीता) श्रीशंकरा- 
चाय के स्तोत्र या योगवाशिष्ठ के कुछ अध्याय | फारसी में सबसे 
बढ़कर द्वैत ( तौहीद ) का मन्थ शम्स-तवरेज का है, उससे 
उतरकर मसनवी शरीफ़, शेख अत्तार, मरारबी वगैरह । किन्तु 
अमेरिका में बाल्ट हिटमेन ( Walt Whitman ) का ग्रंथ 
“लीव्ज ऑफ़ ग्रास” ( Leaves of Grass ) वही अद्वेत की 
मस्ती और स्वतन्त्रता लाता है, जो अवधूत-गीता, अष्टावक्र-गीता; 
श्रीशंकराचार्य के स्तोत्र, शम्स-तवरेज और बुल्लाशाह की कविता 
लाते हैं, वल्कि इनसे भी कहीं बढ़कर । | 
डटकर खड़ा हूँ ख़ोफ़ से वाली जहान में ; 
तसत्रीने'-दिल भरी है मेरे दिल में, जान में । 
सूचि ज़माँः मकाँ3 हैं मेरे पेर मिस्ले-सग* ; 
मैं कैसे ग्रा सकूँ हूँ Ram में। 
हबशी गुलामों को स्वतन्त्रता देने के लिए अमेरिका के घरेलू 
युद्ध के दिनों यह हिटमैन प्रत्येक युद्ध में सबसे आगे मौजूद 
था । दोनों ओर के जख्मियों की मरहम-पट्टी करना, प्यासों को 
पानी पिलाना, सिसकती जानों की जान में अपनी मुसकानों से 


१ शांति।-२ काल। ३ देश । ४ कुत्ते के समान | ५ वर्णन के बंधन में | 

जान डालना और इसी समय की अपनी नवीन काव्य-कृति को 
रात-दिन गाते फिरना उसको मनोरंजन का काम था । इस रोने- 
WA की भीड़ में अर्थात्‌ घोर रणभूमि व भीषण संग्राम में 
यह ह्लिटमेन ऐसा प्रसन्न-चित्त और सन्तुष्ट फिरता था; जैसे 
शिवशंकर भूत-प्रेत के घमसान में, या जैसे कृष्ण भगवान्‌ कुरू- 
क्षेत्र के भेदान में । धन्य थे, इन निरन्तर युद्धों के अधमुर, जो 
ऐसे अवतारी पुरुष के दर्शन करते मृत्यु को प्राप्त हुए । 
3 शब हो; इवा हो, धूप हो, तूफाँ हो, छेड़-छाड़ ; 
जंगल के पेड़ कब इन्हें लाते हैं ध्यान Ñ| 
गर्दिश से रोज़गार की हिल जाय जिसका दिल; 
इन्छान होके कम है दरख्तों से शान में) 
अर्थात्‌ चाहे रात हो, चाहे हदा हो, चाहे धूप हो, चाहे आँधी 
अर उसके भोके, जंगल के वृक्ष इनकी कुछ परवाह नहीं करते | 
आर समय के हेर-फेर से जिसका चित्त अस्थिर हो जाय, वह 
चाहे मठुष्य ही हो, परन्तु वृक्षों की अपेक्षा तुच्छ है । 
इस प्रकार का ब्रह्मनिष्ठ अमेरिका में हेनरी थोरो ( Henry 
Thoreau ) भी हुआ है, जो सचे. ब्रह्मचारी या संन्यासी का 
जीवन एकान्त जंगलों में व्यतीत करता था । अलबत्ता आलस्य- 
सेबी साधु न था। अमेरिका का सबसे बड़ा लेखक एमसन 
( Emerson ) इस थोरो के सम्बन्ध में लिखता है कि शहद की 
भिड़ें उसकी चारपाई पर उसके साथ सोती हैं, किन्तु. उस निडर 
प्रेम के पुतले को नहीं डसतीं। जंगल के साँप उसके हाथों और 
adi से चिमट जाते हें, किन्तु बह कंकण और पाज़ेब सम कता 
हुआ उनकी परवाह नहीं करता । कैसा व्यालभूषण है ! 
साग पर चलते-चलते ऐमर्सन ने पूछा--“यहाँ के पुराने 
निवासियों. के तीर कहाँ मिलते हें Y तो अपने स्वभाव के 

अनुसार झट जवाब दे दिया-“जहाँ चाहो” और इतने में 
झुककर उसी स्थान से इच्छित तीर उठाकर दे दिया । 
दृष्टि-सष्टिवाद का केसा प्रत्यक्ष अभ्यास है । 
स्वयं एमसन, जिसकी लेखनी ने अर्वाचीन जगत्‌ में नवीन 
चेतना फँक दी, भगवद्गीता और उपनिषदों का न केवल 
ज्ञाता बल्कि उनका बहुत बड़ा अभ्यासी था । उसने अपने 
लेखों में उपनिषद्‌ और गीता के प्रमाण कई एक स्थानों पर दिये 
हैं, और उसके निज के मित्रों की जवानी मालूम हुआ कि 
उसके विचारों पर विशेषतः गीता और उपनिषदों का प्रभाव 
था । महात्मा थोरो अपनी area’ ( Waldan ) नामक पुस्तक 
में लिखता है--“प्रातःकाल में अपने हृदय और मस्तिष्क को 
भगवद्गीता के पवित्र गंगा-जल में स्नान कराता हुँ । यह वह 
सवश्रेष्ठ और सवव्यापी तत्त्वज्ञान है कि इसको लिखे हुए 
देवताओं के वर्षो पर वर्ष, बीत गये, किन्तु इसके बराबर की 
पुस्तक नहीं निकली । इसके समन्त हमारा अर्वाचीन जगत्‌ अपनी 
विद्याओं और कला-कौशल व सभ्यता के साथ तुच्छ और 
q7 मालूम देता है। इसकी महत्ता हमारे विचार और कल्पना 
से इतनी ऊँची है. कि मुझे कई बार ख्याल आता है कि शायद 
यह शास्र किसी और ही युग में लिखा गया होगा।” एक और 
प्रसंग पर “मिस्र” के भव्य मीनारों का वणन करते हए थोरो 
लिखता है कि प्राचीन जगत्‌ के समस्त स्मारकों में भगवद्गीता 
से भ्रेष्ठतर कोई संस्मरण नहीं है। यही भगवदगीता और 
उपनिषदों की शिक्षा आचरण में आयी हुई व्यावहारिक वेदान्त 
या नक़द धर्म हो जाती है। इसी को रगॉ-पट्टो में लाकर वे 
लोग उन्नति को प्राप्त हो रहे हैं। आपके यहाँ यहद क्रीमती 
नोट ( हुंडी.) मौजूद है । परन्तु काराज के नोट से, चाहे वदद: 

कितना ही क्रीमती हो, भूख नहीं जाती, प्यास नहीं बुझती, 
शरीर की ठंढक दूर नहीं होती। इस हुंडी को झुनाकर “नक्रद्‌ 
घम' में बदलना पड़ेगा। आज वे लोग इस नोट की क्रीमत 
दे सकेंगे। आज वहाँ पर यह हुंडी खरी हो सकती है। 
करो खरी । 
जब सीताजी अयोध्या से वनवास को सिधारीं, तो उनके 
पीछे शोभा दूर हो गई। शोक-विलाप फैल गया, प्रजा व्याकुल 
हो गई। राजा का शारीर छूट गया । रानियों का रोना-पीटना 
पड़ गया, राजसिंहासन चौदह वर्ष तक मानों खाली रहा । परन्तु 
जब सीताजी को समुद्र-पार से लाने के लिए राम खड़ा हो 
गया, तो पक्षी ( गरुड़ और जटायु ) भी सहायता करने को 
तेयार हो गये, जंगल के पशु ( बन्दर, रीछ इत्यादि ) लड्ने- 
मरने के लिए सेवा में उपस्थित हो गये । कहते हैं किं अपनी 
छोटी-सी शक्ति के अनुसार गिलहरियाँ भी मुंह में रेत के दाने 
भर-भरकर पुल बाँधने के लिए समुद्र में डालने लगी । वायु 
और जल भी अनुकूल बन गये । पत्थर भी जब समुद्र में डाले 
गये, तो सीता के लिए वे अपने स्वभाव को भूल गये और डूबने 
के स्थान पर तेरने लगे | 
-कुनम सद सर फ्रिदाए पाये-सीता ; 
चि यकता सर चि दह ता सर चिसी ता । 
अर्थात्‌ मैं सीता के चरणों में सौ सर न्यौछाबर कर दूंगा, 
एक सर, दो सर और तीस सर क्या चीज हैं ! 
सीता से अभिप्राय अध्यात्म रामायण में हे ब्रह्मविद्या । हम 


कहेंगे--अमली ब्रह्मविद्या । अमली ब्रह्मविद्या ( व्यावहारिक : 
बेदांत या नक्रद धमे ) को तिलाञ्जलि देने से भारतवर्ष-में सर्व : 
“आकार की आपत्ति यायी । क्या-क्या विपत्ति नहीं आयी”? किस- - 

किस दुःख और रोग ने हमें नहीं सताया ? हाय ! यह सीता 
समुद्र-पार चली गई । व्यावहारिक ब्रह्मविद्या को समुद्र-पार से 
लाने के लिए आज खड़े तो हो जाओ, और देखो, समस्त संसार 
को शक्तियाँ आपस में शत बाँधकर तुम्हारी सेवा व सहायता 
करने के लिए हाथ जोड़े खड़ी हैं, सब-के-सब देवता और फ़रिश्ते 
सर झुकाये हाजिर खड़े हैं । प्रकृति के नियम शपथ खा-खाकर 
तुम्हारी सहयता को कटिबद्ध होकर खड़े. हैं । अपने ईश्वरत्व में 
जागो तो सही, और फिर देखो कि होता है या नहीं । 

सारे जहाँ से श्रच्छा हिन्दोस्ता हमारा; 

हम बुलबुले हैं उसकी, वह बोस्ताँ हमारा । 


“उ! Ša |] ३ Il 

अकबर-दिल्ली अर्थात आत्म-प्रहत्ता 


मस्त हाफ़िज़ का वचन है-- 
कुलाहे-ताजे-सुलतानी कि बीमे-जाँ दरो दजैस्त ; 
कुलाहे-दिलकशस्त AT, बदर्दे-सर न मी अज़ैद । 

अर्थात्‌ बादशाह का ताज, जिसमें हमेशा जान का भय है, 


दिल को लुभानेवाला तो होता है, मगर सर के दर्द के बराबर भी 
उसकी क्रीमत नहीं की जाती । 


ख्वाजा हाफिज ने हमारे शाहंशाह अकबर को नहीं देखा 
था, नहीं तो इस तरह का इशारा कभी न करते, जो अंगरेज़ 
कवि शेक्सपियर ने भी किया है-- ; 
“Heavy lies the head that wears a crown.” 
भारी वह गाम से सर है कि जिस सर पै ताज है | 
. क्या दोस्त, क्या दुश्मन, क्या आईने-अकबरी के शेख साहब 
( अबुल फ़ल ), क्या खुफ़ियानवीस हज़रत मुल्ला ( बदावनी ), 
क्या पुतगाल के पादरी, क्या सिंघु-गुजरात के जेनी, क्या अमीर, 
क्या गरीब, क्या हिंदू, क्या मुसलमान, क्या विद्वान्‌, क्या मूखे, 
क्या दुराचारी, क्या जितेन्द्रिय, सबके दिलों में जिसकी हुकूमत 
थो, जहाँ चाहे और जिस गोद को चाहे सरहाना बनाकर बेखटके 
चौंद में पेर पसार सकता था, ऐसा कौन था 0-हिन्दुस्तान का 
NEME अकवर | र 
_ फांस की राज्य-क्रान्ति के समय के बादशाह के विषय में 
टॉमस पेन ने यह करुण वचन कहा हे--“हाय ! यह उसका 

c 
डुभाग्य था कि बादशाह हुआ ।” वेशक जिस राजा का राज्य 
प्रजा को भूमि और शरीरों तक ही परिमित हो, उससे बढ़कर 
गारीव और दया का पात्र कौन हो सकता है ? 

क्या अकबर के दुश्मन न थे ?-थे क्यों नहीं। लेकिन 
महाराणा प्रताप-जेसे महा साहसी, वीर, सच्चे धर्मात्मा क्षत्रिय 


` का दुश्मन होना भी अकबर के गौरव को दूना करता है। खैर, 


हमें तो इस समय अकबर के शासन के एक दूसरे ही पहलू से 
प्रयोजन È | za 
ईश्वर-स्मरण 
क्रामवेल, वावर, महमूद, रणजीतसिंद् एवं और भी हजारों. 
बादशाहों और वीरें का नियम था कि जो युद्ध शुरू करते, 
सच्चे दिल से, इश्वर के दरबार में अपना aqa अपण करके, 
इश्वर के नाम पर शुरू करते थे और उनकी विजय भी उनकी 
c GN 
सचाई और ईश्वर-स्मरण के अनुसार होती थी । बहुत खूव ! 
लेकित काम के आरंभ में विनती करना और सहायता माँगना तो 
कौन-सी वड़ी बात है । हम सच्चा वीर उसी को मानते हैं, जिसकी 
हार्दिक निष्ठा और त्याग विजय के बाद जोश मारे । 
जिसे ऐश में यादे-ख़ुदा ही रही, जिसे तेशर में ख़ौफ़ेलुदा न गया। 
सामवेद के केनोपनिषद्‌ में एक कथा आयी है कि इन्द्रियों, के 
`e A A 
देवता एक बार बड़े माक की लड़ाई जीत चुके और, जैसा 
कि अभी तक. नियम चला आ रहा है, भोग-बिनास और 
आमोद-प्रमोद के साथ विजय का उत्सव मनाने लगे । उपनिषदों 
में बड़ी ही उत्तमता के साथ दिखाया गया है कि किस प्रकार इन 


१ आराम । २ क्रोध । 

देवताओं को शिक्षा मिली। ऐसी शिक्षा को याद रखनेवाला 
ARIT का एक सम्राट्‌ अकबर. हुआ है। जब विजय पर 
विजय पाता गया और एक के बाद दूसरा सूबा उसके हाथ 
आवा गया, यहाँ तक कि लगभग संपूर्ण भारतीय साम्राज्य उसके 
शासताधीन हो गया, जब वह राज्य की सीमा और आवादी को 
दृष्टि से चीन-सम्राट्‌ को छोड़ जरत्‌ में सबसे बड़ा सम्राट हो 
गया, जब उसके सौभाग्य का नक्षत्र ठीक चरम उच्चता पर पहुँचा, 
जत्र वह चढ़ते-चढ़ते उस फिसलनी घाटी तक उद्य पा चुका, 
जहाँ इधर तो नीचे अड़े हुए लोग मुँह तकते हैरान खड़े हए 
कहते हें k 
यई जायेगा. बढ़कर कहाँ रफ्ता-रफ्ता | 
ओर उधर नेपोलियन-जैसा वीर पैर फिसलते ही धम से पाताल 
में गिरा, और गिरते ही चकनाचुर ! ऐसी दशा में उस भूल 
जानेवाली घड़ी में देखिये-- i 
सबको जब भूल गये, उनको ख़दा याद श्राया | 
सोचने लगा कि यह हाड़ और चाम का ज़रा-सा शरीर, इसमें 
यह शक्ति कहाँ से आयी ? किसके प्रसाद से 
दौलत गुलामे-मन YA इकबाल चाकरम | 
अर्थात्‌ धन मेरा सेवक और वैभव मेरा अनुचर होता जा रहा 
है ? इस ।दमारा और दिल में तेज कहाँ से आता हे ? - 
कौन है, मन को चलाता कौन है! 
इन “ पणानों ' को हिलाता कौन है! 
क्या भेद है ? क्या आश्चर्ये है ? 
प्रतिदिन इस प्रकार की विचार-धारा से उस प्रकाश-स्वरूप, 
चिदानंदघन परमात्मा के धन्यवाद में बादशाह सलामत का यहद 
हाल हो गया कि-- y 

दिल तेरा, जान तेरी, आशिके शेदा तेरा । 
दिन-रात का धंधा हो गया-- 
नमाज़ो-रोज़ा ओ तसबीहो-तोबा इस्तणफ़ार । 
अर्थात्‌ नमाज, रोज़ा, aada ( माला ), तोबा ( पश्चात्ताप) 


ओर इस्तगफ़ार ( क्षमा-प्राथना ) | 


धार्मिक छानबीन 

अकबर के समकालीन , में. इंगलंड के राजसिहासन पर 
महारानी एलिज बेथ विराजमान थीं । यह महारानी इगलेड के 
अन्य शासकों में वसी ही यशस्विनी है जैसे हिन्दुस्तान के अन्य 
बादशाहों में अकवर । इगलंड में एलिजवेथ के राज्य-काल या 
प्रशिया-जमनी में फ्र डरिक महान्‌ के राज्य-काल को विद्या और 
कला की , उन्नति तथा देश-प्रबन्ध को उत्तमता की दृष्टि से तो 
हिन्दुस्तान में अकबर के राज्य-काल से तुलना कर सकते हैं, 
वे दोनों gaar अपने-अपने देश में सवेम्रियता की दृष्टि से 
अकबर की बराबरी कर सकते हैं, लेकिन धार्मिक छानबीन, 
इश्वरोपासना और सब सम्प्रदायों के लिए एक समान रिआयत 
(पत्षपात-रहित बर्ताव) के कारण अकवर की कीर्ति अनुपम है ।% 

#भारतत्र्ष के कई एक आधुनिक उपन्यासकारों ने अपने कथानकों 


'को चटकीले-भड़कीले बनाने के लिए भोग बिलास ( इन्द्रिय-सुख की 


लोलुपता) श्रादि बहुत-से काले रंगों में अकबर की हँसी उडायी है श्रोर 
बहुत-से ऐसे लोग मौजूद हैं, जिनके सादे दिलों पर यह कथानकों की 
गप इतिहास का सम्मान पा चुकी है । लेकिन कथानक तो क्या, सारे 


-संसार से ऐतिहासिको को चेलेंज ( Challenge ) देकर राम पूछता है 


कि भला इंद्विय-विलास श्रौर अभ्युदय (उन्नति) भी कभी एकसाथ चल 
सकते हैं ! चिमगादड़ तो शायद दोपहर के समय शिकार करने ग्रा भौ 
निकले, लेकिन सियाह-दिली ( हृदय की मलिनता-) सफलता के तेज 

महाराजा विक्रम और भोज के समय में भी इसी कोटि का 
सुख-सौभाग्य प्रजा को प्राप्त था, किन्तु वे दूर-दूर की बातें हैं 
और बिना जाँच-पड़ताल की हुईं। महाराजा अशोक के समय में 

जा को हर प्रकार का सुख प्राप्त था, विचार और धर्म की पूरी- 
पूरी स्वतन्त्रता प्राप्त थी, चीन आदि अन्य देशों के लोग भी 
हिन्दुस्तान में आते और लाभ उठाकर जाते थे। जिस प्रकार 
शिकागो ( अमेरिका ) में, १८६३ ई में, सव-धमं-संम्मेलन हुआ 
था, उसी तरह हिन्दुस्तान में सारे संसार के धर्मा का उत्सव भी 
.घूमधाम से हुआ था । किन्तु अकबर का तो न केवल दरबार 
वरन्‌ हृदय भी लगातार संसार भर के धर्मों का उत्सव-स्थान वन 
रहा था | किसी भी धम और संप्रदाय के लिए दरवाजा बंद न था। 
विद्या, ज्ञान और सत्यता के उपासक चाहे क्रिसी ओर से आवें, 
सदैव स्वागत करता था | इस बीर पुरुष का हृदय पूर्ण शांति का 
घर था और मत्ये पर किसी विरोधी मत या सम्मति के लिए 
ताला नहीं लगा था । उलमा, मुल्ला, शेख, क्राजी, विद्वान, पंडित, 
शाक्त, वेष्णव, जैनी, पासी, ईसाई, पादरी तथा काश्मीर, दक्खिन, 
पूरब, सिंध, गुजरात, फारस, अरब, पुर्तगाल और फ्रांस तक के 
लोग अपने-अपने सिद्धांत और विचार जी खोलकर बादशाह को 
सुनाते हैं, क्योंकि बादशाह सलामत अत्यन्त उत्साह से सुनते हैं 
और हृदय से सराहना करते हैं । दिन को ही नहीं, रात को भी, 
जब लोगों के आराम का समय है, महलसरा के चबूतरे पर 


को सह नहीं सकती । अगर मन में यह विचार कहीं से जमा बैठे हो कि 


विश्वासघात और पाप के साथ सुख-सौभाग्य का उदय हो सकता है, ' 


तो झटपट निकाल दो, इस नीच विचार को, इस झूठे भ्रम को । यह 
प्रकृति के आध्यात्मिक नियम के विरुद्ध है, तुम्हें यह बढ्ने न देगा । 

शाहंशाह अकबर इस पद्य के जीवित उदाहरण बने हुए मानव- 
प्रेम का प्रदीप प्रकाशित कर रहे हें-- 
पए इल्म चू शमअ बायद मुदाख्त | 

अर्थात्‌ बिद्या के लिए मोमबत्ती के समान पिघलते रहना 
चाहिए । 

कुछ पाठकों को यह बात दिल्लगी-सी मालूम होगी कि शाही 
चबूतरे से रस्से लटकाये जाते हैं और महलों की दीवार के साथ 
एक पलँग खिंचा हुआ ऊपर चढ़ता आता > यहाँ तक कि 
चबूतरे के पास आ पहुँचा । रात के समय लकडे हुए पलँग पर 


` विराजमान पंडितजी महाराज, या हज़रत सूफ्रिया कराम, या 


कोई और महाशय अपने व्याख्यान आरम्भ करते हैं और तीच्ण- 
बुद्धि-संपन्न शाहंशाह ध्यानपूर्वक सुनते और प्रश्न करते हैं । कई 
बार रात-की-रात तक-वितक में ही बीत जाती है । वाह री ज्ञान- 
प्राप्ति की जिज्ञासा ! ; ; 

घादशाह की आज्ञा से सब धर्मों की पुस्तकों के फारसी में अनु- 
वाद होने शुरू हो गये। इंजील के अनुवाद के शुरू का मिसरा है-- 

È नामे-तो जीज्ञज्ञो कृष्टो । 

भागवत, महाभारत, विशेषतः भगवद्गीता, विष्णुपुराण 
“आर कई उपनिषदे फारसी गद्य और पद्य में पिरोयी गई | इन 
अनुवादो को सुनते रहना और स्वयं अपने आचरण से उन्हें 
सुनाते रहना अकबर का सबसे बड़ा काम था । | i 

गीता, विष्णुपुराण आर उपनिषदाँ के ये अनुवाद अद्वत 
वेदान्त के पक्ष में हैं। इन्हीं पुस्तकों के फ़ारसी-अनुवाद वाद में 
भी हुए, किन्तु साधारणतः ये श्रकबर वाले अनुवाद थे A जिनको 
फ्रांस के लोग लैटिन भाषा में, जो उन दिनों समस्त योरप के 
बिद्वत्समाज की भाषा थी, अनुवाद करके फ्रांस को ले. गये। 

इस प्रकार ये पुस्तकें पहले फ्रांस में और वहाँ से जमनी में 
पहुंची । वहाँ उनका अत्यन्त सम्मान हुआ । योरप के दार्शनिक 
श्लेगल, विक्टर कजन, शोपेनहार आदि के ग्रंथ हिंदू-दर्शनों और 
उनके इन अनुवादों की महिसा का जोश के साथ गुण-गान करते 
हैं। बाद में फ्रांस से हेनरी थोरो के द्वारा इन हिन्दू-पुरतकों 
के लेटिन-अनुवाद अमेरिका में पहुँचे और थोरो के मित्र 
एमर्सन के हाथ पड़े एमर्सन और थोरो के लेखों पर वेदान्त का 
बड़ा भारी प्रभाव पड़ा है और अधिकतर एमर्सन की रचनाओं के 
कारण अमेरिका में वेदान्त की तरह का एक नया धर्म चल 
निकला, जो बहुत शीघ्र विश्वव्यापी होने की आशा रखता है | 
संसार के लगभग सबसे बड़े विद्या-केन्द्र हार्ड युनिवर्सिटी का 


तत्त्ववेत्ता प्रोफेसर जेम्स लिखता है कि सूफ़ी-मज़हब मुसलमानी | 


-धम पर वेदान्त के प्रभाव का परिणाम है। लेखक इस मत से 
सहमत नहीं है। हाँ, इसमें सन्देह नहीं कि सूफी-मत के फैलने 
- में प्रायः वेदान्त से बहुत सहायता मिली है और हमें इस ब्रात 
के मानने में भी संकोच नहीं कि संस्कृत-पुस्तकों के अकबरी- 
' अजुवाद हिन्दुस्तान और फारस आदि में सूफी-मत के बढ़ाने 
व फैलाने में मुख्य कारण हुए हैं । 
विश्‍व-प्रेम 

FRUT अकबर का मुख-मण्डल नवविकसित सुमन की 
भाँति प्रफुल्ल रहता था । सुशीलता के लिए हसी मानो ओठों से 
पिरोयी थी । यह प्रसन्नता क्यों नं होती ? जहाँ विश्व-प्रेम वा ईश्वर- 
भक्ति है, शोक और क्रोध की क्या शक्ति कि पास फटक सकें ? 

* ' हर जा कि सुस्ता खेम जद ग़ौग़ा न मानद श्म रा। 

अर्थात्‌ जिस स्थान पर राजाधिराज ने डेरा लगाया, वहाँ 
साधारण लोगों का शोर न रहा | 

यादे-ग्रल्ताफ्रेखदा दर दिल निहाँ दारेम मा ; 
दर दिले-दोज़ग़ बहिश्ते-जाविदाँ दारेम मा। 
अर्थात्‌ परमात्मा की कृपा का निरन्तर हम हृदय में स्मरण 
रखते हैं, और इस प्रकार नरक-लोक में भी हम नित्य स्वर्ग 
का अनुभव करते हैं । 
जिन लोगों के हृदय ऐसे उदार और जिनके भीतर की प्रीति 
ऐसी विश्वव्यापिनी न थी, उनमें से एक मुल्ला साहब बादशाह 
को परदे के भीतर से यों तानां-देते हैं-- | 
बंदा कदन रखना दर क़सरे-हयात अफ़गंदन अस्त; 
मेशवी श्रज़ हर नसीमे इम चू गुल छदाँ चरा। 
"अर्थात हँसना मानो जीवन-गृह में छिद्र बनाना है, जैसे प्रातः- 
काल की वायु के झकोरे से खिले हुए फूल की दशा होती है । 
उपदेशक महोदय ! आप तो बादशाह की सर्वप्रियता और 
प्रसन्न-सुखता को मृत्यु के अंचल की छाया के नीचे छिपाया 


' चाहते हैं। मौत की गीदड़भवकियाँ उनको देते फिरो, जो 


विश्व-प्रेम से शून्य हें । हमारे बादशाह की तो जिह्वा यों 
पुकार रही है--“प्रसन्न-सुख होकर मरना अच्छा, और शोक-संतप्त 
रहकर जीना बुरा ।” 

मरना मला है उसका जो अपने लिए जिये; 

जीता है वह, जो मर चुका इंसान के लिए। 

तंगदिली ( हृदय की संकुचित अवस्था ) का उपदेश तो इस 

दरबार में प्रलाप-मात्र है-- 

ET के ज़ूदे न कुशायद न दीदनी स्त; 

हरफ कि aa दरो ना शुनीदनी स्त | 

ख़ंदारू बूदन ब अज़ गंजे-गुहर बग़शीदन अस्त ; 

ता तवानी बक बूदन श्रत्रो नेसानी मबाश । 

अर्थात्‌ वह मुख जो शीघ्र न खिले, देखने-योग्य ही नहीं 

। वह अक्षर जिसमें कोई तात्पर्य नहीं, न सुनने ही 
योग्य छ । प्रसन्न-मुख होना मोतियों के खजाने के दाने से 
भी अच्छा है। जब तक बिजली बन सकता है, तब तक 
वर्षा सत बन | 
- भिन्न धर्मावलंबियों से भी सद्व्यवहार करो, विरोधियों से 
भी प्रीति करो, व्यक्तिगत शत्रुता को जड़ से उखाड़ डालो, सब 
से प्रीति कर लो, आदि कहना सहज है, किन्तु करना बहुत कठिन | 
पर हॉ; कठिन हो चाहे कठिनतर, सामान्यत: सदैव और विशेषत: 
आजकल हिन्दुस्तान में इस सिद्धान्त को आचरण में लाये विना 
जातीय एकता और परस्पर मित्रता कदापि उत्पन्न नहीं हो सकती। 
हम यह नहीं कहते कि जिस धर्म में उत्पन्न हुए, उसे छोड़ो, 
और ढुलमुल-यक्तीन या रकाबी-मजुहब ( सबके साथ बैठकर 
खानेवाले ) बन जाओ.; अलबत्ता हम यह अवश्य कहते हैं कि 
जिस घम की चारदीवारी में पैदा हुए, उस चारदीवारी से बाहर 
पेर निकालने को पातक समझना अपने आप आत्म-हनन करने 
का पातक है। जहाँ पेर टिकाओ, अटल जमाओ, फिसल न 
जाओ, पर ईश्वर के लिए पेर आगे ही बढ़ाओ । किसी-न-क्रिसी 
चारदीवारी में पैदा होना और परिपालित होना तो एक 
आवश्यक बात है, अलबँत्ता उसी चारदीवारी में बन्दर रहकर 
उसी में मरना पाप हे-कुएँ का मेंटक बने रहना पातक है। 
लेकिन कोई कुछ ही पड़ा कहे, औरों के धार्मिक निश्चयो का 
वही सम्मान और मूल्य करना चाहिए, जो अपनी चारदीवारी 
के सिद्धान्तों का करते हैं । दूसरों के नाशवान्‌ सांसारिक कोष 
तो लूटकर ले लेने को लोग खुशी से तैयार रहते हें, लेकिन 
, केसे आश्चयै की बात है कि दूसरे लोग जब अपने आध्यात्मिक 

कोष ( धार्मिक निश्चय वा सिद्धान्त ) को विनय से भी उपस्थित 
करते हैं, तो भी घृणा ही रहती है | इस घृणा का असली कारण 
क्या है ? न्यूनता अर्थात्‌ जिस धर्म में उत्पन्न हुए, उसमें पूणे 
ग्रवेश और यथेष्ट अनुभव का न होना | 
श्राज्ञादी-ए-मा दर गिरो पुख्तगीए मास्त ; 
MAGU ग्रस्त अज़ रगेवामी समरे-मा। 

अर्थात्‌ हमारी स्वतन्त्रता हमारी परिपकता के आश्रित है, 
क्योंकि हमारा फल कच्ची शाखा से लटका हुआ है । 

लेकिन कोई कुछ ही कहे, दूसरों के धार्मिक सिद्धांतों का वही 
सम्मान करना अत्यंत कठिन है, जैसा कि मनुष्य अपने जन्मजात 
धमं के सिद्धांतों का करता है । 

प्यारे पाठको | जरा विचार तो करो, जिस धम में आप पले- 
Na, उसके विरोधी लोगों के व्याख्यान व भाषण सुनने की 
तैयारी के लिए चित्त को कितनी कमर कसनी पड़ती है, किंतु 
वाह रे वीर अकवर ! तेरा दिल है किं सबका हो रहा है। तू 
मानो प्रजा के सब घरों में पैदा हुआ था, सब धर्मों की गोदी 
में खेला था, सब संप्रदायो के यहाँ पला था, न केवल इसलाम 
धर्म ही वरन्‌ हिन्दू-धर्म, जैन-मत, पासी और ईसाई-घम भी उसी 
जोश से तेरे जन्मजात धर्म हो रहे है. । हिन्दुशतान को 'इंतिखावे 
जहाँ? नाम देते हैं और तू इंतिखाबे-हिन्दुस्तान” बन रहा है । 
मनुष्य को आलमे-सगीर ( लघु जगत्‌ ) कहा करते हैं, किंतु तू 
आलमे-अकब्र ( महान्‌ जगत्‌ ) बन रहा है | प्रीति का अंत क्या 
होता है ? चित्त की एकाग्रता अर्थात्‌ मित्र का मन हमारा मन हो 
जाय | और एकदिली का अंतिम छोर यह है क्रि मित्र के विश्वास 
और उसका ईश्वर हमारे विश्वास और ईश्वर हो जायं। और 


- पवित्रता की सीमा यह है कि एकदिली का अंतिम छोर एक 

मित्र तक सीमित न रहे, वरन्‌ सारी सृष्टि के साथ व्यबहार 
से आ जाय । जब हमारा चित्त सबके साथ एकचित्त हो 
जाय, माता जैसे अपने एक बच्चे को देखती है, उसी दृष्टि से 
जब हम प्रत्येक प्राणी को अपना ही देह-प्राण समभने लगे, 
सूयं जैसे सब घरों का दीपक है, उसी तरह जब हमारा चित्त 
हमें सब हृदयों का चित्त अनुभूत होने लगे, तो पवित्र प्रेम 
की विभूति प्राप्त होती है । वह कौन-सी करामात है जो पवित्र 
विश्व-प्रेम के लिए संभव नहीं है ? वह कौन-सा चमत्कार है, 
जो इस सन्ने प्रेमी के लिए बच्चों का खेल नहीं बन जाता? 
आज हम अकबर के इस पवित्र विश्वव्यापी प्रेम का नाम 
रखते हैँ-- i 
अकबर-दिली अर्थात्‌ आत्म-महत्ता 
इस अकबर दिली से क्या नहीं हो सकता ? आईने-अकबरी 
में लिखा है कि जब अकबर का आत्म-बल बहुत बढ़ गया, 
तो उसकी दृष्टि से रोगी चंगे हो जाने लगे। अकबर का ध्यान 
करने से लोगों की अभिलाषायें पूर्ण होने लगीं, दूर-दूर की बातें 
अकबर के चित्त में प्रकाशित हो जाने लगी - 
“इश्क़ हो, रास्त करामात न हो, क्या माने ! 
हस्बे-इरशाद ही सब बात न हो, क्या माने ! 
अर्थात्‌ सच्ची प्रीति होने पर चमत्कार और आज्ञानुसार 
सब बाते भला कैसे न हों ? 
यह कोई नई बात नहीं है | हजरत मुहम्मद, ईसा, हिन्दुओं 
के ऋषि, सुनि, महात्मा, किन-किन के विषय में ऐसा नहीं सुना 
गया ? अमेरिका के संयुक्त प्रदेश में आज हज़ारों बल्कि लाखों 
ऐसे लोग मौजूद हें जिनके लिए रोगों की चिकित्सा सिवा 

ईश्वर में अनन्य भाव के और किती प्रकार से करना अत्यन्त 
कठोर शपथ और घोर नास्तिकता से भी बुरा माना जाता है । 
Ai खाऊं, न बूटी, लाउँ, ना कोई बेद बुलाऊँ; 
पूरण बेद मिले श्रबिनासी, वादी को नवज दिखाउँ । 


मौलाना जज्ञाल रूपी ने भी कहा है-- 


शाद बाश È श्रशश्रशे-सौदाय मा; 
È दवार जुमला इल्लतद्दाय मा। 
ऐ दवाए नल्लवतो नामूसे-मा; 
È तू श्रफ़लातूनो जालीनूसे - मा । 
अर्थात्‌ ऐ मेरे पागलपन को मस्ती ! वाह-बाह । ऐ समस्त 
रोगों को औषध ! ऐ मेरे घमण्ड और सम्मान की दवा | ऐ मेरे 
ARAT ! ऐ जालीनूल ! खुश रहो । 
हाल में 'साइक्ॉलोजी ऑफ़ सजेशन' ( Psychology of 
Suggestion ) की खोज ने अमेरिका के सरकारी चिकिस्सालयों 
में विवा ओषध के चिकित्सा ( अध्यात्म-चिकित्सा ) प्रचलित कर 
दो है | अकबर-दिली, इस्लाम वा विश्वास यदि, राई के दाने भर 
भो हो, तो पहाड़ों को हिला सकता है । मेरे प्यारे भारत के 
नवयुबक्रो | तुम गई-त्रीती अठारहवीं शताब्दी के डेविड ह्यूम आदि 
के भर में आकर मूर्खता का नाम विद्या मत रक्खो ।- इसलाम और 
विश्वास को कम करने के बजाय, अटल निश्चय और विश्‍व-प्रेम 
बढ़ाते क्यों नहीं ? यदि विद्युत्‌ और भाप की शक्ति aqa से बाहर 
हे, तो मानवी-हृदय क्या नहीं कर सकता ? प्रत्येक जाति और 
सम्प्रदाय के लिए विश्व-प्रेम बढ़ाकर तो देखो | किसी एक जाति, 
सम्प्रदाय और देश-विशेष का विचार न करके प्रत्येक प्राणी के 


साथ बह MATAN, जो सच्चा मनुष्य बताता है, इतना 


आवेश-पूर्ण उत्पन्न करो कि जितना परिवार के दो-एक व्यक्तियों 

Faa कर रहे हो | देश की मिट्टी तक को प्यारा बनाकर देखो 
यही संतार स्वग को मात'करता हे कि नहीं | क्या तुमने मन को 
शत्रता और वेर से Aaga पवित्र ब शीशे के समान साफ़ करने 
का कमी अतुभव किया था । 
बफ़ा कुनेमो मलामत कशेमो ग़श बाशेम ; 
'कि दर तरीकृतेतमा काफ़रीस्त रञ्जीदन। 
थात्‌ हम अपने प्रण का पालन करते हैं, डाट-फटकार 
सहते हैं और खश रहते हैं, क्योंकि हमारे मत में रंज करना 
अधमं है 
अगर यह्‌ परीक्षा अभी तक नहीं की, तो तुम इसके फलों को 
रद्‌ करने के भो अधिकारी नहीं । योगदर्शन में लिख। है-- 
“अहिंसा प्रतिष्ठायां तत्सन्निधौ वेरत्यागः ? 
अर्थात्‌ जब हम में विश्‍व-प्रेम ( अहिंसा ) हृढ-रूप से स्थिर 
हो जाय, तो आस-पास के जंगली हिंसक विषधर आदि जीवों 
में भी-शत्रुता नहीं रह सकती । अगर कर्म और फल ( action 
and 7०-२००० ) कायै-कारण की समानता का सिद्धान्त ठीक 
, है, तो ऐसा क्यों न होगा? , 
अज्ञान जो ज्ञान प्रतीत होता है या वह बुद्धि जो बाहरी 
वस्तुओं को छान-चोन करती है, आत्मिक अजीणता है । इसके 
टिक जाते से शं क्रा-रूपी-घातक क्षय-रोग उत्पन्न हो जाता है । यही 
कुफ्र ( अधमं ) है, जो इसलाम ( श्रद्धा, विश्वास या आत्मिक 
जीवन ) को चुपकेःचुपके खा जाता है । मन में शंका रखते हो? 
उसकी जगह बंदूक की गोली क्यों नहीं मार लेते ९ 
जिसे सवं साधारण करामात और चमत्कार कहते हें, क्या 
इसके लिए इसलाम और अकवर-दिली की आवश्यकता है ? 


` कदापि नहीं। इसलाम और अकबर-दिली तो स्वयं आनंद है । 

अकबर-दिली अर्थात्‌ आत्म-महत्ता && 


जब कभी आप अपने बड़े अफ़सर की कोठी पर हाकिम से मिलने 
जाते हैं, तो क्या आप हाकिम के उस कुत्ते के लिए जाते हैं जो 
कोठी के द्वार पर दुम हिलाता हुआ आकर आपके पैर सँघता है ९ 
ख़क़-आदत के बकार श्रायद दिले-भरफ्रसुर्दा रा; 
गर रवद बर श्राब नतवाँ मोतक्रिद शुद मुर्दा रा । 

अर्थात्‌ अगर मुर्दा पानी पर बहता है, तो उस पर कोई 
विश्वास नहीं करता; इसी तरह अगर मुर्दा-दिल ( मलीन-मन ) 
कोई करामात दिखाता है, तो वह किस काम की ? 

द्रबारियों के इम्तहान के लिए एक बार अकबर ने एक 
लकीर खींची और कहा कि इसे छोटा कर दो । कोई नीचे खे; कोई 
ऊपर से, कोई बीच से लकोर को काटने लगा | अकबर बोला-- 
“यों नहीं, यों नहीं, इसे बगेर काटे ही कम कर दो |” बीरबल 
ने उससे बड़ी लकीर पास में खींचकर कहा--“यह लो, तुम्हारी 
लकीर छोटी हो गई।” वाह !,इसी तरह यदि तुम्हें किसी धम 
या संप्रदाय से ईर्ष्या है, तो उस लकीर को मिटाते था 
काटते मत फिरो। मज़हबी दंगे ठीक नहीं। यह युक्ति यथाथ 
नहीं । तुम अपने हृदय को उनके हृदय से विशालतर बना 
दो। अपने प्रेम-भक्ति को उनके प्रेम से बढा दो । अपनी 
मानव-प्रीति को उनकी प्रीति से विस्तीणंतर कर दो। अपने 
साहस को उच्चतर कर दो । अपने विचार को विस्तृततर कर दो । 
सत्य ( परमेश्वर ) पर अपने विश्वास को बड़े-से-बड़ा अर्थात्‌ 
अकबर बना दो । संसार की बाह्य झलक, नाम-रूपों की चमक- 


दमक, इस दृश्यमान्‌ जगत्‌ की विचित्रता, स्थिर रूपों का . 


बहुरंगीपन, किसी की आँखों को भले ही अंधा कर दे, फ़िलॉसफ़र 
और प्रोफ़ेसर इस मृग-ठष्णा में पड़े डूबें, हाकिम और अमीर 


, इस मकड़ी के जाल में पढ़े फंसें, पंडित और विद्वान्‌ इन लहरों: 

में उलमे' रहें, जवान और बूढ़े इस स्वप्न में पड़े मरें, लेकिन 
तुम्हें उस सत्य-खरूप को कदापि न भूलना होगा । तुम्हें अपनी 
आँख सत्य-स्वरूप से न उठानी होगी । ऐ विश्वासी ! ऐ तत्त्व 
दर्शी | फिर देख मज़ा । किसकी डाह ? और कैसे शात्रु ? 
कृमरियाँ आशिक हैं तेरो, सरव" बंदा है तेरा; 
बुलबुले तुझ पर फ़िदा* हैं, गुल तेरा दीवाना है। 
xX > x 
किल्ला दुःखों का सर किया ढाया; 
राज भ्रफ़ूलाक२-ओत-मिहर* पर पाया । 
हस्ती-सुतलक* सरूरे"मुतलकृ पर; 
भंडा गाड़ा, फरेरा लहराया। 
. इस जगह गैर» आ नहीं सकता; 
याँ से कोई भी जा नहीं सकता। 
कर सके कुछ न तीर की बौछार; 
खाली , जाये बंदूक की भरमार । 
पुज़ं-पुज्॑ अलग हुए डर के; 
घज्जियाँ जुहूल की उड़ीं डर से। 
मुझको काटे कहाँ है वह तलवार; 
` दाण दे मुझको है कहाँ वह नार" १ 
मौत को मौत नः श्रा जायेगी; 
कृस्द\° मेरा जो करके ्रायेगी। 
रूए-आलम^१ पे जस गया सिक्का; 
. शाहे-शाहा हूँ शाहे शाहाँशाइ।. 


१ वृक्ष विशेष । २ बलिहारी । २ श्रोकाश।- ४ सूर्य । ७ सत्यः 
स्वरूप । ६ आणनन्दःस्वरूप। ` ७ श्रन्य। ८ सज्ञान । & अग्नि। 


१ इरादा, संकल्प | ११ ससार। .. 

यह दिखावे का हिंदूपन, मुसलमानपन, इसाईपन आदि विविध 
प्यालों की तरह हैं, जिनमें पवित्र विश्व-प्रेम का दूध पिलाने का 
प्रयत्न समय-समय पर होता रहा है; किन्तु इन सब प्यालों का 
दूध, इन सब मतों की जात, अहं-भाव का नाश या सच्चा प्रेम है । 
मज़हबे-इश्क़ AF हमा मिल्लत जुदास्त; ` 
श्राशिकाँ रा मज्ञहब-ओ-मिल्लव ख़ुदास्त। 
अर्थात्‌ प्रेम का धरु सब मत-मतांतरों से भिन्न है, क्योंकि 
प्रेमियों का धर्म और मत, परमात्मा है | 
इन पुराने प्यालों की तरह हज़रत अकबर ने भी एक नया 
प्याला गढ़ा था, अर्थात्‌ नई रस्मो और नियमों में वही पुराना 
अमृत डाला था | इस नये प्याले का नाम रक्खा गया-- 
दीने-इलाही 
जो आजादी का मत था। हिन्दू-मुसलमानों को दूध-शकर 
तरह एक कर देना इसका अभिप्राय था । प्याला खूब स्वच्छ था, 
मगर प्यालों से हमारी भूख या प्यास नहीं बुझ सकती | प्याले 
तो आगे भी बहुत धरे हैं; हमको तो दूध चाहिए, या शराब सही. 
जिगर की आग बुझे ज़िससे जल्द धह श ला । 
> ` 3 
जिगर की आग तो अद्वेत के अमृत से बुझती हे । अकबर- 
' दिली दरकार है, चाहे किसी प्याले में दे दो, पुराना हो कि नया, 
सोने का हो या मिट्री का । | 
ड मुफ़लिस हूँ. तो कुछ डर नहीं, हूँ मय से न ख़ाली ; 
बिज्लोर से बेहतर ये मेरा जामे-सिफ़ाली। 
मान्ने P मग्ज़रा बरदाश्तेम ; 
उस्तख्या. Wat श्रंदाख्तेम। 
अर्थात्‌ हम करान Sa से तत्त्व को ले लेते हैं 
और हड्डियों को कुत्तों के आगे डाल देते हैं । 

हिम्मते श्राली तलब जामा मुरस्सा को मबाश; 
ज़ाँकि बादा रिंद श्रज़ जामे-बिल्लौरी खुश अस्त । 
अर्थात्‌ जड़ाऊ प्याला मत बन, उत्तम उत्साह की चाह कर; 
क्योंकि शराब की जो मस्ती है वह बिल्लौर के प्याले से अच्छी है। 
प्याले की उपासना से विरोध बढ़ता है। ये सब-के-सव 
प्याले तो केवल मूर्तियाँ हें । धन्य है वह सच्चा मस्त, जो बुतों 
“से असल को आया और मिथ्या से सत्य को पहुँचा। आत्मानन्द 
के कारण प्याला जिसके हाथ से छूट गया, फूट गया और टूट 
गया । धर्मातीत ! 
क़दहे ब-लबम बूद शिकस्ती रब्बी । 
अर्थात्‌ प्याला मेरे ओंठ तक गया और लगते ही, ऐ परमात्मा! 
तूने तोड़ दिया । 
धन्य हे वह दुलहिन जिसके परदों को, जिसके कपड़ों-गहनों 
को, जिसके नव-विवाह के घँँघट को प्रेम से पति स्वयं आकर 
उतारता है । यह बनाव-श्रंगार, ये वस्थाभूषण भला पहने ही 
"किसके लिए थे ? 
S शिवका कि मे पोशम दर रहने-शराब औला । 
अर्थात्‌ यह गुदड़ी जो में पहने हूँ, उत्तम मदिरा के लिए 
. गिरवी है 
यह मुबारक मोतियोंबाला मौला मतवाला जब वैष्णवों के 
मन्दिर में जाता है, तो कृष्ण की मूर्ति इससे मोती माँग ही लेती 
है, अर्थात्‌ प्रेमं के आँसुओं को निकलवाएं विना नहीं छोड़ती । 
हाथ खाली, मदु मे-दीदा" बुतों से क्या मिलें; 
मोतियों की पंजए-मिज़गाँ? में इक माला तो हो । 


१ आँख की पुतली । २ पलक | . , क 

मुसलमानों की मसजिदों में गुजर हो, तो-- 
सिजदा-ए-मश्ताना श्रम बाशद नमाज़; 
मुसहफ्रे-रूयश बुवद ईमाने-मन। 
अर्थात्‌ मस्ती-भरा भुकना मेरी नमाज हो और प्यारे के मुखडे 
का चूमना मेरा ईमान हो । 
इस तरह का हाल होता है। बेशक, “कुछ नहीं है सिवा 
ल्लाह के ।” इसाइयों के गिरजों में वह अहंकार व देहाध्यास 
का सलीब पर लटका हुआ दृश्य अपने साथ सलीब पर खींचे 
विना कब छोड़ता है ? 
न दारे ग्राख्लिरत. ने दारे-दुनिया दर नज़र दारम ; 
ज़े इश्कृत कार चू ARU दारे दिगर दारम | 
अर्थात मेरी दृष्टि में न लोक दार ( घर ) है, न परलोक दार 
( घर ) है ; किंतु तेरे प्रेम के कारण मन्सूर के समान मेरा काम 
तो दूसरे ही दार ( सूली ) से 
“सूली ऊपर सेज पिया की जित पर मिलना होत” 
अकवंर-दिली की आवश्यकता 
क्या यह अकत्रर-दिली अकवर ही के लिए विशेषता रखती 
थी और हम-तुम से विलकुल परे है ? और क्या यह दिल की 
बादशाही बाहरी बादशाहत पर तिभेर है ? कदापि adil इसा 
के साथ-साथ नौ सौ घोड़े तो नहीं चलते थे, किन्तु उसके 
दिल की वरक्त की वदौलत लाखों नहीं, करोड़ों योरप के सभ्य 
निवासी गारीव ईसा के चरण-चिह्न पर चलने में मोक्ष मानते हें । 
क्या बंजर अरत्र और क्या अरब का एक अनपढ़ अनाथ जंगलों 
में रहनेवाला, जिसके हृदय में इसलाम ( विश्वास ) की अग्नि 
भड़क उठी--“ला इलाह इल्लिल्लाह” अर्थात्‌ “नहीं है कुछ भी 

सिवा अल्लाह के ।” अरब के रेगिस्तान के निर्जीव रज्ञःकणों 
को इस अग्नि ने बारूद के दाने बना दियेऔर यह रेत की 
बारूद आकाश तक उछलती-उछलती थोड़े ही काल में एशिया 
के इस सिरे से लेकर योरप और अफ्रीका के उस सिरे तक 
'फैल गई । पूरब और पश्चिम को ga लिया । दिल्ली से भेनाडा 
तक को घेर लिया। हाय ग़ज़ब ! एक दिल, गरीब दिल, 
बादशाह का नहीं, विद्वान्‌ का नहीं, एक उम्मी ( अनपढ़) 
अनाथ का, और यह खुदा-दिली । अव कौन कहेगा कि 
बादशाह-दिली ( अकवर-दिली ) के लिए बाहरी. राज्य की 
आवश्यकता है ? 

बाहरो बादशाहत तो बादशाह-दिली के मार्ग में रोक और 
बाधा है । बुद्ध भगवान्‌ को वादशाह-दिली के लिए बाहरी 
बादशाहत का त्याग करना पड़ा । ऊंट पर चढ़कर ऊटे न लेना 
तो टेढ़ो खीर है । दिखावे की सामप्री और संसारी वस्तुओं के 
बीच में रहकर पानी में कमल की तरह निर्लप रहने का पाठ. 
हमें आजकल द्रकार है, और ag पाठ प्राचीन काल में 
महाराजा जनक, - अजातशत्रु, भगवान्‌ रामचंद्र और युद्धक्षेत्र में 
भगवद्गीता गानेवाला दे गये थे | बही व्यावहारिक पाठ आज 
'तीन सौ वर्ष हुए सम्राट्‌ अकबर ने स्पष्ट-रूप से हमें फिर,दिया । 
सामयिक कतंव्य यही है कि चाहे किसी अवस्था में हो, अकबर- 
'दिली प्राप्त कर लो । हि कर ; 

प्यारे भारतवासियो ! निराश मत हूजिए। ये बीज उगे 
विना नहीं रह सकते । अनन्त शक्ति-रूप प्रकृति इस खेती की 
किसान हे। विश्वास: से हीन हों तुम्हारे शत्रु, निश्चय से 
खेनसीव हो तुम्हारी बला । मेरी जान ! मिट्टी के ढेलों पर अन्न - 
का बीज/ तो इस प्रकृति से उग पड़ता है, तो क्या तुम मनुष्यों 

के साथ ही ईश्वर को मखौल करना था कि हृदय की भूमि में 
अकंबर-दिली का बीज न उगेगा ? 
मुल्क मार लेना तो तुम्हारे अधिकार की बात नहीं, लेकिन 
दिल का मारना - तो तुम्हारा निज का काम है, और सच तो 
यों है कि जो हृदय का मालिक हो गया, वह संसार का मालिक 
'होगया।. ` 
मारना दिल का समभता हूँ जिहादे-अकबर) ; 
वह ही ग़ाज़ी) है बढ़ा जिसने यह काफ़िर मारा ! 
और जो यह कहा करते है 
दिल बदस्त आवर कि हज्जे अकबर AA ; 
श्रज्ञ हज़ाराँ काबा यक्रदिल, बेहतर श्रस्त । 
अर्थात्‌ मन को अपने वश में कर लेना ही महान्‌ यात्रा है । 
ओर हज़ारों काबा की अपेक्षा एक दिल को वश में कर लेना 
उत्तम है। ' 
कावा बुनगाहे-ललीले-श्राज्र भ्रस्त ; 
दिल गुज़रगाहे-जलीले-अकबर अस्त | 
' अर्थात्‌ काबा खलीले-आज़र का ( जो अग्नि-पूजक था) 
मकान है और दिल प्रकाश-स्वरूप परमात्मा के विचरने का 
स्थान है । ; क्त 
यहाँ, अपने ही दिल के विजय करने का अर्थ है | यदि बाह्य 
साम्राज्य तुम्हें प्राप्त नहीं, तो कम-से-कम एक देश में तो शासक 
हो सकते हो। वह कौन देश !-हृदय का देश, अन्तःकरण 
का साम्राज्य । 
ओ- दिलपरमी न काबू हो, तो मर्दानगी क्या है! 
घर में भी न हो सुलह तो फ़र्जानगी क्या है! 

सच्चा बादशाह तो वही है, जो-- 
रामो-गुस्सा-ओ-यासो-श्रंदोहो-हिर्मा ; 
i इनादो-फ्रसादो ्रमलहाव शेता । 
अर्थात्‌ शोक, क्रोध, निराशा और अशांति, दुर्भाग्य, झगडा, 
फसाद और तमाम' आसुरी वृत्तियीं को अपनी विलायत में 
फड़कने न दे । 
अगर तन रा न बाशद दिल मुनव्वर ATATEN कुन; 
न बाशद दर शबिस्ताँ इज्ज़ते-फ़ानूस खाली रा। 
अर्थात्‌ यदि तन में मन प्रकाशमान ( प्रसन्न ) नहीं है, तो उसे 
मिट्टी के तले दुवा दे, क्योंकि रात के समय खाली फ़ानूस का 
मान नहीं होता । ३ 
शक्ति का स्रोत 
सफलता-दायक मेल केवल भलाई में हो.सकता है । जो लोग 
इन्द्रियों के दास रहकर उन्नति की आशा करते हैं, जो लोग बुराई 
की भावना से मिलते हैं, जो अविद्या के स्थिर रखने को मेल करते 
हैं, वे रेत के रस्ते बटते हैं । उन्हें विकास-क्रम ( evolution ) 
का भाव, ईश्वरेच्छा का दबाव, पतन की नदी में जा डुबोता है । 
बल केवल पवित्रता में है । यह वह ईश्वरीय नियम है कि जिसकी 
आँखों में कोई नोन नहीं डाल सकता। लॉर्ड टेनिसन की 
रचनाओं में सर गेलाहेड कहता है-- 
My strength is the strength of ten 
Because my beart is pure. ' 
दस जवानों की मुझमें है ताक़त ; . 
क्योंकि दिल में है इफफ़तो-श्रसमत । 
यदि थोड़ा बहुत अनुभव प्राप्त कर चुके हो, तो अपने ही 


दिल से पूछो-ऐसा है कि नहीं ? शुद्धि और संचाई; विश्वास 

और भलाई, इसलाम और अकबर-दिली से भरा हुआ मनुष्य 
उन्नति का झंडा हाथ में लिये जव क़दम बढ़ाता है, तो किसकी 
मजाल है कि आगे से हिल न जाय ? अगर तुम्हारे दिल में 
विश्वास और सचाई भरी है, तो तुम्हारी दृष्टि लोहे के सितून 
चीर सकती है, तुम्हारे ख्याल की ठोकर से पहाड़ों के पहाड़ 
चकनाचूर हो सकते है। आगे से हट जाओ, दुनिया के बादशाहो ! 
यह शाहे-दिल तशरीफ़, ला रहा है, सख्त पत्थर की तरह देश 
में शताब्दियों के जमे हुए पक्षपात उसके पैरों की आहट पाकर 
उड़ जायगे, अहल्या की शिला. इस राम के चरण छूते ही देवी 
होकर आकाश को सिधारेगी। अकबर-दिली के डंडे से समुद्र 
को मारो और वह रास्ता दे देगा। सब से पहले मुसलमान 
( मोहम्मद ) का बचन है “अगर मेरी दाहिनी ओर सूये खड़ा 
हो जाय और वाई ओर चन्द्रमा, और दोनों मुझे धमकाकर कहें 
कि चल हट पीछे, तो भी मैं कभी नहीं हट सकता ।?” 

“अगर्च कुत्र जगह से टले तो टल जाये; 

श्रौर श्राफ़ताब भी कृत्रले-उरूज२ ढल जाये | 

कभी न साहवे-हिग्मत का हौसला टूटे; 


कभी न भूले से श्रपनी जबीं! पै बल श्राये । 
N 
अर्थात्‌ चाहे ध्रुव अपने स्थान से टले तो टल जाय, और 


सूर्य उदय होने से प्रथम ही अस्त हो जाय, किन्तु साहसी पुरुष 
-का साहस कभी नहीं टूटता, कभी भूल से भी उसके माथे, पर 
बल नहीं आता। , ey 

-. अंत:करण की शुद्धि, भीतरी सचाई और अकबर-दिली 
में यह शक्ति है । हृदय का भय इसके विना दूर नहीं 
होता | भय और भरोसा . इसके विना प्राण खा जाते हैं और 


“ १ भ्रव। २ उन्नति । ३ मोया.) i 

भीति बह्‌ व्याधि है कि पुरुष को कापुरुष बना देती है, सारी 
शक्ति के होते हुए भी कुछ होने नहीं देती । जैसे अंधेरे में प्राय: 
पापकर्म के सिवा और कोई कर्म नहीं बन पड़ता ( The deeds 
of darkness are committed in the dark ), इसी तरह 
जब भीतर विश्वास और अकबर-दिली का प्रकाश न हो, तो 
मनुष्य से कोई भारी काम प्रकट में बन नहीं पड़ता | जितनी 
पवित्रता और विश्वास हृदय में अधिक गहरा होगा, उतने ही 
हमारे काम अधिक प्रकाश में आयेंगे । 
` नफ़्स ब न चो फ़रो शुद बलंद मे गर्दद । 

५ अर्थात्‌ श्वास जब बाँसुरी में नीचे उतरता है, तो आवाज 
ऊंची होती है। 

संसार के भय और आशंका--“ग़म ओ गुस्सा ओ यासो अंदोहो 
हिर्मा”--तब तक तुम्हें जरूर हिलाते रहेंगे, जब तक दुनिया के | 
“नङ्गशो निगारो रंगो बू ताज़ा-ब-ताज़ा नौ-ब-नौ”' ( भिन्न-भिन्न 
नाम-रूप ) तुम्हें हिला सकते हैं। और जब तुम संसार के 
प्रलोभनों और ,धमकियों से नहीं -हिलते, तो तुम संसार को. 
अवश्य हिला दोगे । इसमें जो संदेह करता है, वह काफिर है ? 


मेल और एकता 

अकवर-दिली का हिन्दी या संस्कृत-अनुवाद होगा “महात्मा! 

अर्थात्‌ 'महान्‌-आस्मा’ । वह मनुष्य अकवर-दिलि या महात्मा 
कदापि नहीं हो सकता, जिसका हृदय संकीर अर्थात एक | 
छोटे-से परिमित वृत्त में बन्द है, जिसकी सहानुभूति केवल हिन्दू, ' | 
मुसलमान या ईसाई नाम से संबंधित है और इससे आगे नहीं 
जा सकती । वह तो असरार-दिल है, अकचरःद्लि नहीं; बह 
खघु-आत्मा है, महात्मा नहीं । अकबर-दिली का तो हाल यह है-- 

हर जान मेरी जान है, हर एक दिल है दिल मेरा; 
हाँ बुलबुलो-गुल मिहरो-मह की राख में है तिल मेरा । 
हिन्दू मुसलमाँ पारसी सिख जैन ईसाई यहूद ; 
सबके सीनों में धड़कता एकसाँ है दिल मेरा। 
जापानी बच्चा स्कूल में जाने लगता हे, तो एक-न-एक दिन 
नीचे लिखा वार्तालाप गुरु-शिष्य में अवश्य छिड़ता है-- 
गुरु--तुम कितने बड़े हो ? इसके उत्तर में बच्चा अपनी आयु 
बताता है, तो फिर गुरु पूछता है--तुम इतने बड़े क्योंकर हुए ? 
बच्चा कहता है--खूराक की बदौलत ।* / , 
गुरु--खूराक कहाँ से आई ? 
बच्चा- हमारे देश जापान की भूमि से उत्पन्न हुई । 
बेशक अगर शाक-आहार है, तो सीधे रास्ते से, और यदि 
मांस-आहार है, तो पशु-शारीर द्वारा देश की भूमि ही सेतो 
आता है । 
गुरु--अच्छा, तुम्हारा शरीर अन्ततः जापान की मिट्टी 
से फलता-फेलता है और जापान ही ने बनाया है !, यदि माता- 
पिता से पैदा हुए हो, तो फिर माँ-बाप की शक्ति भी तो आहार 
ही से आती है ? : 
बच्चा--जी हाँ। 
। गुरु--तो फिर जापान को अधिकार है कि जब उचित 
समभे, तुम्हारा यह शरीर ले ले । 
बच्चा--जी हाँ, मैरा कोई बहाना उचित न होगा । 
चलो इतनी बातचीत से देश पर प्राण-समपण का ख्याल 
छोटे बालक की प्रत्येक नस-नाड़ी में खुब गया । 
प्रशंसा के पात्र हैं वे छोटे-छोटे बच्चे जिनकी समझ में यह 
` मोटी-सी बात समा जाती है, और आचरण में आ जाती 

है। हमारे देश में इधर तो विद्वान्‌ पंडित और उधर आलिम- 
फाजिल मौलवी शताब्दियों में अभी व्यावहारिक-रूप से इतना 
न समभे कि चूँकि हम हिन्दू-मुसलमान एक ही माँ 
( भारत-माता ) से पैदा हुए हें और उसी के दूध से पलले हैं, 
चूँकि हिन्दू और मुसलमान दोनों ही. रगों और नसों में 
सून एक ही भूमि की वनस्पति, जल, वायु आदि से पैदा होता है, 
अतएव हम सगे भाई हैं । योरप के किसी देश का मनुष्य 
जब अमेरिका में जा बसता है, तो दो-तीन वर्ष के निवास में 
उसकी संपूर्ण सहानुभूति और प्रीति अमेरिका के पड़ोसियों से हो 
जाती है, चाहे वे उसके सहधर्मी हों या न हों। यह नहीं कि शरीर 
तो अमेरिका में रहे और मन उस पुराने देश में | 


योरप के अधिकांश लोग इंसाई-धर्म के हैं, और कितने 


ही उनमें ईसा के नाम पर प्राण न्योछावर कर देना परम 
आनन्द समभते हैं, लेकिन उनमें से कोई भी ईसा की जाति 
को, ईसा के देश को अपनी जाति या देश से अधिक प्रिय 
नहीं रखता। राम सप्रेम कहता है--और प्रेम वह वस्तु है 
कि इसकी कठोरता भी सह्य होती है--प्यारे मुसलमान भाइयो ! 
यह्‌ भेद क्यों ? कवि के कथनानुसार-- 
“सर है कहीं, दिल कहीं, जान कहीं है १? 

हिन्दुस्तान में शताब्दियों से रहते हें तो दिल हिन्दू लोगों से 
अलग क्यों रक्खे जाये ९ 

उधर हिन्दू पंडितों से हमारा यह कहना है कि मर्यादा- 
पुरुषोत्तम भगवान्‌ के शबरी ( भीलनी ) के जूठे बेर, ग़रीब 
सल्लाह. से प्रेम, बन्द्रों तक को मोहित कर देनेवाली प्रीति, 
शत्रु के भाई पर वह अनुकंपा, जरा स्मरण तो करो | और ज़रा 


यह भी तो स्मरण करो कि “पंडितः शब्द की निम्न-लिखित ` 

व्याख्या कौन कर ग्रा है? दोनों ओर से लड़ने-मरने को 
सेनायें डट रही हैं, सारे हिन्दुस्तान के वीरों के हृदय मारे 
क्रोध और द्वेष के मानो आकाश तक उछल रहे हैं, इस अवसर 
पर रहनी और कथनी की भाषा से जगद्गुरु (अखिल जगत 
का प्रकाश-दाता ) कैसे स्पष्ट और सुरीले गीत में तुम्हारे लिए 
. संदेशा (या अनुशासन ) छोड़ गया है । हजार वर्ष हो गये, 
आकाश ने अपने डाकघर में इस चिट्टी पर गदे का नाम न 
पड़ने दिया । दूत पवन, उसे अपने परों से बाँधकर उत्तर, 
दक्सिन, पूरब, -पच्छिम, पुरानी दुनिया, नई दुनिया, उत्तरी 
गोलाद्ध और दक्षिणी गोलाद्ध, जापान, योरप, अमेरिका सब 
कहीं पहुँचा आया | धन्य है, इस कबूतर की प्रभु-भक्ति को । 
अन्य देशों के लोग इस चिट्टी पर आचरण करके दिन-दूनी, 
रात-चौशुनी उन्नति पा रहे हैं, पर हाय! तुमने, जिनके लिए, 
यह श्रुति ( आकारा-वाणी ) पहले पहल अवतीणं हुई थी, उसे 
व्यावहारिक बर्ताव के समय बहानों में ही टाल दिया । 
पंडित की व्याख्या 
विद्याविनयसंपन्ने ब्राह्मणे गवि हस्तिनि। 
शुनि चेत्र -श्वपाके च पंडिताः समदशनः ॥ 
इहैव तेजितः सर्गो येषां साम्ये स्थितं मनः । 
निदोषं हि समं ब्रह्म तस्माद्‌ ब्रह्मणि ते स्थिताः || गी ° ५. १८:१६ 
अर्थात्‌-माहिरे' इल्मो-फ़न बिरहमन में; 
गाय में, फ्रील* में कि दुशमन में | 
सग में सगकुश में यकनिंगाही हो; 
दिल में उलफ्रत” हो और सफ़ाई हो । 


१ जाननेवाला ॥२ हाथी | ३, कुत्ता । ४ कुत्ता मारनेबाला । ५ प्रेम । 

जिसमें इस एकता की रंगतहै; 
बहौ पंडित है, वह ही पंडित है । 
“ढाई अक्षर 'प्रेम' के पढ़े सो पंडित होय ।” 
पंडित तो वह है जिसके प्रेम के चक्षु खुले हुए हैं, जो ज्ञान 
और प्रेम के आवेश में पशु, वनस्पति वरन्‌ पाषाण तक में भी. 
अपने ठाकुर भगवान्‌ को देखता और पूजता है । वह पंडित भला 
कैसे कहा जा सकता है जिसको मनुष्य की छाया से घृणा हो, 
मुसलमान को छूना पाप जाने और व्यवहार में पत्थर ( प्रतिमा ) 
ही में भगवान्‌ माने ? 
| उपसंहार 
अकबर के पास उसके कोके की कई बार शिकायत आई । 
बार-बार की बर्गावत और कई बार की साजिश की खबरे 
अकबर ने इस कान से सुनकर उस कान से निकाल दीं । जब 
राज्य के शुभचिन्तकों ने सख्त गिला किया कि, “जहाँपनाह ! 
इतनी नरमी और रियायत क्यों उचित समभी जाती है ?” तो 
उत्तर दिया--“तुम लोग नहीं समझते कि मेरे और उस कोका- 
आई के बीच दूध की एक नदी बह रही है, जिसको चीरना मेरे 
लिए असंभव है। मैं भला क्याकर उस पर क्रोध कर सकता हूँ !?? 
क्या अकबर-दिली है? धन्य है o: 
अकबर और उसके कोका ने एक ही राजपूत-माँ का दूध 
पिया था। क्या हिन्दू और मुसलमान एक ही 'भारत-माता” . 
(हिन्दुस्तान ) का दूध नहीं पी रहे हें ? पिछली शिकायतें भूल 
जाओ । गिले-गुश्से सब माफ । रूठे मनाये गये ! LA 
गर ज्ञे दस्ते जलफ़े मुशकीनत ग़ताए रफत रफत ; 
RA हिंदूए-शुमा" बर मा जफ़ाण रफ़्तररफ़्तः | 

गर दिले भन्न ग़मज़ए-दिलदारे-यारे बुर्द-बुदै ; 
दरमियाने जानो-जानाँ माजराए रफ्त-रफ्त | 
सुन, अगर तेरे सुगंधित बालों के हाथ से कोई अपराध हो 
गया है, तो उसे हो जाने दे, और यदि तुम्हारे गालाम से हम 
पर कोई अत्याचार हो गया है, तो उसे भूल जाओ । अगर प्यारे 
के इशारे से कोई दिल छीना गया है, तो छिन जाने दो, तथा 
प्रीतम और प्यारे के बीच में यदि कोई झगड़ा हो गया है, 
तो उसे भुला दो, भुला दो.। | 
तारे कब रोशनी से न्यारे हँ! 
तुम हमारे हो, हम तुम्हारे हैं। 
x १८ > 
ऐ उदू ! ऐंठ ले, बिगढ़, तन ले; 
सख्त कह दे कि सुस्त ही कह दे । 
जोशे-ग़ुस्ता निकाल ले दिल से; 
ताक़ते-तेश mym तू ले। 
>< xX > 
मुझे भी इन तेरी बातों से रोक-थाम नहीं; 
जिगर में धाम न कर लू, तो “राम? नाम नहीं ! 


३+ | Ja |! ३ ||! 

l be: 

[ स्वगेवासी रायबहादुर लाला बैजनाथ द्वारा लिखित “Raai प्राचीन व 

अर्वाचीन”. ( Hinduism, ‘Ancient and Modern )-नामक 
ग्रंथ में स्वामी राम की लिखी हुई प्रस्तावना ] 


राम अब भारतवर्ष के भविष्य-सम्बन्ध में, जो आशा जनक 
और उज्ज्वल दिखाई देता है, कुळ शब्द कहेगा | 


संसार में प्रत्येक वस्तु की गति तालवद्ध या नियमानुकूल है, 
और सारी सृष्टि काल-चक्र ( Law of periodicity ) 
के नियम के अधीन है। इसी नियम के. अनुसार विभूति 
के सूये व नक्षत्र को भी घूमना पड़ता है।एक समय था 
जब कि भारतवर्ष में ज्ञानं और वैभव का सूर्य मध्याकाश 
पर प्रकाशमान था । ऐतिहासिक दृष्टि से देखा जाय, तो 
आकाश-मण्डल के अन्य नक्षत्रों की तरह यह सूर्य भी धीरे- 
धीरे पश्चिम की ओर बढ़ता हुआ चल रहा है । पहले 
वह ईरान, असीरिया आदि देशों से होता हुआ पश्चिम की 
ओर बढ़ा । मिस्र देश को इसकी मध्याहू-किरणें देखने का 
सौभाग्य प्राप्त हुआ । इसके बाद यूनान की बारी आई । 
तत्पश्चात्‌ रोम को इसके मध्याह्-तेज के भोगने का नन्द्‌ 
सिला । फिर इसके बाद जर्मनी, फ्रांस और स्पेन को. जागृति 
इसी के प्रकाश से हुई । ; 


è 


$ `~ à EN Ñ 
अन्त में इसी वेभव-सूये की चकाचोध करनेवाली किरणं 


00 


x S N 
इरालड के भाग्य में आई | यह लो, सूये पश्चिम की ओर और 

'बढ़ा और इसी ने. अमेरिका को धन-धान्य से परिपूर्ण कर 
दिया । संयुक्त-देश ( अमेरिका ) में भी यह अपने नियमानुसार 
७ ९ 

YA की ओर अर्थात्‌ न्यूयाक से चलकर पश्चिम की ओर 
बढ़ते-बढ़ते केलीफोर्निया तक पहुँचा । जब भारतवर्ष में वेभव- 
सूये का दिन था, तब अमेरिका को कोई जानता भीन था। 
अब जब कि अमेरिका में दिन है, तो भारतवर्ष पर दरिद्रता 
और पीडा की रात्रि छा रही है। किन्तु नहीं, विभूति का 
सूये प्रशांत महासागर से भी गुजरता हुआ दिखायी दे रहा है 
और जापान सवशिरोमणि राष्ट्रों की श्रेणी में आने लगा है। 
यदि प्राकृतिक नियम विश्वसनीय और सत्य हैं, तो ज्ञान व 
:विभूति का सूये अपनी प्रदक्षिणा अवश्य पूण करेगा, 
आऔर भारतवर्ष पर एक बार द्विगुण क्रांति से Aana 
होगा । तथास्तु । 

भारतवर्ष का प्राचीन इतिहास दंखने से हमें जान पड़ता 
,है कि अन्य देशों की दशा के समान भारतवर्ष में भी रात्रि 
( अज्ञान व दरिद्रता-रूपी अंधकार ) का भीतरी मुख्य कारण 
संकीर्णता (परिच्छिन्नता) के अतिरिक्त कुछ और नहीं है मस्लन्‌ 
इस कमरे में केसा शोभायमान व सुहावना उजाला है, ओह ! 
यह मेरा है ! मेरा है !! केवल मैं ही इसका स्वामी बना रह”, 
ऐसा कहते हुए हमने निस्संदेह परदों को गिरा दिया और 
दरवाजे तथा खिड़कियाँ बंद कर दीं; और भारत के उजाले 
को केवल अपना बनाने की चेष्टा में हमने (भारत में) 
अंधकार उत्पन्न कर लिया । ईश्वर न किसी व्यक्ति विशेष का 
'पक्षपाती है और न विभूति ही स्थानबद्ध है। एकता ( तत्त्वमसि ) 
के अनुभव-रूपी ईश्वरीय तत्त्व को “हम अपने आचरणों में 
लाना छोड़ बैठे, और इस प्रकार ईश्वरीय नियम “तत्त्वमसि? 

“सर्वे खल्विदं ब्रह्म” ( सब एक हैं) को अनुभव करना और अपने 
आचरण में लाना हमने छोड़ दिया। नतीजा क्या हुआ? 
हम जाति-पाँति के भेद-भाव में फंसकर परस्पर विभक्त 
और दुबल हो गये। बड़ा भारी पाप, जो नेताओं ने किया, 
यह था कि अपनी सन्तान अन्त्यज जातियों के साथ बर्ताव 
करने में अपने स्वार्थ-त्याग रूपी कतंव्यों की अपेक्षा अपने 
स्वार्थपरता रूपी अधिकारों पर ही विशेष दृष्टि रक्खी । अस्तु, 
जो होना था, वह हो चुका, इसी अवस्था के बदलने की 
आवश्यकता के कारण समय का रंग बदलता जा रहा है, और 
आशाजनक शकुन दिखायी दे रहे हैं। इसमें संदेह नहीं, जो 
खूब सोते हैं, वे जागते भी खूब हैं। भारतवर्ष बहुत काल तक 
सोता रहा । निस्संदेह हम यह कह सकते हैं कि श्रन्धविश्वास 
या पुराने सड़े-गले रीति-रिवाज अब धीरे-धीरे दूर हो रहे हैं और 
धीरे-धीरे आलस्य उड़ता जा रहा है; और पूर्ण निश्चय के 
साथ परिवर्तित परिस्थिति को अंगीकार करने में हम उदारता 
दर्शा रहे हैं । 

उन्नति का नियम ( Principle 01 progress ) बाहरी 
क्रिया में तो विभिन्नता और भीतरी. स्वरूप व भाव में 
पूर्ण एकता चाहता है। हिन्दुओं की वर्शा-व्यवस्था का कारण 
तो राष्ट्रीय प्रगति व विकास था, जिससे काये और व्यवहार 
का संगठित विभाग और हृदय तथा भाव का पूर्ण मिलाप 
स्पष्ट होता था; परन्तु समय के प्रभाव से भीतरी तत्त्व 
( मिलाप ) की अपेक्षा बाहरी बातों ( विभाग ) पर लोगों की 
'हष्टि अधिक होने लगी, जिससे स्वाभाविक क्रम बदल गया] 
प्रगति चा उत्क्रान्ति के स्थान पर अवगति वा अवक्रान्ति ने 
डेरा जमाया, और अन्त में प्रेम-तक्त्व का विभाग और व्यवहार 

का मिलाप हो गया, अर्थात्‌ एक वर्ण के लोगों ने दूसरे वण 
के व्यवहारों ( पेशों ) को ग्रहण कर लिया, तिस पर प्राचीन 
जाति-भेद ने हृदयो को पहले से भी अधिक फाड़ डाला। देह वा 
चमे-दृष्टि के अधिक बढ़ जाने से शुद्ध-स्वरूप इन क्षणभंगुर नाम- 
रूप उपाधियों के गढ़े में लुप्त हो गया । श्रति ( ब्रह्मविद्या ) 
वास्तव में निर्जीव कर दी गई, और स्मृति ( प्राचीन रीति- 
सम्बन्धी घमं-शास्ज ) एक अत्याचारी जैसी संस्था बना दी गई । 
इस प्रकार स्मृति श्रुति के ऊपर हावी हो गई। किसी ने कहा 
है कि व्याकरण भाषा का श्मशान है ( Grammar is the 
grave of language ) । यह ठीक है कि ज्यों ही आप 
भाषा को अचल और सुरक्षित बनाने का प्रयत्न कीजिये, 
भाषा तत्काल निर्जीव हो जायगी। ठीक इसी प्रकार नियमों, 
रीतियों और कर्म-काएड की दृढ़ अचलता राष्ट्र का सत्त्व 
भक्षण कर लेती है। कुछ काल तक तो ये नियम और शासन 
उपयोगी होते हैं, जैसे कि बीज या दाने की रक्ता और स्थिति 
के लिए उसके ऊपर का छिलका उपयोगी होता है; परन्तु 
कुछ काल के बाद उनमें यदि परिवर्तन न हौ, तो वे उन्नति 
के. प्रतिबंधक हो जाते हैं। प्रिय देश-भाइयो ! याद रखिये, 
ये स्मृतियाँ और शासन आपके लिए हैं, आप उनके लिए नहीं । 
सर्वत्र नित्य-श्रति का प्रचार कीजिये, किन्तु स्मृति को समय की 
आवश्यकता के अनुसार बना लीजिये । स्मृति पर तुम्हारा 
पैतृक अधिकार ( Heritage ) हो) न कि स्मृति का तुम पर। 
भारतवर्ष में नदियों के मार्ग बदल गये, हिम-रेखायें ena- 
च्युत हो गई, जंगलों के स्थान पर खेत बन गये, देश ( ART- 
भूमि ) का रूप भी बदल गया, राज्य-पद्धति बदल गई, भाषा 
बदल गई, देश-वासियों के वण बदल गये, तिस पर भी 


CC-O. Nanaji Deshmukh Library, BJP, Jammu. An eGangotri Initiative 


? १ z Vinay A Sanio GEA Trust Donations 


इस क्षणभंगुर और अस्थिर जगत्‌ में आप प्राचीन रीति-रिवाज 
को स्थिर करने के यत्न में लगे हुए हैं, जो आजकल वस्तुतः 
निस्सार है । उस प्राणी की दशा वास्तव में शोचनीय है जो आगे 
को चलना चाहता है परन्तु देखता निरन्तर पीछे की ओर है। 
ऐसा मनुष्य पग-पग पर निस्सन्देह ठोऊर खाता है । 
जन्म और कर्म अर्थात्‌ वंश-परम्परा और कालानुकूल 
व्यवहार करने के नियमों पर जीवन का विकास निर्भर है। 
वंश-परम्परा के नियम का पशुवग में भी साम्राज्य है; परन्तु 
कालानुकूल चलने 'या शिक्षा का मनुष्य-योनि में साम्राज्य 
। यही कारणं है कि मनुष्य पशुओं व वनस्पति से श्रेष्ठ है। 
एक सुन्दर छोटा-सा बालक नन्हें पिल्ले के समान अनजान 
और मूढ़ होता है; नहीं-नहीं, पिल्ला या तोते का बच्चा 
मनुष्य के बालक से प्रायः अधिक ज्ञान रखता है । किन्तु अंतर 
इसमें यह है कि पिल्ला यां तोते का बच्चा तो जन्मते ही वंश- 
परम्परा के नियमानुसार आवश्यक ज्ञान अपने माता-पिता से 
पा लेता है, परन्तु मनुष्य का बालक कालानुकूल चलने वा 
शिक्षा द्वारा समस्त संसार अपने अधीन कर सकता है । 
मेरे प्यारे हिन्दू-भाझ्यो ! परिवर्तन या कालानुकल चलने के 
नियम से द्वेष करके और प्राचीन रीति-रिवाज तथा वेश-परम्परा 
के नियर्मो पर जोर देने से, ईश्वर के लिए, अपने आपको 
मनुष्यत्व से नीचे मत गिरने दो | 
तुम इस देश और काल में रहते हो। तुम भारतंवर्ष के 
प्राचीन ऋषियों की सन्तान हो, किन्तु तुम अब उनके युग 
( समय ) में नहीं रहते हो, क्या यह ठीक है ? तुम्हें अब इंजिन; 
` जहाज , और तारघर इत्यादि से वास्ता पड़ा है; तुम अब 
वतमान संसार से अपने को प्रथक नहीं कर संकतें। तुम्हें अर्ब 

बीसवीं शताब्दी के 'योरप- और अमेरिका के शारूज्ञ, शिल्पज्ञ 
और कारीगरों से सामना: करना है | तुम इस - मुक़ाबले से नहीं 
बच सकते। यदि तुम विचारपूर्वक ध्यान दोगे, तो तुम्हें 
पता लग जायगा कि यदि समय की परिवर्तित परिस्थिति में तुम 
अपने को रहने-योग्य नहीं बना लेते, तो तुम्हारा इस संसार से 
नामो-निशान मिट जायगा। यदि तुम. नवीन प्रकाश को, जो 
वास्तव में आपकी भूमि का पुराना प्रकाश है, अपनाने में उद्यत 
और प्रसन्न नहीं होते हो, तो जाओ अपने पूर्वजों के साथ पितृ- 
लोक में वास करो । यहाँ क्यों ठहरे हुए हो ? जाइये, नमःकार l- 

राम का यह प्रयोजन ,नहीं है कि आपका राष्ट्रीयत्व रूब 
नष्ट हो जाय। पौधा बाहर से जल, वायु; खाद और मिद्री 
सोख लेता है, तो इससे क्या वह वायु, जल और प्रथिवी में 
बदल जाता है ? कभी नहीं। इसी प्रकार “आपको भी बाह्य 
qg ग्रहण कर उन्हे अपनाते हुए अपनी उन्नति और विकास 
करना चाहिए, परन्तु श्रुति की वास्तविक अवस्था का संचार 
आपके हृदय एवं नस-नाड़ी में-सवदा होते रहना चाहिए | 

शिक्षा का उद्देश्य यह होना चाहिए कि उसके द्वारा हम 
अपने देश के समस्त साधनों वा सामग्री का रूदुपयोग कर 
सके । उचित शिक्षा लोगों को इस योग्य बना देती है कि वे इस 
के द्वारा प्रथिवी की उबर (जरखेज) खानों को धनोत्पादक, व्यापार 
को समृद्ध, शरीरों को उद्योगी, मनों को स्वतः-कल्पना-शील, हृदयों 
को शुद्ध-पवित्र, कला-कौशल को विस्तृत “और राष्ट्र को संगठित 
पहले से अधिक बना दें । अपना पाणिडत्य दर्शाने के लिए बड़े: 
बड़े शास्त्रों के प्रमाण देने की योग्यता, प्राचीन. ग्रन्थो के वचनों के 
राशयः को.मोड-तोड़ करने बा व्यथे ( मूखंता-पूण ) हिद्रान्दे षण, 
जीवन-भर- चर्ताव में न आनेवाले, विषयों का अध्ययन, 

इसका नाम शिक्षा नहीं है । व्यवहार में न लानेवाले ज्ञान 
का मस्तिष्क में ठँस लेना आध्यात्मिक क़ब्ज़ अथवा मानसिक 
अजीणहै ` 

यह्‌ बात सन्तोषजनक है कि ऊपरी उत्साह-भंग और 
उम्र किन्तु निर्जीव विरोधों के होते हुए भी धीरे-धीरे किन्तु 
निश्चयपूर्वक हिन्दू-भाई उचित शिक्षा पा रहे और आवश्यक 
कालानुकूल व्यवहार भी दर्शा रहे हैं । पुराने व प्राचीन समयों के 
सामाजिक बन्धन धीरे-घीरे ढीले पड़ते जा रहे हैं और वर्ण- 
व्यवस्था दिन-प्रतिदिन अपनी असली स्थिति पर आ रही है। 
पाञ्चात्य साइंस का तिरस्कार करने के स्थान पर हिन्दू आज 
उसे अपनी ब्रह्म-विद्या (श्रुति) का भारी सहकारी सममते 
हुए उसका सत्कार कर रहे हैं । 

हिन्दू-विवाह के सम्बन्ध में, भिन्न-भिन्न हिन्दू-जातियाँ, प्रायः 
कट्टर सनातनधर्मी और विद्वान परिडतों के आधिपत्य में विवाह 
में आयु की अवधि बढ़ानेवाले नियमों का विधान कर रही 
हैं। और कभी-कभी उपयुक्त अन्तर्जातीय विवाह को भी चुपके 
से स्वीकार कर लेती हे । 

प्रत्यक्ष में भोजन, का प्रश्न हिन्दुओं में इतना अनुचित 
. विस्तार पकड़ गया है कि कुछ लोगों ने हमारे धर्म का नाम देवल 
“चौके-पाटे का धर्म? (Kitchen religion) रखः दिया È | परन्तु 
इस सम्बन्ध में इतना कोलाहल मचने पर भी हमारी शक्ति 
अनुचित ओर बह रही है और अत्यन्त व्यर्थ जा रही है । शास्रीय 
रीति से हमने कभी ऐसी विवेचना नहीं की कि हमें क्या और कैसे 
आहार करना चाहिए । जैसा आपका आहार होगा, वैसा आप 
का विचार और आचार हो जायगा। जो वस्तु मशीन में न 
डाली गई हो, वह आप मशीन से कैसे प्राप्त कर सकते 

हैं। जो मनुष्य पट्ठो और मस्तिष्क को पुष्ट करनेवाला 
आहार नहीं खाते, उनसे शारीरिक और मानसिक ( मस्तिष्क- 
संबंधी ) काम की आशा करना नितान्त qaa है। भाजी, 
तरकारी, अनाज और फलों में से हम आसानी से ऐसी 
उचित वस्तुयें चुन सकते हैं, जिनसे मानसिक तथा शारीरिक 
शक्ति ` सुरक्षित रखने के लिए यथेष्ट नाईट्रेट ( Nitrates ) और 
फासफेट ( Phosphates ) मिल सकें । क्या यह खेद की बात 
नहीं फि हम घी को इतना महत्त्व देते हें जबकि उसमें दिमाग 
और a को बनाने का कोई अंश नहीं, और जौ को तुच्छ 
समभते हैं जो कि विद्यार्थियों के लिए अत्यन्त उत्तम आहार है ? 
मिच, मसाला तथा ओषधियाँ हमारे शारीर-यन्त्र को गड़बड़ में 
डाल देती हैं, हमारे स्वाभाविक स्वाद को बदल देती हें । और सवे 
प्रकार की दुर्बलता, बीमारी तथा मृत्यु को बुला लेती हैं | मक्खन, 
चीनी और नशास्ता-जैसे कारबोनेट पदार्थो को जो केवल फेफड़ों 
के लिए इंधन का काम देते हैं। किन्तु पटठों और दिमाग को 
किस. प्रकार से पुष्टि नहीं देते, सबसे अधिक महत्त्व दिया जाता 
हे । और इसका परिणाम यह होता है कि आलस्य, निद्रा, तन्द्रा 
ओर थकावट का रहना अनिवार्य हो जाता है । ज्ञान ( साइंस- 
विद्या ) को हमारे भोजन का पथ-दशक होना चाहिए । 


भारतवर्ष के साधु इस देश के लिए एक अद्भुत और 
अद्वितीय दृश्य हैं । जिस प्रकार तालाब के पानी पर हरी काह 
जम जाती है, वैसे ही भारतवर्ष में साधु फैले हुए हैं । इस समय 
ये पूरे बावन लाख की संख्या में हैं। इनमें से कुछ साधु तो 
निस्सन्देह सुन्दर कमल हैं; जो तालाब व सरोवर .की शोभा 
बढ़ा रहे हें; किन्तु अधिकांश इनमें रोगोत्पादकः काई-रूपी 
मल हैं । जरा जल को बहने दीजिये, मनुष्यों में जीवन-संचार 

होने दीजिये, काई-रूपी मल शीघ्र बह जायगा । ये साधु ana- 
वर्षीय इतिहास के गत अवनत-काल के स्वाभाविक परिणाम हे । 
परन्तु आजकल सुधार का साधारण प्रभाव जितना गृहस्थियों 
के स्वभाव व रूचियों को बदल रहा है, उतना साधुओं में भी 
RS > ~ 3 जं 

परिवतन पदा कर रहा है। अब ऐसे साधु उत्पन्न हो रहे हैं जो 
राष्ट्रीय वृत्त पर जोंक और आकाश-बेल ( प्राण-नाशक ) बने 
रहने के स्थान पर मन और शरीर से यदि अधिक नहीं तो इस 
शृच्त को खाद बनने के इच्छुक हें । मेहनत व मजदूरी के आदर 
का भाव तथा निष्काम कर्म का धम, जो आज तक लाखों 
गीता-भक्तों का जबानी जमा-खच था, अब भगवान्‌ कृष्ण को 
भूमि में लाचार थोड़ा-बहुत बर्ताव में आता अनुभव हो 
रहा है । } 

योगस्थः कुरु कर्माणि संगं त्यकत्वा धनंजय ; 

सिद्धयसिद्धयोः समोभूत्वा समत्वं योग उच्यते । ((गी०२.४८) 

अर्थ-दे अजुन ! योग में स्थित हुआ, कर्म-संग का त्याग 

कर और सिद्धिअसिद्धि में सम होकर तू कर्मो को कर । यह 
समता. ही योग कहलाती है । ; 

“And livein action ! Labour ; 

Make thine acts thy piety ; 

Casting all self aside ; ; 

Contemning gain and merit $ 

Equable in good or evil ; 

Equability is Yoga, is piety !” (Gita.2.48) 

कुछ साधु और गृहस्थों में प्रबल भक्ति और .तीत्र विवेक 

दिखायी पड़ता है । जिस किसी को भारतवर्ष की. बाह्याभ्यन्तर 
तथा प्राचीन व अर्वाचीन स्थिति विदित है, ag 'यह्‌ सुगमता से 

भान कर ' सकता है कि व्यावद्ारिक वेदान्त अथवा भक्तिपूर्वक 
कर्मयुक्त संन्यास ही शिक्षित भारतवर्ष का भावी धमे होगा । ' 
व्यावहारिक वेदान्त 
( भक्तिपूर्वक कर्म-युक्त संन्यास ) 
सच्ची भक्ति और सच्चे ज्ञान से सत्य-कम प्रथक नहीं हो 
सकता । हमारे जीवन के प्रत्येक कम, भाव और विचार को 
श्रति-घमं ( व्यावहारिक वेदान्त ) एक यज्ञ ( देवताओं के प्रति 
आहुति ) बना देता है । 
वेदान्त की परिभाषा में देव का अर्थे भिन्न-भिन्न इन्द्रियों को 
प्राएं और प्रकाश देनेवाली शक्ति है; और किसी एक इन्द्रिय 
के देवता से अभिप्राय ब्रह्माण्ड की समष्टि इन्द्रिय है, जैसे 
आध्यात्मिक और आधिदेविक | aga संब' प्राणियों का 
चल्नु है, जो आदित्य कहलाता है, और जिसकां 'चिह्न ( मूर्ति ) 
ब्रह्माण्ड का नेत्र अर्थात्‌ भौतिक सूर्य है। हस्तेन्द्रिय का' देवता 
सब हाथों की शक्ति है, जो इन्द्र कहलाती है। पाद-देवता सब 
पैरों की शक्ति है, जिसे विष्णु कहंते हे । इसी प्रकार अन्यान्य 
Sani के विषय में समभिये | इंस तरह देव-यज्ञ से ठीक-ठीक 
अभिप्राय अपनी व्यष्टि इन्द्रियों को ब्रह्माण्ड कीं समष्टि इन्द्रियों 
में अर्पण करना है । इन्द्र देवता को आहुति देने से तात्पये इस 
भूमि पर समस्त हाथों के हित में अपना व्यष्टि हाथ अपण 
करना है, अर्थात्‌ देश के सब हाथों के हित में काम करना 
इन्द्र देव-यज्ञ है | आदित्य देवता को आहुति देने से अभिप्राय 
ब्रह्माण्ड के सव तेत्रो में." इश्वर का अस्तित्व भान, करना हैं, 
अर्थात सब नेत्रों” का. सम्मान और आदर करना; अपने 
अनुचित व्यवहार से किसी की दृष्टि को कुपित न॑ करना ; बल्कि 

जिस किसी की भी दृष्टि अपने पर पड़े, उसके साथ प्रसन्नता, 
आशीर्वाद और प्रेम से पेश आना; अपनी व्यष्टि नेत्र 
इन्द्रिय को ब्रह्माण्ड की समष्टि नेत्र-इन्द्रिय के लिए ऐसी 
अत्यन्त प्रीति वा भक्ति से अग्र करना कि परिच्छिन्न 
अहंकार का अधिकार नितान्त लुप्त हो जाय और समष्टि नेत्र 
( आदित्य ) स्वयं आपके नेत्रो द्वारा ही भासमान होने लगे; 
यह आदित्य-देव-यज्ञ है । बृहस्पति देवता को आहुति देने 
से अभिप्राय भपनी व्यष्टि बुद्धि का देश की समष्टि 
बुद्धि के अर्पण करना है, अथवा देश की भलाई में इस 
प्रकार चिन्तन करना है कि जिससे हम में और हमारे देश- 
निवासियों में कोई अन्तर न रहे, और देश के कल्याण में 
अपना कल्याण तथा देश के आनन्द में अपना आनन्द भान 
होने लगे। 
संक्षेपत: यज्ञ से अभिप्राय अपने आपको ठीक अपने पड़ोसी, 
अपने आपको समस्त से अभेद तथा सबका 'आत्म-स्वरूप होने 
में अपने तुच्छ अहंकार का नाश अनुभव करते हुए उसको काये 
में परिणत करना है। यही है खार्थता का सूली पर चढ़ना, और 
यही है समष्टि आत्मा का पुनरुत्थान | इसका एक अंग ( रूप.) 
साधारणत: भक्ति और दूसरा अंग ( रूप ) ज्ञान कहलाता 
। ३०, ३०, 3» | 

Take my life and let it be 

Humbly offered, All, to Thee. 

Take my hands and let them be 

Working, serving thee, yea | Thee. 

Take my heart and let it bo 

Full saturated, Lord, with Thee, 

Take my ayes and let them be 
Intoxicated, God, with Thee, 
Take this mind and let it be 
ही All day long a shrine for Thee ( Rama ) 
, अथ-- ( बरवा छुन्द ) 
१--मम सर्वस स्वीकारहु, हे... कृपानिधान ! 
mig दोउ करै जोरे, मैं श्री भगवान ! 
२--स्वीकारहु हाथन को, हे भी महराज ! 
तव सेवा के कारण, में श्रपौ श्राज। 
३--दृदय मोर स्वीकारहु, हे अति निष्काम ! 
तव मूरति हिय भासे, सब सुख की घाम । 
४--नयन मोर स्वीकारहु, हे श्री जगदीश ! 
मक्तिःधुध हौ जावें, मैं नावौ शीश। 
५--चित्त मोर स्वीकारहु, तुम श्रहो सुजान ! 
मन्दिर होय - तुम्हारो, कळु देतु न आन | 
६--श्रस न रहे कळु मोपे, जो होवे मोर; 
R मोर सब तुममें, नहि दूसर ठौर। ( प्रकाश) 
यह उक्त समर्पण पूणता पर पहुँचने के पश्चात्‌ “तत्त्वमसि” 
(वह ब्रह्म तू ही है ) इस महाकाव्य का आनन्दमय स्वरूप 
अनुभव होता है । हे 
आप स्वदेशानुरागी वा स्वदेशभक्त हुआ चाहते हँ? तब 
अपने आपको देश तथा देश-बन्धुओं के प्रेम में एकताल 
( अभेद ) करो, उनके साथ अपनी एकता अनुभव करो। 
आपकी यह परिच्छिन्न व्यक्ति की छाया मी आपमें और आपके 
देश-बन्धुओं में एक पतला काँच का पर्दा तक .न होने पाये। 
अपने प्राणों को स्वदेश-हित में अर्पण करते हुए आप एक सच्चे 

आध्यात्मिक योद्धा बनिये। छुद्र अहंकार के 'त्याग से स्वयं 
समस्त देश-रूप होने पर आपके मन में जो विचार उत्पन्न होगा, 
वह आपका ही नहीं, किन्तु सारे देश का होगा । तुम चलो, देश 
तुम्हारे साथ चलेगा । तुम चित्त में स्वास्थ्य का ख्याल करो, आप 
के देशबन्धु स्वस्थ हो जायँगे । आपका बल उनके. नस-नाडी 
में घड़कने लगेगा | ओह ! मुझे निश्चय करने दीजिये कि-- 

“मैं भारतवर्ष, समस्त भारतवर्ष हूँ । भारत-भूमि मेरा 
अपना शरीर है । कन्याकुमारी मेरा पाँव Xil, हिमाचल मेरा 
शिर है । मेरे बालों में श्रीगंगाजी बहती, हैं। :२ रे शिर से सिन्धु . 
और ब्रह्मपुत्र ( नद ) निकलते हें । विन्ध्याचल सेरी कमर के गि 
कमरबन्द है । कुरुमण्डल मेरी दाहिनी और. मलावार मेरी 
बाई जंघा (AÑ) हैं। में समस्त भारतवर्ष हूँ। इसकी पूर्व 
और पश्चिम: दिशायं भेरी दोनों झुजायें हैं, और मनुष्य-जाति 
को आलिंगन करने के लिए में उन भुजाओं को सीधा फेलाता हूँ । 

_ आहा | मेरे शरीर का ऐसा ढाँचा '( वा आकार ) है। यह सीधा 
खड़ा है और अनन्त आकाश की ओर दृष्टि दौड़ा रहा है। 
परन्तु मेरी वास्तविक आत्मा सारे भारतवर्ष की. आत्मा है। 
जब मैं चलता हूँ, तो.अनुभव करता हूँ. कि यह्‌ सारा भारतवर्ष 
चल रहा है। जब मैं बोलता हूँ, तो मैं भान ,करता हूँ कि .यह 
भारतवर्ष बोल रहा है । जब मैं श्वाँस लेता हूँ, तो महसूस करता 
हुँ कि यह भारतवष श्‍वास ले रहा है। मैं भारतवर्ष हूँ, : मैं शंकर 
हूँ, में शिव हूँ ।” | ua 

स्वदेश भक्ति का यह अति उच्च अनुभव है, और यही 
“व्यावहारिक वेदान्त? है । आ 


AA 


3» | ३०1१ ३७1९ 

“So many sects, so many creeds, 

So many paths that wind and wind, 
While just the art of being kind. 

Is all the sad world needs.” 


अर्थे-- - (शिखरिणी छन्द) 
अनेकों पंथी हैं, बहुत मत मी हैं जगत में, 
अनेकों धर्मों हैँ प्रसरित चतुर्दिक्र भुवन में; 
श्रपेत्ञा तो भी हे दुखित जग को एक गुण की-- 
बता देवे कोई सदय बनने के यतन को। 
-- प्रकाश” 


सूये अस्त होने का समय है। गहरी साँसों से निम्नांकित 
गीत गाया जा रहा है और बहते हुए आँसुओं से लिखा जा 
रहा है-- 
“I saw a vision, once, and it sometimes reappears; 
I know not if, 'twas real, for they said I was not well. 


But often as the Sun goes down, my eyes fill up with tears, 
And then that vision comes and 7 see my Florimel (India), 


The day was going softly down, the breeze had died away; 
The waters from the far West came slowly rolling on. 
The sky, th: clouds, the ocean wave, one molten glory lay; 
All kindled into ‘crimson, by the deep red Sun, 

As silently 1 stood and gazed before the glory passed, 
There rose a sad remembrance of days long gone; 
My youth, mychildhood came again, my mind was Overcast, 
As 1 gazed upon the going down of that red Sun. 


The past upon my spirit rushed,the dead were standing near; 
Their cheeks were warm again with life, their winding 


sheets were gone, 

Their voices rang like marriage-bells once more ‘upon 
my ear; 

Their eyes were gazing there with mine on that red Sun. 


Many dayshave passed since then, many chequered years; 
I have wandered far and wide, still I fear am not well; 
For often as the Sun goes down, my eyes fill up with tears, 
And then that -vision comes, and I see my Florimel. 


अथ ( बहरे-तवील ) 

दृश्य जो एक दफा था लखा आँख से, वह कभी सामने मेरे आ जाता है; 
ज्ञात मुझको नहीं, बह था सत्‌ या असत्‌,क्योंकि अस्वस्थ था, मैं कहा जाता है। 
किन्तु बहुधा दिवाकर के छिपते समय लोचनों में सुजल मेरे भर श्राता है; 
और तब दृश्य आता पुनः मोदमय, मेरा भारत दुलारा नज़र आता है । 


मंद गति से इधर ढल रहा था दिवस, चाल धीमी इवा ने उधर ली पकड; 
पश्चिमी सिन्धु में दूर से आगे बढ़, धीरे-धीरे तर गें रही थीं उमड़ । 
मेघ-माला, गगन और सागर तरंगों का सम्मिश्र सोंदर्य दिखलाता था; 
और गम्भीर श्रारक्त दिनकर-छुटा से सुलाली लिए eya दिखलाता था । 


में खडा चुप रदा देखता दृश्य को, YA जब तक न वह आँख से हो गया; 
तब गये दूर दिन की हुई सुध मुझे, दुःखमय भाव सारा उदय हो गया । 

मेरा शिशुपन श्रौर जबानी, याद आते ही मन में उदावी मेरे छा गई; 
देखता में रहा जत्र कि उस अस्तमित लाल रबि को दया-सी मुझे आ गई | 


भूत युग जल्द मेरे निकट आ गया, पास मृतकों का मजमा खड़ा हो गया i 
उनके उतरे कफ़न, प्राण श्राये, तो गालों का रंग उनके फिर लाल सा हो गया। 
व्याह बाजों-सी उनकी सुरीली सदा,, एकदा मेरे कानों में श्राने लगी ; 
लाल रत्रिकी तरफ़ उनी आँखें मेरी श्रॉख के साथ नज़रें मिलाने लगीं । 


बीते तबसे बहुत दिन तथा दुःख-सुखमय बरस भी विताये श्रनेको कहीं; 
दूर तक में चतुर्दिक फिरा घूमता, में हूँ अध्वस्थ, संशय गया यह नहीं । 
क्योंकि जब्र प्रायः यह सूर्य है gaan ग्रश्न-जल आँख में मेरे भर ग्राता है; 
श्रौर तब दृश्य आता पुनः मोदमय, मेरा भारत दुलारा नज़र आता है । 


--प्रकाश” 


ऐ डूबते हुए सूर्य | तू भारत-भूमि पर निकलने जा रहा 
है। क्‍या तू कृपा करके राम का यह संदेशा उस तेजोमयी 
प्रतापी माता की सेवा में ले जायगा? क्या ही अच्छा हो. 
यदि यह मेरे प्रेम-पूण आँसू भारत के खेतों में पहुँचकर ओस 
की बँदें वप जायँ। जेसे एक Aa शिव की पूजा करता है 
वैष्णव विष्णु की, बौद्ध बुद्ध की, ईसाई ईसा की और मुसलमान 
. मुहम्मद की, वैसे ही में प्रेमाग्ति में निमग्न चित्त से भारत 
को शैव, वैष्णव, बौद्ध, ईसाई, मुसलमान, पारसी, सिक्ख, 

संन्यासी, अछूत, इत्यादि भारत-सन्तान के प्रत्येक बच्चे के रूप 
में देखता और पूजता हूँ। ऐ भारत-माता | में तेरे प्रत्येक रूप 
तेरी उपासना करता हूँ । तू ही मेरी गंगी दे, तू ही मेरी 
कालीदेवी है, तू ही मेरी इष्टदेवी है और तू ही मेरा शालग्राम है । 

` भगवान्‌ कृष्णचन्द्र, जिनको भारत की मिट्टी खाने की रुचि 
थी, उपासना की चर्चा करते हुए कहतेहें कि जिनका मन 

अव्यक्त की ओर लगा हुआ है, उनके लिए बहुत-सी कठिनाइयाँ हैं, 
क्योंकि अव्यक्त का रास्ता प्रत्येक के लिए अत्यन्त कठिन है । 

ऐ मेरे प्यारे कृष्ण ! मुझे तो अब उस देवता की उपासना 
करने दे जिसकी समस्त पँजी एक बूढ़ा बेल, एक टूटी हुई 
चारपाई, एक पुराना चिमटा, थोड़ी-सी राख, नाग और एक 
खाली खोपड़ी है । क्या यह महिस्न-स्तोत्र के महादेव हें ? नहीं, 
नहीं। ये तो साक्षात्‌ नारायण-स्वरुप भूखे भारतवासी RI 
यही मेरा धर्म है, और भारत के प्रत्येक मनुष्य का यही धम, 
यही साधारण मार्ग, यही व्यावहारिक वेदान्त और यही 
भगवान्‌ की भक्ति होना चाहिए । केवल कोरी शाबाशी देने 
या AAA सहिष्णुता दिखाने से काम नहीं चलेगा । भारत- 
माता के प्रत्येक पुत्र से में ऐसा क्रियात्मक सहयोग. चाहता 
हूँ जिससे वह चारों ओर दिन-प्रति-दिन बढ्नेवाले राष्ट्रीय 
जीवन का संचार कर सके। संसार में कोई भी बच्चा 
शिशुपन के विना युवावस्था को प्राप्त नहीं हो सकता । इसी 
तरह कोई भी मनुष्य उस समय तक विराट्‌ भगवान्‌ से अभेद 
होने के आनन्द का अनुभव नहीं कर सकता, जब तक कि 
समस्त राष्ट्र के साथ अभेद-भाव उसकी नस-नस में पूरा जोश 
न मारने लगे । भारत-माता के प्रत्येक, पुत्र को समस्त देश की 
सेवा के लिए इस दृष्टि से तैयार रहना चाहिए क्रि “समस्त 
आरत मेरा ही शरोर है ।” भारतवर्ष का प्रत्येक नगर, नदी, 
बृत्त, पहाड़ और प्राणी देवता माना और पूजा जाता È | 
क्या अभी वह समय नहीं आया जव हम अपनी मातृभूमि 
को देवी मानें और इसका प्रत्येक परमाणु हमारे मन में सम्पूर्ण 
देश के प्रति देश-भक्ति उत्पन्न कर दे? जब प्राण-प्रतिष्ठा करके 
हिन्दू लोग दुर्गा की प्रतिमा को साक्षात्‌ शक्ति मान लेते हैं, तो 

क्या यह ठीक नहीं कि हम अपनी माठ्भूमि की महिमा को 
प्रकाशित करें और भारत-रूपी सञ्ची दुर्गा में जीवन और प्राण 
की प्रतिष्ठा करें ? आओ, पहले हम अपने हृदयों को एक करे, 
फिर हमारे शिर और हाथ अपने आप मिल जायँगे | 

संसार के महापुरुष योगिराज श्रीकृष्ण भगवान्‌ कहते हैं कि ' 
मनुष्य अपनी श्रद्धा और विश्वास का पुतला है। जैसा जिसका 
विश्वास होता है, वैसा ही वह हो जाता है । 

.ऐ प्यारे धमनिष्ठ भारतवासियो | शास्रों को ठीक-ठीक 
बर्ताव में लाओ। देश का आपद्धम तुमसे यह कह रहा है 
कि जाति-पाँति की कड़ी जंजीरों को कुछ ढीला करके इन उग्र 
भेद-भावों को राष्ट्रीय भावना के अधीन कर दो। क्या तुम 
नहीं देखते कि जिस भारत ने सारे संसार के भगोड़ों को अपने 
यहाँ शरण दी, और संसार की विभिन्न जातियों का पेट पाला, 
वही भारत आज अपने प्यारे पुत्रों को सूखी रोटी देने में अशक्त 
हो रहा है । प्रत्येक मनुष्य को अपनी उचित स्थिति प्राप्त करने 
के लिए पूरी स्वतन्त्रता होनी चाहिए । हमारे शिर चाहे जितने 
ऊँचे रहें, किन्तु पैर सबके समतल भूमि पर ही रहना चाहिए | 
कभी किसी के कंधों और गदेनों पर पैर धरने की इच्छा न करो, 
चाहे वह कितना ही कमजोर क्‍यों न हो, अथवा स्वयं इसके लिए 
राजी ही क्यों न हो । 

ऐ zagaa भावी सुधारको ! भारतवर्ष के प्राचीन धर्म 
आर रीति-रिवाज का अपमान न करो । भारतवासियों में फूट 
का नया बीज बोने से इनमें एकता का लाना अत्यन्त कठिन 
हो जायगा । भारतवर्ष की भौतिक अवनति, भारत का धर्म एवं 
परमार्थ-निष्ठा का दोष नहीं है; वरन्‌ भारत की विकसित और . 
हरी-भरी फुलवारियाँ इसलिए लुट गई कि उनके आस-पास 

कॉर्टो और झाड्याँ की बाइ नहीं थी | काँटों और भाड़ियों की 
बाड़ अपने खेतों के चारों ओर लगा दो, किन्तु उन्नति और 
सुधार के बहाने सुन्दर गुलाब के पौधों और फलवाले वृक्षों को 
न काट डालो | प्यारे कॉटो और झाडियो | तुम मुबारक हो 
तुम्हीं इन हरे-भरे लहलहाते हुए खेतों के रक्षक हो, तुम्हारी इस 
समय भारतवर्ष में बहुत जरूरत है । 

जब राम gA के परिश्रम का गुण-गान करता है, तो इससे 
यह प्रयोजन नहीं कि राम तमोगुण को रजोगुण और सतोगुण 


से अच्छा समभता हे; वरन्‌ असली तात्पये यह है कि भारत | 


में चिरकाल से हम तमोगुण से घृणा करते आये हैं और घृणा 
की क्रिया से हो तमोगुण हम 'में बेहद बढ़ गया है। अब 
हमको चाहिए कि तमोगुण का उपयोग करना सोखें और उसको 
लाभदायक बनायें । 
भला बारा-बणीचे FPT उग सकते हैं, यदि हम कूड़ा-ककट 
और पाँस बाहर फेंक दें और उसका सदुपयाग न करें | 
: तमोगुण-रूपी कोयले के विना रजोगुण-रूपी अग्नि एवं 
सतोगुण-रूपी प्रकाश नहीं हो सकता । जिस देश में कोई 
आन्दोलन उत्पन्न करना हो, तो उसमें तमोशुण-रूपी कोयला 
जितना अधिक होगा, उतनी हो राजसी अग्नि और सात्विकी 
प्रकाश अधिक बढ़ेगा । यह ख्याल वर्तमान मस्तिष्क-विद्या 
( Phrenology ) के सिद्धान्तो के सर्वथा अनुकूल है कि शूर- 


बीरता, बहादुरी ओर चरित्र-बल के लिए कवल सदाचार और 


मास्तिष्किक शक्तियों का विकास ही पर्याप्त नहीं है, वरन्‌ मनुष्य 
में तमोगुण या पाशविक शक्ति भो पूण रीति से होनी चाहिए | 
यही कारण है कि हिन्दू देवाधिदेव महादेवजी-को तमोगुण का 
मालिक और शासक मानते है । 

i 

यदि हम भारतवर्ष के इस RaRa समय में उत्पन्न 
हुए हैं, तो हमें ईश्वर को धन्यवाद देना चाहिए, क्‍योंकि हमको 
अपने स्वदेश-भाइयों की सेवा. करने का खब अवसर मिला है । 
हमें जो काम मिला है, वह बहुत हो निराला, सुरीला और 
प्रगतिशील ( Dynamic ) है। यह कहावत प्रसिद्ध है कि जो 
YA सोता है, वह खूब जागता है। भारतवर्ष खब सोया, 
इसलिए इसकी जागृति भी खव होगी । अब हमको भारत के 
पुत्रों में गुण-प्रहण करने का स्वभाव, भ्रात-भाव, सहयोगं 
की प्रवृत्ति, यथायोग्य कार्य-विभाग और परिश्रम की श्रेष्ठता 
उत्पन्न करनी चाहिए: केवल ह्विद्रान्वेषण से काम चलाना 
दुस्तर होगा | 

ओह ! इस देश की कितनी शक्ति भिन्न-भिन्न सम्भ्रदायों के 
परस्पर गाली-गलौज देने में नष्ट हो रही है । हमें उन सिद्धांतों 
का पता लगाना चाहिए जिनमें हम सव सहमत हैं, और उन्हीं 
पर जोर देना चाहिए। कुछ मनुष्यों पर आये-लमाज का ही 
प्रभाव हो सकता है, सनातन-धर्म का नहीं; कई ऐसे हैं जिन्हें 
ब्रह्मसमाज ही अच्छा मालूम होता है; किसी को वेष्णव-धम 
ही प्यारा है। हमें क्या अधिकार है कि हम उन मनुष्यों को 
बुरा-भला कहें, जो उस आनन्द और शक्ति की परवाह नहीं करते 
जो हमारा धर्म हमें दे रहा है।,जो हमारे साथ आना चाहते 
हैं, वे आवें ; जो ठहरना चाहें, वे ठहरें'और जो न ठहरना 
चाहें, वे न ठहरें। संसार कुछ कहे, हमें अपने काम से काम । 
हमें या तुम्हें क्या अधिकार है कि हर एक को अपने सम्प्रदाय 
में ही सम्मिलित कर लें । मेरा अधिकार तो प्रत्येक की सेवा 
करना है, अर्थात्‌ उतकी भी सेवा जो मुमसे प्रेम करते हैं और 
उनकी भी जो मुझसे डेप करते हैं । माता उन्हीं बच्चों को अधिक 

' प्यार करती है, जो अधिक दुर्बल और कृश होते हें । क्‍या वे 
सब लोग जो तुमसे संहैमत नहीं हैं, भ्रांति में पड़े हुए हे ? ऐसा 
हो भी, तो उनकी भी देश के लिए अत्यंत आवश्यकता है। ऐसे 
चलनेवाले मनुष्य की क्या दशा होगी, जो केवल एक टाँग के 
बल से फुदकता फिरता है। सच्ची शिक्षा यह है कि प्रत्येक वस्तु 
को ईश्वरीय दृष्टि से देखा जाय | 

हमारे प्रभु. अवगुण चित न घरो। 
समदर्शा प्रभु नाम तिहारो सोई पार करो; 
हमारे प्रभु ग्रवगुण चित न. धरो। 
इक नदिया इक नार paad, लो नीर भरो; 
जब दोनों मिलि एक बरन भई, गंगा नाम परो । 
हमारे प्रभु अवगुण चित न धरो | 
इकलोहा पूजा में राखत, इक घर बधिक परो; 
सो दुविधा पारस नहिं सखत, कंचन करत छरो। 
हमारे प्रभु अवगुण चित न धरो। 
समदशों प्रमु नाम तिहारो, सोई पार करो; 
हमारे प्रभु agy चित न घरो । 

0 Lord, look not upon my evil qualities ! 
Thy name, O Lord, is Same-Sighbedness ; 
By thy touch, if Thou wilt, 

Thou cans’ make me pure. 

One drop of water is in the sacred Jamuna, 
Another is foul in the ditch by the: roadside ; 
But when they fall into the Ganga, 

Both alike become holy 


One piece of iron is the Image in the temple 

Another is tho knife in the hand of the butcher; 
But when they touch the philosopher's ‘stone, 
Both alike turn to gold. 

So, Lord, look not upon my evil qualities! 
Thy name, 0 Lord, is Same-Sightedness, 
By thy touch, if Thou wil, 

Thou cans’ make me pure. 

हमें अपने व्यक्तिगत और घरेलू धर्म को राष्ट्रीय धम से 
उच्च पद न देना चाहिए। इनको उपयुक्त स्थान पर रखने से 
ही परम सुख प्राप्त होता है | 

देश और राष्ट्र की उन्नति के लिए काम करना ही आधि- 
दैविक शक्तियों और देवताओं की पूजा करना है । आज भारत- 
माता के निमित्त इस प्रकार के यज्ञ या बलिदान की आवश्यकता 
है। गीता के निम्न-लिखित श्लोक का आजक्रल इसी यज्ञ से 
अभिप्राय लगाना चाहिए-- 

यज्ञशिष्टाशिनः सन्तो मुच्यन्ते सर्वक्रिल्विषेः ; 

भुञ्जते ते त्वघं पापा ये पचन्त्यात्मक्रारणात्‌ । (३.१३) 
अथे-जो मनुष्य यज्ञ से वचे हुए प्रसाद को खाते हैं, 
वे समस्त पापों से शीघ्र छुटकारा पाते हैं; किन्तु जो केबल 
अपने पेट को भरने के लिए ही पकाते हैं, वे पापी पाप को 
भोगते हैं । ः 

ईश्वरानुभव के लिए संन्यासी का-सा भाव रक्खो । भारत- 
ज्ञाता की महात-आत्मा से अपनी लघु-आत्मा को अभेद 
करते हुए अपने स्वार्थ का नितान्त त्याग करो । ईश्वरानुभव 
अर्थात्‌ परमानन्द को पाने के लिए सच्चे ब्राह्मण बतो, अर्थात्‌ 
अपनी बुद्धि को देश-हितःचिन्तन में अर्पण करो। आत्मानन्द 

के अनुभव के लिए ad क्षत्रिय बतो, अर्थात्‌ अपने देश के लिए 
प्रतिक्षा अपने जीवन की आहुति देने को तैयार रहो । 
परमात्मा को पाने के लिए सचे वैश्य बनो, अर्थात्‌ अपनी सारी 
सम्पत्ति को केवल राष्ट्र को धरोहर समझो । इहलोक या परलोक 
में राम भगवान्‌ या पूर्णानन्द को प्राप्त करने के लिए अपने 
परोक्ष धस को अपरोक्ष-रूप ( व्यावहारिक ) बताओ, अर्थात्‌ 
तुम हो पूण संन्यास-भाव ग्रहण कर सच्चे ब्राह्मण, क्षत्रिय और 
वैश्य को शूरबोरता धारण करनो होगी । और जो सेवा पहले 
पबित्र शूद्रों का कव्य था, उसे अपने हाथ-पैरो से स्वीकार 
करना होगा। अछूत-जातियों के कतंव्य-पालन में संन्यासी- 
भाव का संयोग होना चाहिए। आजकल कल्याण का केवल 
एक यही द्वार है । 

उठो | जागो ! अब सोने का समय नहीं रहा | 

आजकल'अन्य देश भी जगद्गुरु भारतवर्ष को अपने आचरण 
से इसो धर्म को शिक्षा दे रहे हैं । ; 

जिल समय एक जापानो नत्रयुजक को इस कारण सेना में 
प्रविष्ट होने से रोका जाता है कि उसके वाद. उसको बूढ़ी माँ. को 
सेवा करने को कोई न रहेगा, तो उस समय बुढ़िया माँ अपने 
राष्ट्रीय धमे को अपने व्यक्तिगत और घरेलू धर्म पर विशेषता देकर 
आत्म-हत्या कर लेती है, जिससे उसके पुत्र को अपने देश के 
सम्मान में अपने प्राण न्योळावर करने का अवसर मिले | 

आदश स्वरूप, प्रतापी, श्रीगुरु गोविच्द्सिह का राष्ट्रीय 
घर्मे के लिए अपने व्यक्तिगत, घरेलू और सामाजिक धर्म को 
त्याग देने की वीरता के बराबर और क्या वीरता हो सकता है ? 
लोग शक्ति प्राप्त करने के पीछे मरे जाते हैं; किन्तु वे यह नहीं. 


NI ट्र ` 
समभते कि राष्ट्र को समष्टि आत्मा के साथ अपनी व्यष्टि 

आत्मा के ,अभेद करने पर उनके हाथ में कितनी अनन्त शक्ति 
शआ जायगी। अंत में, राम इस्लाम के FI (हज़रत मुहम्मद ) 
के मधुर शब्दों में इस भाव को दर्शाता है -- 

“यदि सूये मेरी दाहिने ओर और चन्द मेरी बाई ओर खडे 
हो जाये और सुझे पीछे “ हटने को कहें, तो भी में उनकी आज्ञा 
कदापि-कदापि नहीं मानू गा !” ; 

हम रूखे टुकड़े खायँगे, भारत पर वारे जायेंगे । 
हम सूखे चने चबायेंगे, भ'रत की बात IÄN ; 
हम नंगे उमर बितायंगे, भारत पर जान मिटायेंगे। 
सूलों पर दौड़े जायेंगे, काँटो को राख बनायेंगे ; 
हम दर-दर धक्के खायेंगे, श्रानंद की झलक RAAN | 
सब रिश्ते-नाते तोड़ेंगे; दिल इक श्रातम-सँग जोड़ेंगे; 
शिर सब पापों का फोड़ेंगे | 
--राम 


{w 


सब विषयों से मु द मोड़ गे, 


Ye 
Ye 
S 

भारत के नक्युक्को को संदेश 


[यह लेख स्वामी राम ने यंगमेंस इंडियन ऐसोसियेशन, लाहौर के वार्षिक 
उत्सव पर पढ़ने के लिए लाला हरदयालजी एम० ए, के पास भेजा था] 


एकता, एकता, एकता ! प्रत्येक व्यक्ति एकता की आवश्यकता 
का अनुभव कर रहा है। लाखों शक्तियाँ हैं, किंतु एक-दूसरे के 
विरुद्ध दिशा में लगी रहने के कारण कोई परिणाम-जन्य शक्ति 
उत्पन्न नहीं होती । करोड़ों मस्तिष्क और हाथ चल रहे हैं, किन्तु 
कौन जानता है, किस ओर जा रहे हैं। हज़ारों मत-मतान्तर 
अपनी-अपनी _नौकायें अपनी-अपनी मनमानी दिशा में खेने का 
प्रयत्न कर रहे हे । क्या यह्‌ खेना नियमपूर्वक है ? यही भारत की 
वतमान दशा है। पतवारों को जहाँ-के-तहाँ रहने दो, अपने- 
अपने स्थानों पर डटे रहो, हटो मत, फिर एक दिशा में खेना 
आरंभ कर दो। इस प्रकार को एकचित्तता और अनेकता में 
एकता उन्नति को अवश्य ले आती है। बस, अपने-अपने निश्चित 
स्थानों पर डटे हुर काम करते रहो, और सानंद आगे बढ़ते 
चलो | राष्ट्रीय हित आपसे यही चाहता है। क्योंकि समस्त के 
लाभ में प्रत्य्रेक व्यक्ति का हित सम्मिलित है | 

इस प्रकार के उपदेश तो यहाँ बहुत agaga दिये जाते 
हैं, a फिर बताओ अभी तक भारतवर्ष में प्रेम और एकता के 
भावों का इतना अत्यन्त अभाव क्यों है ? 

इसके मुख्य कारेण ये हें- . 
( क ) व्यावहारिक बुद्धि की न्यूनता । 
( ख ) जन-संख्या की अधिकता । 
आओ, आज हम इन पर विचार करें । 
व्यावहारिक बुद्धि की न्यूनता 

मुसलमानी राज्य से पहले खुरासान देश-निवासी अलबरूनी 
ने इस देश के कोने-कोने की यात्रा की थी । यह एक अनुभवी 
तत्त्ववेत्ता और बहुत बड़ा विद्वान्‌ हुआ है । उसने संस्क्रत-विद्य 
सीखी और हमारे शास्त्रों को पैसे ही उत्साह के साथ 
पढ़ा जैसे उसने अरस्तू और अफलातून के तत्त्वज्ञान को पढ़ा 
था । वह तत्कालीन भारतवर्ष का विस्तृत वणेन बैसा ही कर 
गया है, जैसा उसने अपनी आँखों से देखा था | वह हिन्दुओं 
के दर्शन, काव्य और ज्योतिप-शाख् का अत्यन्त सम्मान एवं. 
आदर के साथ उल्लेख करता है |. वह कई एक पंडितों की 
विद्वत्ता की, जिनसे उसकी भेंट हुई थी, अत्यन्त प्रशंसा करता 
है। किंतु जन-साधारण की दशा और ख्ियों की अवस्था को 
अत्यन्त शोचनीय बतलाता है । वह उन्हें शारीरिक, मानसिक, 
नैतिक एवं आध्यात्मिक दृष्टि से अनाथ, उपेक्षित और सब प्रकार 
पददलित बतलाता है | सामाजिक, धार्मिक और राजनैतिक दृष्टि 
से भी वे. छिन्न-मिन्न हैं । यही कारण है कि जनता के अगणित 
जस्यॉ-के-जत्ये अपने fafaa चित्त, zia शरीर और संगठन के 
अभाव के,कारणं मुसलमान-विजेताओं के सामने, जो महमूद 
ग़ज़नवी के सेनापतित्व में प्रतिवर्ष भारत को लूटने के उद्देश्य 
से आते हैं, घूल-कर्णों के समान उडते चले जाते हैं । 

इसके पश्चात्‌ बाबर आता है, और भारत-निर्वासयों की इस 
तरह शिकायत करता है--“ये लोग नवीन वस्तु के उत्पन्न करने की 

कुछ भी योग्यता व शक्ति नहीं रखते, और व्यावहारिक-रूप में 
शिल्प व वाणिज्य से बिलकुल अनजान हैं। न तो इनके यहाँ कहीं 
उत्तम इमारतें ब बागीचे हे और न नहरें, यहाँ तक कि इनके 
यहाँ बारूद भी नहीं है |” आगे चलकर बह इस प्रकार दोष 
लगाता है--“ये लोग इस योग्य सी नहीं हें कि एक-दूसरे से 
तनिक स्वतंत्रतापूर्वक मिलें-जुलें ।” 
Sa कथनों में व्यक्तिगत योग्यता और अत्युक्तियों को, यदि 
कोई हों, छोड़कर हमें अत्यन्त शोक के साथ कहना पड़ता 
हे कि ये वणन सच्चे हें । यह व्यावहारिक ज्ञान की न्यूनता 
ही है, जिससे भारतवर्ष का पतन हुआ । | 
इन बिदेशी लेखकों ने जो कुछ वर्णन किया है, उसे 
मौखिक बकवाद से खंडन करना राम के लिए वैसा ही सरल 
हे जसा किसी और के लिए, किन्तु ऐं प्यारो | ये वर्णन सीधे- 
सादे और सच्ची घटनायें हैं, जिन्हें ये लोग विना न्यूनाधिक 
किये लेख-रूप में ले आये हैं । इन प्रत्यक्ष-दर्शियों के बयानों से 
राम किस तरह इनकार कर सकता है ? इस व्यावहारिक ज्ञान 
को न्यूनता के अन्तगत समाज के समस्त दोष हैं, जैसे दस्तकारी 
से घृणा, जाति-पाँति ब वर्ण-भेद के नाना विभाग, बिदेश-यात्रा 
से घृणा, चाल-विवाह और खियों की शारीरिक व मानसिक 
समस्त gamad, इत्यादि । इन सामाजिक बुराइयों को दर 
करना अत्यन्त कठिन है । 3 ह 
बके ने क्या ही अच्छा कहा है-- 
“सुधार एक ऐसी बस्तु है जो प्रसन्नता के लिए दर फ़ासले 
पर ही रक्खी रहनी चाहिए |”? 3 
रस्म और रिवाज के बन्धनो को तोड़कर बाहर. निकल 
आना एक बड़े माक का काम हे। सुधार का काम कार्य- 

कर्ताओं पर समाज का लांछन और समाज पर कार्य-कर्ताओं का 
लांछन लाता दै, और परस्पर छिद्वान्वेषण की बुद्धि उत्पन्न 
करता है, जिससे परस्पर द्वेप-भावना, रालत-फ़हमी और अनबन 
वा फूट उत्पन्न हो आती है । क्या इस फूट से बचने के लिए 
हम उन बातों को यों ही अटकल-पच्चू चलने दें और “हमको 
अपने मतलब से काम” ऐसा समझकर अपने पर भाड दें ? 
“हमको अपने उद्धार से काम, समाज पड़े चूल्हे-भाड़ में? ओह ! 
कहीं ऐसा संभव होता, तो क्या ही अच्छा था ।' डूबता समाज 
तुम्हारा पीछा नहीं छोड़ेगा। यदि वह डूबेगा, तो तुमको उसके 
साथ डूबना होगा और यदि वह उठेगा, तो तुमको उसके साथ 
उठना होगा मानो समाज कहता है-- 
हम जो ड्रबंगे तो फिर तुमको भी ले डूबंगे ; 
हम जो उट्ठेंगे तभी तुमको मी ले उट्ठेंगे । 

ऐसा निश्चय करना कि कोई व्यक्ति असंपन्न समाज में संपन्न 
हो सकता है, सरासर मूर्खता व नासमभी है । यह ठीक ऐसा 
ही है कि हाथ धड़ से अलग कटकर शक्ति की पूणता को 
पहुँच जाय । 

बहुत काल से भारतवर्ष में इस अवेदांतिक विचार को भारत- 
वासियों ने छाती से लगा रक्खा है, जिसका परिणाम यह हुआ 
कि समाज के अस्थि-पंजर ढीले पड़ गये। ऐ उत्तम आशा दिलाने- 
वाले नवयुवकों ! भारत का भविष्य तुम्हारा भविष्य है । तुम्हारी 
भलाई और तुम्हारे देश की भलाई तुम्हीं पर निर्भर है। 
कायरो पर ही बहुमत का जादू चला करता है । जनता के विचार 
और हृदय पर तो सच्ची और जीती-जागती आत्मा ही शासन 
करती दे, चाहे बाहर से नाम-मात्र का कोई और शासक क्यों 
न हो। बी० ए० या एम्‌० ए० के दर्जे तो ठुम विश्वव्रिद्यालयों 

से प्राप्त कर लेते हो, किन्तु कायर और वीर होने के मध्य में 

स्वयं तुम्हीं को निर्णय करना होगा । बोलो, तुम कौन-सी दशा 
चाहते हो--दास की या जीवन के सम्राट्‌ की ? तुम्हारा ही 
शक्तिमान्‌ और पवित्र जीवन इतिहास का gaia है। 
न्यूटन का दूसरा गति-नियम यह सिखाता है कि अन्य 
वस्तुओं पर जिसकी प्रेरणा से कुछ विकार ( परिणाम) उत्पन्न 
होता है, वह शक्ति है। शताब्दियों से अस्वाभाविक घृणा ( द्वेष ) 
ओर उससे भी बढ़कर उदासीनता का प्रभाव हमारे देश के 
रीति-रिवाज और मूढ़-विश्वास के मार्ग पर बराबर पड़ता 
चंला आ रहा है। ऐ शिक्षित और सदाचारी नवयुवको ! 
यह्‌ अब तुम्हारा काम है कि जीती-जागती शक्तियाँ बनकर 
इस व्यर्थ वेग को, जिसकी अब आवश्यकता नहीं रही, तुम 
बदल दो । पुराने आलस्य को पराजित करो। गति के बेग को 
उधर बदलो, जिघर आवश्यकता है। और जहाँ कहीं कमी 
हो, उसे उस वेग से पूरा कर दो । साधारण. लोगों की 
चित्त-वृत्ति उसी ओर फेरो, जिधर उचित हो। इस प्रकार अपना 
काम करते चलो, करते चलो, और अपनी दृढ़ता से इस बात 
को दिखा दो कि सीली (Seeley ) जैसे इतिहासकारों को, 
जो भारतवर्ष को केवल 'भविष्य-हीन भूत-कालिक? बतलाते हैं 
(अर्थात्‌ जो यह कहते हैँ कि भारतवर्ष को जो उन्नति करनी 
थी, उसे वह भूत-काल में ही कर चुका, अब भविष्य में कोई 
उन्नति न करेगा ), बतला दो कि ऐसा कहनेवाले भारी भूल 
पर हे. । भूतःकाल को -ढालकर वतमान-क्राल के अनुसार 
बनाओ, और वीरता के साथ शुद्ध और प्रबल वर्तमान-काल 
को भविष्य की दौड़ में डालो । अपने पूर्बजों के रिक्थ 
माल के, बिना हम कुछ नहीं कर सकते । जो समाज. 


CC-O. Nanaji Deshmukh Library, BJP, Jammu. An eGangotri Initiative 


Vinar A T R YA सैदेशी[ १४०१७ १४ 3 


इस पैत्रिक धन को त्याग देता है, वह बाहर से अवश्य नाश 
हो जाता है । किंतु इस रिक्थ माल की अधिकता से भी हम कुछ 
न कर सकेंगे | वह समाज जिसमें इस बपौती का ख्याल सब 
पर प्रबल है, भीतर से नष्ट हो जायगा । क्या तुम्हारा यह विचार 
है कि तुममें सच्चा जीवन होने से समाज में झगडा व फूट 
उत्पन्न हो जायगी ? जमे हुए डटे रहो, चाहे अकेले ही क्यं 
ATI फिरो मत, मुंह न मोड़ो। यही मरदानगी है, यही 
शूरवीरता है-- 

अगचि कुल्व जगह से टले, तो टल जाये; 

ग्रगचि बहर भी जुगनू की दुम से जल जाये ! 

हिमालय बाद की ठोकर से गो फिसल जाये; 

और आफ़ताब भी कृन्ले-उरूज ढल जाये | 

मगर न साइवे-हिम्मत का हौसला टूटे; 

कभी न भूले से अपनी जबरी पे बल आये। 

यदि तुम सत्य के मागं से नहीं हटते, तो प्रवाह तुम्हारे 
साथ है, समय तुम्हारी ओर है, क्षेत्र तुम्हारे हाथ है। लोगों 
को पिछली महिमा पर उडलने दो, अगली महिमा सव-की-सव 
तुम्हारी है । : 
ug? क्या वह मेल जो सचाई के लिएन दो, राष्ट्रको 

बचा सकता है ? क्या लोगों को अंधकार में रखकर तुम उनमें 
मेल उत्पन्न कर सकते हो? क्या प्रमोद और अंध-विश्वास 
की स्वीकृत दासता से राष्ट्र में ऐक्य लाया जा सकता है? 
अच्छा मान लो, सव-के-सव मल्लाह.एक-ही ओर खेने लगें, 
पर वह रुख अगर उलटा हो, अर्थात्‌ वह रुख उन्नति व सचाई का 
मार्ग न हो, तो क्या वह आपको पसन्द होगा? ऐसी नाव 
तो बहुत शीघ्र किसी चट्टान से टकराकर ठुकड़े-ढुकड़े हो 

जायगी, और कदाचित्‌ जिनती शीघ्र टूटे, उतना ही अच्छा । 
शारीरिक मिलाप तो केवल स्वर्ग में ही संभव हे, परन्तु केवल 
पवित्रता और सचाई में मिलाप यहाँ हो सकता है । ऐ राष्ट्रीय 
एकता के चाइनेवालो ! राष्र को पहले अनन्त अमानुषिक 
भ्रान्तियों से मुक्त करो | यदि मनुष्यत्व, सचाई और उन्नति के 
लिए आज सब-सांधारण कट पा रहे हें और कल काम करनेवाले 
सताये जा रहे हैं, तो इससे स्पष्ट हो रहा है कि देश आध्यात्मिक 
दृष्टि से अभी जीवित है और नीचे-ऊपर साँस ठीक-ठीक ले 
रहा हे । 

यह सच हे कि आदर्श आचरण में कोई कष्ट भान नहीं 
होता, क्योंकि वह मूतिमान्‌ शांति व सुख है और चारों 
ओर प्रेम तथा प्रकाश फेला रहा है । परन्तु जिस समाज 
में प्रकाश का आगमन दुःख का कारण माना जाता है, 
उसमें ठुःख-रहित शांति और जागृति लानेवाला प्रकाश 
दोनों एक साथ कैले रह सकते हें? सो यदि क्रिसी विशेष 
दशा में तुम आदर्शं के अनुसार आचरण नहीं कर सकते, तो 
जितना कर सको, वह सच्चा तो हो। इसी की अत्यन्त कभी 
ओर जरूरत है। किमी देश को शक्ति या बल छोटे-छोटे 
ख्यालवाले बड़े मनुष्यों से नहीं, बल्कि बड़े ख्यालवाले छोटे 
सनुष्यों से मिल सकता है । 

शांति ? क्या पाशवी निद्रा. ( तन्द्रा ) में शांति रक्खी है? 
क्या ठुगन्ध-पूणे क्रत्र में शांति है ? हम तो जीती-जागती शान्ति 
चाहते हे, न कि निर्जीव । लोग तो अंधेरे में गिर-गिर पड़ते हों 
आर तुम प्रकाश को बर्तन में छिपा रक्घो | ऐसे प्रकाश से तो _ 
यह अच्छा होता कि तुम्हारे पास प्रकाश बिलकुल न होता । जो 
व्यक्ति ऐसे अवसरों पर अपने कतव्य को छोड़कर यथाशक्ति 


+ 

सहायता-पूण शब्द कहने से पीछे हटता है और चुपचाप रहता 
है, वह वास्तव में दोषी है । ; 


जन-संख्या की अधिकता 


जन-संख्या के विषय पर जो कुछ मालथस ( Malthus ) 
व अन्य अथ-शाख्नज्ञां ने कहा हूँ, उस पर विचार करने की 
यहाँ कोई आवश्यकता नहीं है। मालथस तो केवल जीव- 
विद्या ( Biology ) के निर्णय को ही दुहराता है। आओ 
ज़रा देखें कि प्रकृतिवादी ( Naturalists ) लोग इस विषय में 
क्या कहते हैं। हक्सले ( Huxley ) नई आबादी, जाति या 
समाज की तुलना उस बाग से करता है जो अपने आप उगे 
हुए जंगल के ' अंतगेत है । सामाजिक विकास का क्रम, या 
हक्सले जिसको आचार-सम्बन्धी क्रम भी कहता है, उद्यान-विद्या 
के क्रम से बहुत मिलता-जुलता है। किंतु ये दोनों क्रम निरंकुश 
प्रकृति वा सष्टिक्रम के नितान्त विपरीत हैं | निरंकुश प्रकृति 
क्रम की विशेषता यह है कि इसमें जीवन के लिए प्रचण्ड 
और निरन्तर हंढ़ मचा रहता है । उद्यान-विद्या और आचार- 
सम्बन्धी क्रम में यह विशेषता है कि वे इस झगड़े की जड़ उखा- 
इते हैं, अर्थात्‌ उन कारणों को दूर कर देते हैं जिनसे ऐसा 
झगडा उत्पन्न होता है । हेनरी gate (Henry Drummond) 
दोनों क्रमों की तदात्मकता सिद्ध करने का बड़ा भारी प्रयत्न 
करता है, किन्तु इस हल्ला-गुल्ला मचाने पर भी वह उन परि- 
णामो से जो डारविन और हक्सले ने निकाले हैं, एक पग 
या इन्च भर आगे नहीं बढ़ सका, और न उसको इस बात 
से इनकार है ( जिससे कभी किसी व्यक्ति को भी, जिसके 
होश-हवास ठीक हैं; इनकार न हो सकेगा ) कि यदि माली 

१४९. .. भारत-माता 


स्वयं उत्पन्न होनेवाली घास-फूस को बराबर उखाड़ता न जाय 
और इसकी अधिकता रोकने के लिए बराबर निराई इत्यादि 
न करता रहे, तो शीघ्र ही वही निरंकुश सृष्टि-क्रम (Wild 
process ) बाग में फिर अपना सिक्का जमा लेता है और 


फिर संहार करने लग जाता है। अर्थात शांति एवं उन्नति के - 


साम्राज्य को हटाकर उसके स्थान पर प्राचीन लडाई-झगडेवाले 
निदयी ढंग से उखाड़-पलाड़ मचाता है। जाति या समाज का 
भी ठीक ऐसा ही हाल है । जिस समय जन-संख्या अपनी सीमा 
से बढ़ जाती है, उस समय यदि फालतू आवादी के अलग 
करने का कुछ प्रवन्ध नहीं किया जाता, तो आये-दिन भयानक 
लड़ाई-गड़े खड़े होकर शांति को दूर करते तथा आचार- 
सम्बन्धी क्रिया का नाश कर देते हें, और सभ्यता को नष्ट-भ्रष्ट 
करते है, बल्कि लोग इश्वर की आज्ञाओं को मृत-पत्र ( Dead 
Letter ) समभने लगते हे । ऐसे कठिन समयों में राष्ट्रों में 
आचार-भ्रष्टता एवं अधःपतन का प्रारम्भ होना अनिवाय हो 
जाता है । रोम, यूनान तथा अन्य किसी देश की अवनति और 
अधःपतन का मूल-कारण यही लोकःसंख्या की समस्या थीं। 
आज से बहुत समय पहले ही से भारतवर्ष जन-संख्या की 
अत्यन्त वृद्धि की नाजुक अवस्था पर पहुँच चुका है ; किन्तु हमने 
अभी तक इस मूल कारण को रोकने का कोइ यत्न नहीं किया। 
इस जगंतीतल पर कोई ऐसा देश नहीं जो भारत के बराबर 
गरीब हो. और साथ ही साथ जन-संख्या में भी इसके 
बराबर हो। इस देश में एक साधारण या मध्यम श्रेणी का 
घर समस्त राष्ट्र की अवस्था का एक आदर्श चित्र है। प्रथम 
तो आसदनी ही बहुत कम आर फिर प्रति वर्ष खानेवालों 
को संख्या-यृद्धि ही नहीं बल्कि निरथंक एवं निदयता-पूर्ण 

रीति-रिवाजों की दासता के चंगुल में फँसकर उनमें अनुचित 
व्यय होता है। जब कि चारा केवल एक या दो के लिए ही हो 
“और जानवरों की संख्या अगणित हो, तो वे भी तो आपस में 
, लड़ मरते हैं। लडाई-झगडे की जड़ को दूर किये विना यह 
_ उपदेश देना कि “लड़ो मत, शांति और मेल रक्खो” उपदेश की 
४, हसी उडाना नहीं तो और क्या है। हमारे देश-भाई चित्त से 
भोले-भाले और शांत स्वभाव हैं । उनका हृदय निस्संदेह उत्साह- 
पूण है किन्तु वे बेचारे इर्षा-द्रेष और स्वार्थपरता से केसे बच 
सकते हैँ, जब कि आवश्यकताओं के कारण विषयासक्ति ने उनको 
विवश कर रक्खा है । यदि जन-संख्या की समस्या विना हल 
हुए रह गई, तो राष्ट्रीय एकता और परस्पर मेल-मिलाप की 
बातचीत आकाशा-पुष्प के समान कल्पना-मात्र रहेगी । वेताल 
की पहेली ( विकट प्रश्न ) को हल करना ही होगा, नहीं तो हम 
मरे । जीव-विद्या के नियमानुसार सहानुभूति और Renda 
La समाज में कभी नहीं पनप सकती, जहाँ पर आये-दिन 
दुःख और पीड़ा सामने खड़ी रहती हों । ऐ.भारतवासियो ! देश 
में ऐसी घनी आवादी और निर्धनता के होते हुए सहानुभूति, 
ग्रेम और ऐक्य के बढ़ाने की आशा करना केवल 'निराशा-मात्र 
है । भौतिक शाख के विद्यार्थी इस बात को जानते हैं क्रि किसी 
प्रकार का भी भौतिक पिंड अपनी भीतरी समता उसी समय 
,तक स्थिर रख सकता है जब तक कि उसके परमाणु, जिनसे 
वह युक्त है, एक-दूसरे से समान दूरी पर रहते हैं,, ताकि 
प्रत्येक परमाणु को नियमबद्ध गति करने के लिए पर्याप्त स्थान 
मिलता रहे । अब भारतवर्ष की जनता की दशा देखिए। क्या 
उसका प्रत्येक परमाणु अर्थात्‌ प्रत्येक व्यक्ति विना औरों से 
टकराये हुए तालबद्ध गति कर सकता है ? क्या उनको स्वतन्त्रता 

के साथ स्वाभाविक गति के अनुसार चलने के लिए पर्याप्त स्थान 
मिलता है ? यदि एक के खाने से दस आदमियों को भूखा रहना 
पड़ जाता है, तो राष्ट्रीय समता को सुरक्षित रखने के लिए तुम्हें 
बहुत शीघ्र उपाय करना चाहिए । नहीं तो भारतवषं को अंत में 
निरंकुश प्रकृति के उस भयानक परिणाम को भुगनता होगा, 
जिसकी व्याख्या हमारे ऐसे. असाध्य रोगियों के लिए महर्षि * 
वशिष्ठजी ने इस प्रकार की है, जैसे महामारी, दुर्भिक्ष, नर- 
संहारी संग्राम, और भूकम्प | 
सुधार के उपाय 

बस, बुराइयों का अब बहुत वणन हो चुका । इसकी ओषधि 
क्या है ? यह कई प्रकार की है-- 

(१) इस अन्धविश्वास को कि “भारतवर्ष से बाहर पैर 
रखना अपने-आपको स्वर्ग से वंचित करना है” सदैव के लिए 
इस भूमि से निकाल देना चाहिए । और तब जिन भारतवासियों 
का यहाँ पर निर्वाह नहीं हो सकता, उनको चाहिए कि इस भूमि 
को छोड़कर बाहर जा बसें । कुए के मेढक बनने में क्या आनन्द 
मिलता है ? क्या तुमको यह बात नहीं सूझती कि तुम स्वयं इस ' 
सर्वोपस भारतवर्ष को अपने लिए एक गलाघोंटू काल-कोठरी 
बना रहें हो । 

( २) एक समय था जब भारतवर्ष में आर्या के लिए बहुत- 
सी संतान का उत्पन्न करना आनन्ददायक समझा जाता था। 
किन्तु अब वह समय नहीं रहा, सब उलट-पुलट हो गया है । 
आजकल बढ़ी हुई आबादी कें कारण बहुत बड़े कुटुम्ब का 
होना जी का जंजाल माना जाता है | वह. विचारहीन पुरुष जो 
अभी तक बच्चों के-से विचारों से चिपटा हुआ है, कि “मेरी 


संतान पर ही स्वंग की प्राप्ति निभर है” उसे जरा आँख खोद्धकर 

देखना चाहिए कि वह मरने से पहले ही भारतवर्ष में अपना घर 
बहु-सन्तान के कारण नरक बना रहा है । अजुन को भी ठीक 
यही भ्रम था कि पुत्रों के द्वारा ही स्वग मिलता है; किंतु श्रीकृष्ण ने 
भगवद्गीता के दूसरे अध्याय में ४२ से ४४ शछोक* तक उन लोगों 
को फटकार बतायी है, जो विलास-पूर्ण स्वर्ग के लिए मारे-मारे फिर 
रहे हैं । इन र्होको को ध्यान देकर पढ़िये और उस स्वतंत्रता के 
भाव को, जो इनसे प्रकट हो रहा है, प्रहण कीजिये । आओ, इस. 
हानिकारक प्रथा ( अर्थात्‌ विवाह करके संतति उत्पन्न करना और 
अज्ञानता में जीवन बिताकर बंधन में मर जाना) को, जो 
हम पर बहुकाल से शासन करती चली आती' है, हम देश से- 
बाहर निकाल दें । 
हम कभी मुसलमानी शासन-काल को श्रपने पतन का कारण 
सममकर उसे कोसने लगते हैं, कभी त्रिटिश-साम्राज्य में दोष 
निकालने लगते हैं, कभी भारतवर्ष के धर्मो को इस दुर्दशा का 
उत्तरदायी ठहराते हैं और कभी शित्षा-परिपाटी को बदनाम करने 
लगते हैं। सम्भव है, इस तरह के छिद्रान्वेषण में हम किसी 
सीमा तक ठीक हों किन्तु वास्तविक लांछन तो उस अपवित्रता के 
अयामियां पुष्पितां वाचं प्रवदन्त्यविपर्चितः ; 
वेदवादरताः पार्थं नान्यदस्तीति वादिनः | 
कामात्मानः स्वर्गपरा जन्मकर्मफलप्रदाम्‌ ; 
क्रियाविशेष्रबहुलां भोगेशत्रयगतिं प्रति। 
भोगेर्वरयंप्रसक्कानां - तयापहृतचेतसाम्‌ ; 
व्यवसायात्मिका बुद्धिः समाधौ न विधीयते | 
्रेगुण्यविषया वेदा निस्त्रेगुए्यो भवाजु न; 


fida दो नित्यसत्त्वस्थो निर्योगचेम आत्मबान्‌। | 
( गी० २. ४२-४५ ) 

शिर आता है जो संसार में सब से पवित्र सम्बन्ध को, जो 
विवाह है, अपवित्र कर देती है, और यह वही सम्बन्ध है जिससे 
हम सब भारतवासी उत्पन्न हुए हें, और जिसने हमको ऐसा बना 
रक्खा हे, जैसे इम आज हैं । इस अत्यन्त आवश्यक और अति 
पवित्र प्रथा की ओर अत्यन्त बेपरवाही, अत्यन्त निलञ्जता 
और अत्यन्त मूर्खता-पूर्ण विधि से ध्यान दिया जाता है। 
जन्म-पत्रों का मिलान, ज्योतिष-शाख्न की गिनती, शुभ शकुनों की 
पहचान, मन्त्रों के गान और असीम पवित्र रीति के होते हुए 
भी भारतषषे में विवाह, बुरे समय, अशुभ शकुन से और 
अपवित्र होते हैं । कोई भी नक्षत्र ऐसे अशुभ घरों में नहीं ठहर 
सकते, जहाँ वे देख रहे हों कि अल्पायु बच्चों के विवाह नक्षत्रो 
के लग्न और मुहूत के नाम से हो रहे हैं। इस दृश्य को, जो 
मनुष्यत्व से विपरीत बल्कि पशुत्व से भी नीचे है, देखकर वे 
भय के मारे काँपने लगते हैं । ऐसे पति-पत्नी के अपवित्र (विवाह 
को, जो अपने निर्वाह का प्रबंध तक स्वयं नहीं कर सकते, पवित्र 
करने में पवित्र वेद की ऋचायें भी अपना प्रभाव खो देती हैं 
और उसी समय से वे सदैव के लिए प्रभाव-शून्य हो जाती हैं | 
देश में अयोग्य, कतव्य-हीन, निकम्मे और मुफ़्तखोरों के 
उत्पन्न करने के लिए निधनों के विवाह करनेवासी "प्रथा की 
दूषित दुगन्ध के सम्मुख किन पुष्पों में ऐसी सामथ्ये है जो 
अपनी सुगंध स्थिर रखे संक । 

नवयुवको ! इस प्रथा को रोको, रोको । ऐ नवंयुवको ! तुम 
जो भारतवधे के भविष्य'के उत्तरदायी हो, इसको रोको । रोको । 
सदाचार केः नाम पर, भारत-साता के नाम पर, अपने. लिए और , 
अपनी संतान के लिए कृपा करके इन विचार-हीन,: कुसमय और 
अंधाधुंध विवाहों को, जो देश में हो रहे हैं, रोको, रोको। 

ऐसा करना लोगों को पवित्र बनायेगा, और आबादीवाली समस्या 
को भी किंचितू हल कर देगा । 
मान लो कि ये प्रस्ताव प्रकृति-ियम के विरुद्ध हैं। 
फिर भी तुम्हें प्राण-नाशक gig और सिसक-सिसककर 
मारनेवाली मृत्यु के कोडे खाकर इन आदेशों पर चलना पडेगा । 
` इसमें अत्युक्ति नहीं । इन शब्दों में तो कठोर घटनायें और दारुण 
तथा वास्तविक तथ्य छिपे हुए हें । सारे संसार कें किसी भी सभ्य 
समाज से पूछ देखो--क्या बाल-विवाह और अच्षतयोनि-विधवाओं 
को दुदेशा संसार में प्रकृति-नियम के घोर विरुद्ध नहीं है ? क्या 
JAA मनुष्यत्व का कोई परमाणु शेष रह गया है? तब इन 
अमानुषिक और अप्राकृतिक रीति-रवाज के रोके विना भला तुम्हें 
कैसे चेत आ सकता है? वाल-विधवाओं के सुकोमल बाहु 
सहायता के लिए agaa: फैले हुए हें । तुम्हारी आँखों के 
सामने तुम्हारे अग्निवत्‌ रीति-रिबाज की चिता पर ये जीती- 
जागती सतियाँ जल रही हैं, और इनकी निर्दोष रोती हुई आँखों 
द्वारा साक्षात्‌ भगवती तुम्हारी ओर सहायता-के लिए देख रही 
है | कब तक तुम रोती-चिल्लाती भवानी से मुख मोडे रक्खोगे ? 
यदि तुम कान में कडुआ तेल डालकर बैठ जाओगे, अर्थात्‌ 
उनके रोने-चिललाने को कुछ काल तक न सझुनोगे, तो बह 
भवानी. भयानक रक्त की प्यासी और बदला लेनेवाली चुड़ेल 
बन जायगी । उसकी इस दशा को देखकर धरती भी काँप 
उठती है.।. लोग शांति-शांति पुकारते हैं, किंतु जब तक यह 
स्वयं बुलायी हुई चुड़ेल तुम्हारे. देश में मौजूद है, तब तक 
तुम शांति कैसे पा सकते हो ? क्या तुम इस बात के लिए रुके 
हो कि जरा इस बात को सोच-विचार लें और इस समस्या के 
विषय में सत-शास्रों को देख-भाल लें कि वे क्या कहते हैं ? 

शोक ! यह तो बिलकुल स्पष्ट है, प्रत्यक्ष है, रुको मत । भगवान्‌ 
शंकर का उपदेश ( जो गीता-भाष्य के अध्याय १८, श्लोक ६६ में 
हे) सदैव स्मरण रक्खो कि पवित्र प्रन्थ और श्रुति उन्हीं बातों के 
लिए प्रमाण मानी जाती है, जिनको ज्ञान के सामान्य प्रमाणां 
( जेसे प्रत्यक्ष से हम नहीं जान सकते। वह्‌ उडूट भाष्यकार 
इस प्रकार कहता है कि “श्रुति केवल उसी वात के जानने के लिए ' 
प्रमाण है, जो भनुष्य के ज्ञान से परे है।” आगे चलकर आचार्यजी 
महाराज इस प्रकार व्याख्या करते हें--“चाहे सैकड़ों श्रतियाँ कहा 
करें कि अग्नि शीतल और अंधकारमय होती है, किंतु इस बात में 
वे प्रमाण नहीं हो सकतीं ।” १ 

योरप में लोग जितने ही नीची श्रेणी के होते हँ, उतने ही 
शीघ्र उनके यहाँ विवाह होते हैं। किन्तु इसमें संशय नहीं कि 
जितनी शीघ्र हिंदुस्तानिर्यो का विबाह होता है, उतनी शीघ्र किसी 
नीच-से-नीच जाति का भी वहाँ विवाह नहीं होता । ऊँची जातियाँ 
३० वर्ष से पहले बहुत ही कम शादी-विवाह करती हैं। उनका 
यह्‌ ख्याल है कि बच्चे कम हों, किंतु योग्य हों । 

gad स्पेंसर अपने 'जीवन-शाम्ज के सिद्धांत में इस बात 
को दिखलाता है कि ज्यों-ज्यों मानसिक उन्नति अधिक होती 
जाती है, त्यों-त्यों सन्तानोत्पादक शक्ति कम होती जाती है। 
सन्तानात्पादक शक्ति को ही, जो प्रायः समस्त प्राणियों में 
रहा करती है, अंपना लक्ष्य बनाकर हम अपने आपको. 
कब तक इतना नीचा बनाये रक्खेंगे? हमारे शास्त्रों के 
अनुसार, जो ब्रह्मचये का गुण वर्णन करने में कभी उकताते नहीं, 
कोई भी शक्ति; चाहे शारीरिक हो या आत्मिक, पवित्रता के 
विना नहीं हो सकती | मानवी पौरुष का वह भाग जिसको 
मैथुन-क्रियाओं और मैथुन-विचारों में काम-शक्ति कहते हैं, यदि 

रोका जाय और वश में लाया जाय, तो वह सहज में ओजस. 
और अक्षय “आत्मिक बल में. बदल जाता है। इसलिए È 
देवताओं के साथ मिलकर युद्ध करनेवाली जाति की सन्तान ! 
तुझे काम-वासनाओं को अपने वश में करता चाहिए। वह 
मूख, जिसने इस पाशविक काम पर अधिकार नहीं पाया 
और प्रकृति के महान्‌ सम्बन्ध अर्थात्‌ ख्री-पुरुष के सम्बन्ध को 
खेल-तमाशा समझ रक्खा है, उसे नहीं मालूम कि वह सच- 
मुच अपना ही रक्त, अपना ही स्वेत रक्त, जो उसकी जान है, 
बहा रहा है । समस्त पापों की जड़ इसी देवी शक्ति का 
अनुचित प्रयोग है, जैसे कुपात्र के पास धन-सम्पत्ति ( अर्थात्‌ 
अनुचित स्थान पर द्रव्य ) कूड़ा-ककंट ही है। काम-वासना को 
जो पशु-वृत्ति का विशेषण दिया जाता है, उससे भी उसका 
नीचत्व स्पष्ट होता है। पशु निस्सन्देह अथम और मूख हें, 
क्योंकि अंघाधुन्ध सन्तति बढ़ाते चले जाते हैं, और उस घडा- 
घड सन्तान उत्पन्न करने का परिणाम भयानक युद्ध है, जिससे 
कलंक का टीका उत्तके शिर लगता है। फिर,भी पशु इसलिए 
बिलकुल पाप-रहित हैं कि वे विषय-सुख के,लिए इस क्रिया को 
नहीं करते । मलुष्य तो पशुओं से श्रेष्ठ इसलिए माना जाता 
है कि उसकी वासनायें उसकी बुद्धि के वश में होती हैं। अब 
जो मनुष्य सन्तान के अंघाघुन्ध उत्पन्न करने में पशुओं की 
बराबरी करता है, और अनावश्यक्र तथा अपवित्र विषय-सुख 
में लिप्त होने से पशुओं से भी अधमतर हो जाता है, कौन-सी 
नीचता और अधःपतन ऐसा है जो उस पर न आये ? 

पवित्रता, पवित्रता, पवित्रता तो तुम्हें खाँडे की. धार पर 
प्राप्त करनी होगी । यदि तुम पवित्रता को प्राप्त न करोगे, तो 
बिकासवाद का निर्दयी पहिया तुम्दें कुचल डालेगा, और समूल 

नाश कर देगा । आज के दिन तुम्हारी एक-मात्र आशा पवित्रता 
ही रह गई है । जिस प्रकार बनचरों के बीच विकासवाद की रीति 
ने निकट-सम्बन्धियों में पवित्रता का व्यवहार बलपूर्वक पैदा 
कर दिया है, उसी तरह, ऐ भारत के रहनेवालो | आजकल: 
की स्थिति इस बात की बड़े वेग से इच्छुक है कि तुम्हारे विचार 
पवित्र हों, तुम्हारा चरित्र पवित्र हो। ऐ भारतवासियो | यदि 
तुममें इसकी कमी रही, तो तुम बच नहीं सकते । चाहे यह 
. कठिन हो या सहज, तुम्हें तो यह प्राप्त करना ही पड़ेगा। 
भारतवर्ष के लिए, अपने शरीरों के लिए, अपनी बुद्धि के लिए, 
अपने धर्म के लिए, इस लोक के लिए, और परलोक के लिए, 
ऐ भारत-निवासियो | तुम्हें तो पूण पवित्र होना ही पड़ेंगा। 
विना पवित्रता के वीरता नहीं, विना पवित्रता के प्रीति नहीं; 
विना पवित्रता के साहस नहीं, विना पवित्रता के एकता नहीं; 

आर विना पवित्रता के शान्ति नहीं । 

शुद्धि बिना नहिं वीरता, नहिं साहस नहिं मेल । 

बिन पवित्रता प्रीति नहिं, श्रौ नहिं शांति ada । 

(३) शिक्ता-अमेरिका और इंगलेंड के अपढ़ लोग भी हमारे 
यहाँ के विश्वव्रद्यालयों के सामान्य edge से अधिक 
चतुर होते हें । यह केसे ? उनकी शिक्षा का मुख्य साधन दैनिक 
सस्ते समाचारःपत्र होते हैं। इंगलेंड, जापान. और अमेरिका 
में कॉलेजों से बढ़कर समाचार-पत्र विद्या का प्रचार करते हैं। 
सरकार और अन्य संस्थाओं को हम इसलिए. धन्यवाद देते हैं 
कि बे हमारे , देश में किसी सीमा तकः शिक्षा फेलाते हें; किन्तु 
यंह वास्तव में कुछ भी नहीं है। सव-साधारण की मूखेता और 
खियों की अंधकारमयी भयानक अवस्था का दोष हमारे सिवा 
और किसी पर नहीं लग सकता। उस जीवित शक्ति को जो 

निकृष्ट कर्मा अथवा अकमो में व्यर्थ नष्ट हो रही है, स्त्रियों 
की दशा के सुधार में, सर्व-साधारण को मूखंता से निकालने 
अर्थात्‌ पढ़ाने में, और अपने आप तथा जाति को उठाने में लगा 
दो । इस उद्देशा की पूर्ति में सबसे पहला और सीधा-सादा माग) 
जो ग्रहण करना पड़ेगा, देशी समाचार-पत्रों को दशा का 
सुधारना है । ऐसे समाचारपत्र निकालो जो सचमुच लाभदायक 
हों, और उन समाचार-पत्रों को, जो खियों तथा सरव-साधारण 
की समक में आने-योग्य भाषाओं में पहले से मौजूद हैं, उन्नति 
प्रदान करो । इस ओर पहले भी कुछ प्रयत्न किया गया थ्य, 
किन्तु असफलता हुई, क्योकि उच्च कोटि का शिक्षित विद्यार्थी 
बर्ग प्रायः देशी भाषा में लिखे वा छपे हुए म्रन्थावलोकन “से 
घृणा करता है । तुम्हें अपनी माठू-भांपा का सम्मान करना 
सीखना चाहिए । 

यंगमेन्स इंडियन ऐसोसिएशन को चाहिए कि सीधी-सादी 
हिंदी भाषा में, बल्कि हिन्दी-अत्तरों से पंजाबी भाषा में, एक पत्र 
निकाले और जहाँ तक हो सके, फारसी और संस्कृत के 
शब्दों को उसमें न आने दे | और उस विषय पर लेख लिखने 
का शौक न करो जिसका तुम्हें कुळ भी ज्ञान नहीं है। 


१ 


A G A ८. 5. 
` स्वाभाविक बनो । जसा ख्याल करत हो, बसा [लखा । 


किसी की नक्कल मत करो । कॉलेज के विद्यार्थी भी उस 
पत्र में छोटे-छोटे लेख दिया करें । उन चुभते हुए भावों 
आर प्रकाश देनेवाले विचारों को, जो तुम्हारे पढ़ते समय 
उत्पन्न हों, अपनी मातृ-भाषा में कभी-कभी प्रकट करने 

तुमको पढ़नेवालों की“अपेज्ञा अधिक लाभ होगा, यद्यपि दूसरे 
ऐसा समभेंगे कि तुम्हारा लेख तुम्हारी अपेक्षा पाठकों को अधिक 
लाभ देता है। इस काम के लिए किसी बड़े लम्बे-चौडे विचार 

से तुम्हें अपने को थकाने और तङ्ग करने की आवश्यकता नहीं 
है । इस पत्र के पहले अंक में हिन्दी की वर्णमाला और वर्णों की 
सरल मिलावट से घरेलू. शब्द होने चाहिए, और कॉलेज के 
भाग्यवान्‌ विद्यार्थियों को, जो देश में ज्ञान और शिक्षा फैलाने 
के लिए मारग-दर्शक हैं, चाहिए कि इस आदरणीय कर्तव्य 
को अपने जिम्मे लें, अर्थात्‌ अपनी बहनों, माताओं, fai, 
लड़कियों और अन्य सम्बन्धवाली खियो को, जो लिख-पढ़ नहीं 
सकतीं, लिखना-पढ्ना सिखलायें,। सार्वजनिक पाठशालाओं 
अथात्‌ सरकारी मद्रसों की प्रतीक्षा में. बैठे न रहो। यह 
आदरणीय जिम्मेदारी तुम्हारे ही ऊपर है । ; 

» यदि भारतवर्ष को जीवित रहना है, तो ख्री-शिक्षा का 
अत्यन्त विस्तार के साथ प्रचार करना पड़ेगा । तब फिर तुम्हारे 
ही हाथों से यह काम क्यों न आरम्भ हो | इस बात को देखो 
कि अपने प्रान्त में कोई खी या गरीब मनुष्य अपढ्‌ न रहने 
पाये। देश के मत्थे से इस कलंक के टीके को मिटा दो | क्या 
ठुमको अपने पड़ोस की भंगिन को पढ़ाते हुए भय व लज्जा 
मालूझ होती है? यदि ऐसा है, तो तुम्हारी, सभ्यता और 
सदाचार पर धिक्कार ! ग़रीब और अएढ़ लोगों के पास मातृवत्‌ 
सहानुभूति और प्रेम के साथ पढ़ाने के लिए'जाओ । यह कैसा 
देवताओं का-सा काम है। यंगमेन्स इंडियन ऐसोसिएशन के 
पत्र में + आरंभिक भौतिक शास्त्र (Physics ), शारीरिक 
(शाख Physiolgy ), ज्योतिष्-शास्न (Astronomy ), 
इतिहास ( History ), अर्थशास्र ( Political economy. ), 
सानस-शाख्र ( Psychology ), इत्यादि एक अत्यन्त मनोरंजक 


और सरल रीति में, जैसे तुम लिख सकते हो, धीरे-धीरे 
स्थान पायें, और फिर धीरे-धीरे भाषा की शेली भी अधिक 

श्रेष्ठ बनायी जाय । राम इस पत्र के लिए हिन्दी-अक्तरों की 
सिफ़ारिश करता है, क्योंकि बहुत शीघ्र हिन्दी भारतवर्ष की 
राष्ट्रीय भाषा हुआ चाहती है । ल्लियों और गरीबॉ को शिक्षा देना 
हमारे लिए बड़े महत्त्व का काम है, और यह वह काम है कि यदि 
पूणं रीति से किया गया, तो हमको अंततः उन्नति के शिखर तक 
अवश्य पहुँचा देगा । मगर भूलना मत । तुम्हारे लिए एक और 
काम है जो इससे भी अधिक सीधा-सादा और अत्यन्त आवश्यक 
है। वह यह है कि समुन्नत देशों में जाकर ऋषि-विद्या, कला- 
कौशल तथा व्यापार को सीखो और उस लाभदायक विद्या को 
समस्त भारत में फेला दो । | 

( ४ ) भोजन--भोजन का प्रश्‍न भी बडा ही आवश्यक है । 
मस्तिष्क और शरीर की शक्तियाँ उसी समय पूरा-पूरा विकास 
पा. सकती हैं जब खान-पान के प्रश्न पर उचित ध्यान 
दिया जाय | र है कक i 
जेता खावे श्रन, तसा - मन; 
जेसा Na पानी, बेसी होवे वाणी । प 

यदि तुम्हें अपनी शक्ति के मुख्य कारण अर्थात्‌ भोजन 
का पूरा ज्ञान श्राप्त हो, तो समस्त अनुचित थकावट दूर 
ओर शक्ति की कमी भरपूर हो सकती है । क्या खाना चाहिए? 
आर कैसे खाना चाहिए? इस विद्या को विज्ञान की दृष्टि से 
आप जानिये। और फिर खियाँ को, जो हमको खिलाती हैं, 
खान-पान का तत्त्वःज्ञान आप बतलाइये। यह बड़े शोक की ) 
बात है कि भारतवर्ष के शिक्षित पुरुषों ने अत्यन्त महत्त्व- 
पूर्ण खान-पान का प्रश्‍न विना इल किये ही छोड़ दिया, 
और यह और भी लज्जा की बात है कि विज्ञानविद लोग 

भी भोजन के साथ कभी-कभी ओषधियों और अलकोहल 

आदि का प्रयोग करते हैं; और इससे कुछ अधिक वे नहीं 
जानते । 

(५) घर्म-क्या इस पत्र ने तुम्हारे घैये को थका दिया, और 
क्या तुम उकता गये ? चाहे उकता गये हो या नहीं, ठहरो; जब 
तक वह एक बात, जो राम जानता है, तुमसे कह न ले, तुम्हें 
कहीं जाने न देगा । ऐ शादी के मेहमानो ! क्या तुम्हें कहीं बड़े 
आवश्यक काम पर जाना है ? अस्तु, किन्तु यह पुराना मल्लाह 
तुम्हें उस समय तक न छोड़ेगा जब तक कि वह एक वात, जिस 
के कहने के लिए यह जन्मा है, तुमसे कह न ले । राम का संदेशा 
सुनने से बढ़कर आवश्यक कोई और काम हो नहीं सकता । 

घरेलू, सामाजिक या राष्ट्रीय कतव्य तुम्हारे कर्मकांड हैं, और 
कोई भी शुभ कर्म अंधेरे में नहीं किया जा सकता । हाँ, अंधेर- 
खाते ही अंधेरे में हो सकते लि 1. ( Deeds of darkness are 
committed in the dark )। जब तक तुम्हारे हृदय में विश्वास 
की ज्योति बराबर. जागती न रहेगी, और प्रज्वलित ज्ञान का 
सशाल चेतन न रहेगा, तब तक तुम कुछ नहीं कर सकते, एक पग 
आगे नहीं बढ़ सकते । ये समस्त आज्ञायें और सविस्तर सूचनायें, 
जो प्रति दिन तुम्हारे कानों में फँकी जाती हैं, आपके जीवन 
का शरीर हैं । किन्तु विना जीवन के कोई शरीर कदापि ठहर 
नहीं सकता । समस्त सफल आन्दोलनों का प्राण एक 
जीता-जागता विश्वास और प्रज्वलित ज्ञान है। बड़े-बड़े 
नामी देहात्मवादी ( Materialist ), स्याद्वादी ( Scepticist ), 
saqa (1208101019 ), अनीश्वरवादी ( Atheist), 
और अज्ञेयवादी ( Agnostic ) लोगों तक की भी सफलता इसी 

धर्म की स्फूर्ति के कारण, जो उनमें मौजूद थी, दृष्टिगोचर हुई 


है, यद्यपि उनको इसका ज्ञान न था। कुछ अवसरों पर धर्म के : 

प्रचारकों की अपेक्षा इन लोगों ने धर्म अधिक बरता है। एक 
रबड़ का कारखाना ले लो। यह रबड़ का कारखाना हजारों- 
लाखों बेकारों की जीविका चलाता है । ये लोग राष्ट्रीय व्यवसाय 
को चलाकर देश में रुपया इकट्ठा करते हैं, गरीब तथा मिहनती | 
लोगों को. ढाढ़स बँधाते हे और जहाजी कम्पनियों, रेल के 
नौकरों, डाक आदि के लिए बहुतःसा काम निकालते हैं। तो 
भी यह सब ठाट-बाट कैसे हो सकता, यदि एक-एक रसायन- 
समीकरण और भीतरी प्रतिक्रिया से इसे गुरुत्व वा महत्त्व न 
[मिलता । अतः जब तक कि भीतरी प्रतिक्रिया, हृदय में परिवतन, 
मानसिक शुद्धि, आत्मिक समीकरण अथवा तुम्हारी आत्मा-में 
परमात्मा के प्रकाश से प्रसाद और महिमा प्राप्त न हो; तुम्हारा 
कोई काम, चाहे निज का हो, चाहे घरेलू, चाहे सामाजिक हो 
चाहे राजनेतिक हो, स्वतंत्रता के साथ चल नहीं :सकता। 
कारलाइल लिखता है कि “विश्वास एक बड़ी प्राणदा वस्तु है ।” 
प्रत्येक जाति का इतिहास अपने ही विश्‍वास के अनुसार 
फलदायक, आत्म-विकासी और उत्तम होता है। अरबवालों में 
एक व्यक्ति हज़रत मुहम्मद ने देखो एक शताब्दी में, क्या-क्या 
कर दिखाया, मानो एक लुप्त-नाम ARAT पर एकः चिनगारी 
.आ पेड़ी और उससे बालू के जर ब्ारूद के छर बन गाये, 
आर दिल्ली से ग्रीनाडा तक आकाश को उड़ा: धुवाँधार कर 
दिया । “अल्लाहो अकबर” अर्थात्‌ “सिवा ईश्वर के और कुछ 
महान्‌ नहीं है ।” 
जो कुछ सचमुच महान है, वह हमारे भीतर की अकथनीय 
गहराई से उछलता है। जो कोई पूण रीति से ब्रह्मविचार में 
नहीं रहता तथा आंशिक रूप से इस विचार में रहकर पूण-रूप 
से urag मं रहने का प्रयत्न नहीं करता, वह चाहे जहां रहे 

और चाहे जिस प्रकार के आडम्बर में रहे, काल के सुख में है; 
वह जीवित नहीं, वरन्‌ मृतक है । 
हरबट स्पेंसर तक अपने उस अंतिम aa में, जिसे उस 
मरते हुए राजहंस का गीत कह सकते हें, EFUN के उस अनुभव 
का, जो उसने एक बड़े मस्तिष्कवाले कछुए पर किया था, हवाला 
देते हुए यों कहता है कि “हमारी विचार-चेतना ( thought 
consciousness ) का शरीर हमारी अनुभूति (feeling) से बना 
है, यद्यपि उसके बाह्य-रूप से केवल वही शक्त दिखलायी पड़ती 
है जिसको हम gà (intelligence) कहते हैं । जिस अनुभूति 
को हम मन की व्याख्या करते समय प्रायः उडा देते 
हैं, वह उसका आवश्यक अंग है । यही अनुभूतियाँ रानी हैं 
आर बुद्धि दासी है।” इस अनुभव करनेवाली शक्ति को 
साधारण लोग gaa’ कहते हैं, जो विश्वास और घर्म का 
स्थान है। यही शक्ति काये के लिए उभारती वा उत्साहित 
करती है, और काये को पूर्ण करने के लिए बल देती है । स्पेंसर 
साहब फिर यों कहते हं कि “दासी ( मस्तिष्क वा बुद्धि) को 
उन्नति देने और रानी ( हृदय या अनुभूति) को यों ही पड़ा 
`_ रहने देने से कुछ काम नहीं निकलेगा |” ओहो ! किस सौंदये के 
साथ इस सुप्रसिद्ध अज्ञेयवादी का निकाला हुआ परिणाम आज- 
कल के अत्यन्त सुयोग्य मानसिक शास्त्र ( Psychology ) के 
ज्ञाता आचाय जेम्स महोदय के इस वर्णन से मेल खाता है कि 
“घामिक अनुभव ऐसे ही विश्वास दिलानेवाले होते हैं जैसे 
कोई सीधे इन्त्रिय-जन्य प्रत्यक्ष अनुभव होते हैं; बल्कि प्रायः ये 
अनुभव उन सिद्धान्तों से भी, जो तक-शास्त्र के तर्को से सिद्ध हों, 
कही अधिक निश्चय करानेवाले होते हैं ।” इस मौखिक वार्तालाप 
की तह के नीचे अपनी प्रकृति के गहरे तल पर रहना, अपने 

SRTA गहराई को नापत्रा, उसका प्रत्यक्ष, अनुभव; करना 
और अपने भीतरी तत्त्व को, जो वस्तुतः प्रकृति का.भी तत्त्व है, 
अनुभव करके आप ही वह तत्त्व बन जाना बल्कि. “तत्त्वंमसि” 
का एक ज़ीती-जागती मूर्ति बनना है-- ी 
हाँ, यह है ज्ञिन्दगानी, श्रौर यह नहीं है फ़ानी ; 
ani को फाड़ती है; ताक़त की है निशानी । 
१--दुनिया हट जाती है, रास्ता मुझे देने के लिए ; / 
हूँ में तेजस्वी प्रकाश तिमिर दूरं भागे । : 
२-दो ख़बरदार पहाड़ो ! मेरे रस्ते से हटो; 
वरना डालू गा कुचल, हाड़ और पंजर सारे | 
३--णऐे सलांतीनो सरदार, तुम सब हो खिलौने मेरे ; 
लाइन क्लीअर करो, इस नूरे-मुजस्सिम के लिए |, 
` ४~तोप गर्जन से बस ग्रत्र जाके ढिंढोरा पीटो ; 
भाग्य और देवता सब रथ से हैं मेरे बँघे। ., 
५--माया ! हट दूर परे, श्रब तो मैं जाग उद्दा हूँ; 
जाग जाग और हो आज़ाद, ऐ प्रकाश” मेरे! 
ज्ञान जिसका एक अंग अनंत शक्ति है, उसी का दूसरा अंग 
अनंत शांति है -- 
€ RF) 


हरि ॐ शांति 3ॐ शमदम, ०% 3 शिव शिव बम्‌ बम्‌ बम्‌ । 
श्रमृत बरसे है हरदम, रिमकिम Rafa छम्‌ छम्‌ छुम्‌॥ 
छायी घटा'है कैसी काजी, चाल है जिसक्री क्या मतवाली । 
अमृत बरसे है झम झम, रिमझिम kafika छम्‌ छम्‌ डम्‌ || 
बादे-बहारी साँस हमारी, लाज़ श्रॉफ नेचर से है जारी। 
चलती है सोऽहं सोऽहं, रिमझिम रिमझिम भम्‌ झम्‌ भम्‌॥ - 

शार्खो से है कुछ तो भूमें, शबनम से कुछ धरती चूमें। 
गिरती हैं क़ोमें धम-धम , Rafa रिमभिम छम्‌. छम्‌ छम्‌ ॥ 
नुर है मेरा केसा श्राला, श्वेत या चर समुन्दरवाला | 
चमके है कैसा चम-चम, रिमभिम kafika भम्‌ भम्‌ भम्‌ ॥ 
“ कैसी लहरें मारे है, दुनिया जिससे पसारे हे। 
ले रहा, लहरें है थम-थम, रिमकिम रिमकिम छुम्‌ छम्‌ छम्‌ ॥ 
३ नूर का है 'भंडार, तारे हैं जिसकी बौछार। 
गया प्रकाश श्रब राम में रम, रिमकिम रिमभिम छम्‌ छम्‌ छुम | 
5२ 5 
फैली है सुवह शादी क्या चेन की घड़ी है। 
सुख के छुटे फुत्रार क्या नूर की झडी है ! किम भिम मिम ॥ 
ठंडक भरी है दिल में आनंद बह रहा है। 
अमृत बरस रहा है, भिम भिम मिम॥ 
शबनम के दल ने चाहा पामाल कर दे गुल को। 
सब फ्रिक्र मिल के आये कि निहाल कर दो दिल. को ॥ 
आया सबा का कंका वो ज़ियाए# नूर दहका। 
झडती है mamm भिम भिम भिम॥ 


इ! Š ॐ ||| 


—LŘŘŮ—__ MM 


* प्रकाश 

राम अब एक व्याख्यान का कुछ भाग पढ़ेगा, जो लंदन में 
एक अगरेज महिला ने दिया था और जो भारत के एक पत्र में 
छपा था । राम यह व्याख्यान आप लोगों को यह बताने के 
लिए पढ़ता है कि इस देश में भारतीय जीवन-व्यवहार और 
कुटुम्ब-व्यवस्था के संबंध में केसे ग़लत और झूठे विचार फैले 
हुए हैं । कुछ लोगों का यह विचार है कि जो लोग भारतवर्ष 
में जाते हें, कुछ भी कार्य न कर सकेंगे । उनका यह अनुमान है 
कि वहाँ जाति-भेद ने ऐसा प्रबल अधिकार जमा रक्खा है कि 
उनके साथ कोई भी अमेरिका-निवासी नहीं मिल सकता । ऐसे 
कुछ विचार उन मनुष्यों द्वारा फैलाये हुए हैं, जिनका आरतवासियों 
से कभी भी संबंध नहीं रहा है । 

जिससे हम प्रेम करते हैं, ,उसके लिए जीवन समर्पण 
करना कितने बड़े सौभाग्य की बात है । अहा ! कितने परम 
आनन्द की वात है ' 

प्रेम केवल वही कर सकता है, जो अपने प्रेम-पात्र के लिए 
प्राण अर्पण करने को निरन्तर प्रसन्न-चित्त होकर तेयार रहता 
है। ऐसा प्रेम ही मनुष्य कों जीवित रखता है और उससे महान्‌ 
सेवा करा लेता है। ऐसे प्रेम की ही भारतवष को आवश्यकता 
है। भारतवषं में काय करने के लिए जानेवाले अमेरिकन 
स्री-पुरुषों को ऐसा ही प्रम रखना चाहिए। 

बहुत से झूठे समाचार उन मनुष्यों द्वारा फेलाये गये हैं 

जो भारत मे रहते ZI परंतु भारतीय जीवन से अनभिज्ञ हैं। 
यह्‌ ठीक उसी प्रकार है जैसे तुम एक पुस्तक को मोमजामे 
में लपटकर पानी में डुबो देते हो, परंतु पुस्तक के चारों 
ओर पानी होते हुए भी वह भीगती नहीं। इसी प्रकार ऐसे 
मनुष्य भारत में रहते हुए भी भारतवासियों से नहीं मिलते 
और न उनसे एक होते हे । इसी बात की वह खरी, जो भारत 
म॑ भारतीय रीति से रही है, साच्ची दे रही है। राम चाहता है 
कि इसी खरी के सदृश अमेरिका-वासी भारतीयों से मिले । 
यदि तुम सच्चे काये-कर्ता बनकर जाओगे, तो तुम्हें अपनी जेब 
से एक पाई भी खच न करना पड़ेगा । वहाँ लोग लाखों मनुष्यों 
का पालन-पोषण कर रहे हें । वहाँ के लोग निर्धन होते हुए भी 
अत्यंत उदार हें । ् 

राम ने भारतवर्ष के साधुओं के पास कभी धन नहीं देखा । 
जव वे गलियों में जाते हैं, तब सर्वदा यही समभा जाता है 
कि वे अपनी झ्ुधा-नित्ृत्ति के लिए कुछ भिक्षा माँग रहे हैं। 
प्रत्येक Sse अपना यह ईश्वरदत्त कर्तव्य समझती है 
कि भूखों को भोजन दे और उन मोहताजों की आवश्यकताओं 
को जो उसके घर के सामने से निकलते हैं, पृरा करे। 
यदि कोई साधु एक ऐसी खरी के घर के सामने से निकले जिसके 
पास भूखे की भूख मिटाने के लिए कुछ भी नहीं है तो 
'ऐसी अवस्था में उसके दिल पर क्या गुजरती है, यह राम ही 
जानता है । निर्धन साधु को देने के लिए जब उसके पास अन्न 
न होगा, तब उसके नेत्रो से करुणाजनक अश्र-प्रचाह बह 
निकलेगा । दरिद्र या भूखे मनुष्य के से वस्न पहने हुए जो कोई 
व्यक्ति सड़क से निकलता है, तो वह साधु के समान सममा 
जाता है । साधु का अर्थ स्वामी ही नहीं हे । यदि तुम भारत 

में हो और भूखे हो तो तुम्हारा आदर साधु के समान होगां। 
जिस किसी के पास द्रव्य अथवा बस्न नहीं है, वह साधु ही ) 
के समान माना जाता है । : ११ ८00 
अमेरिका और इंगलेण्ड में बहुधा कहा जाता है कि भारतं Jhi 
म॑. खर्या का सत्कार .नहीं होता और पति उनके साथ उचित va 
प्रेम नहीं करते । यह बहुत ही असत्य विचार है, ` क्योंकि भारतं A 
स देश की अपेक्षा'त्री का अधिक सम्मान और प्रेम होता 
है। इस देश में सर्व-साधारण के समक्ष स्री के साथ प्रेम होता 
है, चुम्बन होता है, लाड-प्यार होता है, परन्तु घर में जाते ही 
उसका अनादर होता है। भारत में सर्ब-साधारण के समक्ष 
पति खी का आदर-सत्कार बहुत ही :कम अथवा कुछ भी नहीं 
करता, परन्तु हृदय Alag उसे अत्यंत प्यार करता है । j 


"` इस देश में खी का सर्वसाधारण के समन्त व्यवहार अकेले 
की अपेक्षा अधिक महत्व का सममा जाता है, परन्तु भारतवर्ष | 
में ऐसा नहीं है । वहाँ पति सव-साधारण के सामने ख्ली की ओरं ; 
कुछ ध्यान ही नहीं देता, परन्तु अपने-अपने स्वभावानुसार स्त्री 
के :लिए अपना सवसव अर्पण करने को तैयार रहता है। वह 
उसके सुख के लिए सव कुछ सह सकता है। अन्तर केवल इस 
बात में है कि भारत की स्त्रिया पुरुष के समान शिक्षिता नहीं हे । 
तथापि क्या इस देशा में ख्रियाँ उतनी ही शिक्षिता हैं, जितने 
कि पुरुष ? भारत में न तो पुरुष ही इतने शिक्षित है जितने कि 
यहाँ हें और न खियाँ ही । 
५, आजकल सब दोष: भारतवर्ष के विवाह-संबंध के मत्थे मढो 
जा रहा है,'परंतु यह ठीक नहीं । 'इस प्रश्‍न का यह यथाथ 
निराकरण नहीं है।- ' 
भारत में पुरुष अपनी पत्नी को “मेरी स्री” कहने की gea 

नहीं कर सकता । वह अपनी पत्नी के संबंध में कुछ कहता हो, 
तब 'मेरी खरी? कहकर बात नहीं करता । इस प्रकार के शब्द वहाँ 
अश्लील, असभ्य और निर्लज्ज समभे जाते हैं । भारत में पुरुष 
इन शब्दों का कभी प्रयोग नहीं करता | जब वह अपनी स्त्री से 
या उसके संबंध में कुछ कद्दता है, तो उसे अपने “लड़के की माँ? 
ऐसे पर्याय नाम से पुकारता हे, जैसे “कृष्ण की माँ, राम की 
माँ” इत्यादि । 

भारतवष में यह. कानून है कि प्लेग के रोगी के पास किसी 
घर के आदमी को जाने की आज्ञा नहीं दी जाती । एक प्लेग 
की झोपड़ी में प्लेग से बीमार एक लड़का था । इस बालक को 
अस्पताल में ले गये थे । उस मोपड़ी में जहाँ वह प्लेग का 
रोगी लड़का था, एक भद्र महिला गयी और किसी प्रकार उसने 
उसमें प्रवेश किया | वह वहाँ धाय के बहाने रहने और उस 
प्लेग के बीमार लड़के की सेवा करने लगी । अंत में बालक की 
माँ को ( जो वही महिला थी ) आने की आज्ञा मिली और वह 
प्रिय बालक अपनी माता के चरणों पर शिर रखकर पड़े-पड़े 
प्राण त्याग रहा था। हिंदू-घमे के अनुसार यह मृत्यु वैसी ही 
पवित्र भूमि में हो रही थी, जेसे एक -इसाई ईसा के चरणों पर 
अपना मस्तक रखकर मृत्यु प्राप्त करता है । जब भारत का एक 
बालक अपनी माता के चरणों पर शिर रखकर प्राण त्याग करता 
है, तब वह मत्यु परम पवित्र मानी जातो है । ' 

इस देश में तुम परमेश्वर को पिता के समान पूजते हो, 
जो “पिता स्वग में है ।? भारत में परमेश्‍वर की पिता के समान 
ही नहीं, किंतु माता के समान भी पूजा होती है। भारत-की 
भाषा में माता का शब्द सब से प्यारा शब्द है। “माताजी! 


से तात्पये अत्यन्त पवित्र तथा अत्यन्त प्यारे ईश्वर से है । 

जब भारतवष में कोई बीमार होता है, अथवा कोई महान्‌ 
दुःख उसके शिर पर आ जाता है, तब उस समय उसके मुख 
से मिरे ईश्वर” शाब्द नहीं, किन्तु “माँ, माँ,” का शब्द ही निकलता 
है। यह वह शब्द है, जो एक हिंदू के हृदय के तल से निकलता: 
है। हिंदू के अन्तःकरण की पवित्र भावना “माँ? शब्द से प्रकट 
होती है । ; 


Ye 
ह 
& 

me ल दात ga 


सब से पहले “aaa” नाम के संबंध में राम उसे 
“ठयक्तिवाद? कहना पसंद करेगा | 'समाजवाद शब्द समाज के 
शासन की कल्पना को प्रमुखता देता है, किंतु राम कहता है कि 
सत्य का यथार्थ तत्त्व तो यह है कि एक व्यक्ति सारी दुनिया क्या 
बल्कि सम्पूण विश्व के सामने अपनी श्रेष्ठता को प्रकट करे। 
तब तो न कोई गड़बड़ी रहेगी, न हैरानी, न चिंता । इसी को 
राम व्यक्तिवाद कहता है। लोगों की यदि इच्छा है, तो उन्हें इसे 
समाजवाद कहने दो | पर व्यक्ति की दृष्टि से यह वेदान्त की 
शिक्षा है। 
नः हम देखते हें कि जिसे समाजवाद कहते हैं, उसका 
लक्ष्य केवल पूँजीवाद को परास्त करना है, और यहाँ तक 
वह वेदान्त के लक्ष्य से एक है। यह लक्ष्य आपको केवल 
स्वामित्व के सम्पूर्ण भाव से रहित कर देना चाहता है, और 
सम्पत्ति, संग्रह तथा स्वाथपूण अधिकार को उड़ा देना चाहता 
है। यही वेदान्त है और यही समाजवाद है। दोनों का लक्ष्य 
एक है । i 
वेदान्त समता की शिक्षा देता है, और यही समाजवाद का 
परिणाम होना चाहिए । किसी बाहरी सम्पत्ति के लिए न 
. सम्मान होना चाहिए, न आदर, न सरमान इत्यादि । यह 
बात बहुत विकट और बड़ी ही कठोर-सी जान पड़ती है; 
किन्तु तव तक प्रथ्वी पर कोई सुख नहीं हो सकता, जब 
तक मनुष्य सम्पत्ति, अधिकार, आसक्ति, और मोह को त्याग 

नहीं देता। समाजवाद्‌ केवल यह चाहता है कि मनुष्य इन 
सब को त्याग दे, और वेदांत इसके साथ-साथ इस त्याग का. 
कारण भो बतंलाता है । नामधारी समाजवाद तो वस्तुओं के 
केवल ऊपरी तल ( वाह्म-रूप ) का ही अध्ययन-मात्रं हे, और 
इस परिणाम पर पहुँचता है कि मानव-जाति को समता, बंघुत्व 
ओर प्रेम के व्यवहार पर जीवन बिताना चाहिए। वेदांत इस 
बस्तु का अध्ययन आन्तरिक ( वास्तविक ) और स्वदेशी दृष्टिकोण 
से करता है। Aia के अनुसार किसी व्यक्तिगत सम्पत्ति को 
ग्रहण करना अपनी आत्मा या आंतरिक स्वरूप के विरुद्ध अत्यंत 
'पापाचार है | वेदांत के अनुसार मनुष्य का एकमात्र अधिकार 
केबल अर्पण करना है, माँगना नहीं ।. यदि तुम्हारे पास देने को 
कुछ नहीं है, तो अपनी देह ही कीड़ों के खाने के लिए दे दो | जो 
कुछ तुम अपने पास रखते हो, वह कुछ भी नहीं है, उसके 
लिए तुम्हें कोई भी धनी पुरुष नहीं कहता । जो कुछ तुम दे 
‘डालते. हो, उससे ही. तुम अमीर हो । हर एक को किसी वस्तु के 
ग्रहण करने के -लिए नहीं, किन्तु देः डालने के लिए काम 
करना चाहिए । दुनिया aad बड़ी भूल यह करती है" कि 
-वह लेने पर सुख का भाव आरोपित करती है। वेदांतं चाहता 
है कि आप इस सत्य को पहचाने वा अनुभव करें कि सर्व सुख 
देने में है, लेने वा माँगने में नहीं । जिस चण तुम साँगने या 
भिक्षो की वृत्ति को प्रवेश करने देते हो, उसी क्ण तुम अपने 
आपको संकीर्ण या संकुचित कर लेते हो और जो कुछ तुम्हारे 
अंदर आनंद होता है; उसे तुम निचोड कर बाहर फेंक देते हो। 


` जहाँ कहीं आप रहें, दांता की स्थिति में काम करें, और भिखारी 


«की स्थिति में कदापि नहीं ;' ताकि आपका काम विश्वव्यापी काम 
हो,:तेनिक भी निजी न हो। तन 

भारत के वेदांतवादी साघु आज भी यही समाजवादी जीवन 
हिमालय पर व्यतीत कर रहे हैं. और ऐतिहासिक काल के पूव 
से ही ऐसा जीवन व्यतीत कर रहे हैं । वे बड़ी सख्त मेहनत 
करते हैं, वे निठल्ले नहीं है, वे आरामतलब और विलासी 
नुष्य नहीं हैं, क्योंकि उन्हीं के प्रयतनों से भारत के संपूण 
महान्‌ साहित्य की उत्पत्ति हुई है। यही हैं वे लोग जो सवेश्रेष्ठ 
कवि, नाटककार, पदोथ-तत्त्ववेता, दाशेनिक, वेयाकरणी 
गणितज्ञ, ज्योतिविद्‌, रसायन शास्त्री, आयुवदज्ञ हुए हैं, तथापि 
वे लोग भी यही हैं जिन्होंने द्रव्य को कभी नहीं छुआ | ये ही 
लोग हैं जिन्होंने यथासाध्य कठोरतम जीवन व्यतीत किया । 
इससे वेदान्तिक समाजवाद पर जो कलंक लगाया जाता है कि वह 
लोगों को कायर, आलसी और परावलम्बी बना देता है, मिट 
जाता है। केबल वही खूब काम कर सकता है, जो अपने को 
स्वच्छन्द समझता है । 
वेदांत के और समाजवाद के भी अनुसार आपको अपने 
बच्चों, स्री, घर या किसी वस्तु पर अधिकार जमाने का कोई 
हक नहीं है। 
सभ्य समाज के ललाट पर यह बड़ा कलंक का टीका है 
कि नारी. वाशिज्य की एक वस्तु बनायी गयी है और मनुष्य उसी 
उसी प्रकार उस पर अपना अधिकार जमाता और उसका मालिक 
बनता है, जिस प्रकार वह वृक्ष या धन-धाम का मालिक 
होता है । इस प्रकार सभ्य समाज में नारी को अचेतन पदार्थ 
को स्थिति दी गई है, तथा नारी के हाथ-पैर रक्खे जाति 
हें जब कि aga अपने मार्गों वा ढंगों में स्वतंत्र है । स्त्री 
अभी एक मनुष्य की सम्पत्ति है, फिर दूसरे को । समाजवाद 
के तथा वेदांत के अनुसार यह अति विचित्र जान पड़ता है 

किन्तु नारी को भी अपनी, स्वाधीनता उसी तरह अनुभव 
“करना चाहिए जिस तरह मनुष्य अनुभव करता है | वह उतनी 
ही स्वाधीन है, जितना कि मनुष्य । फिर यदि मनुष्य को 
कोई वस्तु अपने अधिकार में न रखना चाहिए, तो नारी 
को भी किसी वस्तु पर अधिकार न जमाना चाहिए। अपना 
आनन्द स्थिर रखने के लिए उसे भी अपने पति पर अधिकार 
रखने का कोई इक्क न होगा । यहाँ पर समाजवाद के विरुद्ध एक 
गंभीर आपत्ति उठती है। यदि समाजवाद नर और नारी को 
पूर्ण स्वाधीनता दे देता है, तो वह समाज को पशुता की 
अवस्था में ले आवेगा और लम्पटों, दुराचारियों की दुनिया , 
बना देगा । राम कहता है कि नर और नारी के लिए स्री- 
- पुरुष के संबंध के दृष्टिःविन्डु से इससे श्रेष्ठ कुछ नहीं हो 
सकता । गाय और मेंस जैसे पशु अपने “काम? भोग में बड़ा 
उचित व्यवहार करते और अपने बर्ताव में ऋतुगामी और 
सममदार हैं । यदि मनुष्य भी उसी प्रकार से बर्ताव करे, तो 
सभ्य समाज की सब कामुकता और कामोद्वेग का अन्त 
हो जाय । : 
आश्चर्यो का आश्चये ! कामासक्त पुरुष को पशु कह कर 
मनुष्य कैसी भयंकर भूल करता है, क्योंकि पशु निस्संदेह मनुष्य 
से कम कामासक्त हैं । उनमें अनुचित कामविकार का चिह्न नहीं 
है । जब उन्हें सन्तानोत्पत्ति करना होता है, तभी वे मैथुन करते 
है । मनुष्य का यह हाल नहीं है, । जो मनुष्य मतवाला नहीं है 
आर धीर है, वह एक कामातुर मनुष्य की अपेक्षा पशुओं की तरह 
अधिक स्वाभाविक जीवन व्यतीत करता है। किसी कामासक्त 
मनुष्य को पशु नहीं कहना चाहिए, यह तो सभ्य मनुष्य है । 
यह तो सभ्यता की विशेषता है; न कि समाज की असभ्यः 

अवस्था की । असभ्य लोग तो उचित और स्वाभाविक व्यवहार 
करते हैं । उनका हर एक कार्य नियत समय पर होता है । वेदान्त 
और समाजवाद के अनुसार जितना कम मतवालापन और 
जितनी अधिक प्रकृति. की शान्त और धीर अवस्था की प्राप्ति 
होगी, उतनी ही कामोद्वेंग की कमी होगी, किन्तु साथ ही साथ 
पति या पत्नी और पिता या पुत्र का-सा स्वत्वाधिकार वाला 
भाव भी न रहेगा. । pt 
“इस बच्चे या इस स्त्री अथवा: इस बहन की फिक्र हमें 
करना है,” इस भावना .का निरन्तर बोझ मनुष्य को अपने 
` अध्ययन या. अपने परमात्मा को अनुभव करने में नहीं लगा 
रहने देता। समाजब्राद या वेदान्त तुम्हारी छाती से यह बोझ 
हटाकर, तुम्हें स्वतंत्र कर देना चाहता है। जब तुम स्वतंत्रता 
से युक्त, फंदों से मुक्त और सब प्रकार के बंधनों या पीड़ाओं से 
अयुक्त होते हो, तभी तुम अन्वेषण के सागर से लहराते हुए झण्डे 
के साथ और अनुसंधान की रंग-भूभि से सफलतापूवक बाहर 
निकल आते हो। और तभी हर समय तुम अपने को स्वच्छंद 
मानते हो, क्योंकि तुम सारे संसार को अपना घर जानते हो । 
हमें केवल इतना हीं करना है कि लोगों को यह दिखला 
दें कि उनके रोगों और बीमारियों की एक-मात्र दवा अधिकार 
जमाने की. कल्पना को दूर कर देना हे । इसे एक बार जन- 
समुदाय को भारी संख्या द्वारा समझ लेने पर समाजवाद सारे 
संसार में जंगली आग ( दावानल ) की तरह फैलेगा। यही 
वेदांतिक-समाजवाद उनके रोगों “की एक-मात्र चिकित्सा है । 
“एक बार जहाँ यह वेदांत समाजवाद दुनिया में सुन लिया गयां, 
वहाँ सत्युग ( Millenium) अओ गया और उलटी दृष्टि तथा 
“आस-पास 'की-'परिस्थिंति-के परिच्छिन्न ज्ञान'से उत्पन्न होने 

वाली आपत्तियाँ गायब हो जायँगी। इस समाजवाद में 
बादशाहों, राष्ट्रपतियों और धर्माचार्यों की जरूरत न पड़ेगी और 
सेनाओं की आवश्यकता न रहेगी। फिर विश्वविद्यालयों की 
कभी कोई जरूरत न पढ़ेगीं। क्योंकि हर एक मनुष्य अपना 
विश्वविद्यालय आप ही होगा। हम ऐसे पुस्तकालय ' रक्खेंगे 
जिनमें हर एक मनुष्य आकर पढ़ सकेगा। सिवा छोटे बच्चों के 
और किसी के लिए अध्यापक न होंगे। डाक्टरों की जरूरत न 
पड़ेगी, क्योंकि वेदांत के .उपदेशानुसार प्राकृतिक जीवन व्यतीत 
करने से आप कभी बीमार नहीं पड़ सकते, आपको डाक्टर न 
चाहिए । लोग चाहे जो करेंगे, जहाँ जी चाहेगा घूमँगे, अब की 
'तरह मनुष्य को मनुष्य का डर न होगा, सब भलाई करेंगे 
और वास्तव में हितकारी अध्ययनों, तत्त्वज्ञान और अध्यात्म के 
अलुसन्धानों में अपना समय ज्गायेंगे, एवं अपने देवत्व और 
परमात्मत्व का पूणतम अनुभव करते हुए उसे अपने आचरण 
में लायँगे । Ee 


| ॥ Y 

जबान बोलती है, और कान सुनते हैं, ऐसा कहा करते हैं । 
परन्तु जबान में बोलने की शक्ति कहाँ से आई, और कान में 
सुनने की ताक्रत कहाँ से आई ? एक ही रूह है, एक ही आत्मा 
है, जो कान और जबान को शक्ति देता है। कान को सुनने 
की शक्ति देता है, तो जबान को बोलने की शक्ति देता है। 
आप लोग चाहे मानो चाहे न मानो, किन्तु इस समय राम जो 
बोल रहा है, तो राम में बोलनेवाला और आप में सुननेवाला 


वास्तव में एक ही है । जैसे जबान और कान में एक ही शक्ति है, 


इसी तरह बोलनेवाले और सुननेवाले शारीर में एक ही शक्ति है । 
बही बोल रही है, वही सुन रही है । 
एक ही गाता हूँ में अपने सुनाने के लिए; 
` कोई समके या न समझे, नहों कुछ परवा मुके । 
यह्‌ व्याख्यान नहीं है, बल्कि जैसे कोई अपने मन में आप 
ही विचार करता है, उसी तरह बोला जा रहा है। और इसको 
आप इस भाव के साथ सुनियेगा मानो आप स्वयं अपने मन 
में विचार कर रहे हें और आप ही व्याख्यान दे रहे हें। 
व्याख्यान आरम्भ होने से पहले आप इसे ध्यान में लीन हो 
जाये कि “इन समस्त देहों में एक ही वहदत है | परमेश्वर कह 
दो, खुदा कह दो, आत्मा कह दो, एक ही अद्वैत है, जो इन 

सारे शरीरों में इस तरह व्याप रहा है, जैसे माला के दानों में 
धागा पिरोया रहता है ।” 

एकता और agaa हम सुनते चले आ रहे हैं, पुस्तकों में 
पढ़ते आये हैं, परन्तु फ़ायदा, MARMA तब हो सकता है 
जब ,कि हमको इसका नजरी सबूत मिले, जब प्रत्यक्ष सामने 
नजर आने लग जाय । यह वहदत यानी एकता एक प्रकार से 
हम कह सकते हैं कि प्राकृतिक नियम है | बल्कि सारी प्रकृति 
की जान वहदत है। जो राष्ट्र इस एकता को अपने आचरण 
में लाकर चले हैं, उनका बोलबाला होता है। जो मनुष्य इसे 
प्रत्यक्ष व्यवहार में लाता है, वही उन्नति को प्राप्त होता है । इस 
प्राकृतिक नियम को जो तोड़ता है, वह वैसा ही दुःख पावेगा, 
जैसे आकर्षण के नियम -( Law of gravitation ) 
तोड़नेवाला पाता है। जो मनुष्य आग को छूता है, वह॑ जले 
बिना नहीं रह सकता । मकान पर से कूदनेवाले के हाथःपैर 
टूटे विना नहीं बच सकते । इसी तरह जो इस प्राकृतिक नियम 
को तोड़ेगा, अपने आपको तोड़ेगा । 

कहते हैं कि जिस समय अयोध्याजी से सीताजी को 
निकाला या बनवास दिया गया, तो अयोध्या की यह दशा हो 
गई कि सारी प्रजा में रोना पड़ गया, महाराजा का शरीर छूट 
गया, रानियाँ विधवा हो गई, हाहाकार मच गया और वाबेला 
फेल गया । चौदह वर्ष तक सिंहासन खाली रहा और मातम 
तथा रोना-धोना जारी रहा । aa À जिस समय श्रीसीताजी को 
वापस लाने के लिए श्रीरामचन्द्रजी खड़े हो गये, तो उस समय 
प्रकृति की सारी शक्तियाँ उनकी सेवा करने को हाथ जोड़कर, 
उपस्थित हो गई । वन के जीव-जन्तु, बन्दर और रीछ सब हाजिर 
हो गये । पत्थर भी कहने लगे कि आज तो हम पानी में नहीं 

डूबेंगे,- आज हम सीताजी को वापस लाने में मंद्दंगारः होंगे; 
ओर अपना ( पानी में डूबने का ) धर्म भूल जायेंगे। पवत 
क्या) जल क्या, सारे भूत सेवा करने को 'उद्यत हो गये ।:कहा 
जाता है कि नन्‍्हीं-नन्‍्हीं गिलहरियाँ भी अपनी शक्ति के अनुसार 
मुह म रत, के परमाणु भर-भरकर समुद्र में डालने लगीं। 
देवी और देवता सब-के-सब सीताजी को वापस लाने के लिए 
कटिबद्ध हो गये। सारी सृष्टि सेविका बन गई । बन्दर भी, जो 
एक चंचल जाति के थे, एक व्यूहाकार सेना के समान लड़ने में 
काम देने को उद्यत हो गये | 

प्यारे | आध्यात्म-विद्या में सीताजी से अभिप्राय है ब्रह्म-विद्या 
या अद्दत वा एकता का ज्ञान | इसका तात्पर्य क्या है ? जिस- 
जिस जगह पर एकता का नियम तोड़ा जाता है, वहाँ-वहाँ पर 
रोना-पीटा और दाँत पीसना आ जाता है। जहाँ पर एकता के 
नियम को व्यवहार में लाने की तेयारी होती है, वहाँ देवी-देवता 
सव मदद करने को हाजिर हो जाते हें । देवता बलि देते हैं 
उसको जो एकता के क़ानून का बतनेवाला होता है । 

“स्मै देवा: बलिमावहंति ।” 

आप पूछेंगे कि एकता क्या है ? राम पुराने तरीक़े से अट्ठैत 


पर नहीं बोलेगा । रूह की और आत्मा की बात एक ओर रखिये,- 


शरीर की दृष्टि से अद्वेत देखियेगा और शरीर ही की नहीं बल्कि 
मन की दृष्टि से, बुद्धि की दृष्टि से a ही अद्वैत, एकता ही 
एकता, फेल रही है । तत्त्ववेत्ता पाच तबको में मनुष्यों के चोले 
का विभाग करते हैं, ज़िसे हमारे यहाँ पाँच कोष कहते हैं--( १) 
अन्नमय कोष, ( २ ) प्राणमय कोष, (३ ) सनोमय कोष, (४) 
विज्ञानमय कोष, (५) आनन्दमय कोष | अर्थात्‌ (१ ) यह शरीर 


जो अन्न से बनता है, जो अन्नाहार से बढ़ता दै, और भोजन - 

से फलता-फूलता है, बह अन्नमय कोष कहलाता है। इसको 
जिस्मे-कसीफ या स्थूल शरीर, आलमे-नासूत या जाग्रत-अवस्था 
व इह-लोक कहते है, जिससे जीवन स्थिर है। (२) श्वास जो 
आता-जाता है, उसको लतीफ़ा-ए-हैवानी या प्राणमय कोष कहते 
हैं। (३) मनोमय कोष और ( ४) विज्ञानमय कोष, जिसका 
अभिप्राय है ख्यालो का पुञ्ज या सोचने-विचारने की शक्ति, 
इत्यादि । प्राणमय कोष, मनोमय कोष और विज्ञानमय कोष, इन 
तीनों को जिस्मे-लतीफ़ वा सूक्ष्म शरीर या ( स्वप्नावस्था ) आलमे- 
मलकूत कहते हें । आलमे-वेहोशी या सुषुप्ति अवस्था को.कारण : 
शरीर ( जबरूत या लतीफ़्ा-ए-सिरी या जिस्मे-इल्लती ) कहते 

। इसके कारण स्वप्नावस्था में नाना प्रकार की “चीजें देखते 
हैं और जाग्रतावस्था में तरह-तरह के ख्याल "दौड़ते हैँ। 
(५ ) आनन्दमय कोष ( कारण शरीर ) है । यह वह अवस्था है, 
जो बचपन ओर बेहोशी में होती हे। आपका आत्मा इन सब 
कोषो वा ढकनों से परे है । सब से ऊपर का ढकना अर्थात्‌ स्थूल 
शरीर ओवरकोट के. समान है। दूसरा ढकना सूक्ष्म शरीर 
अंडरकोट है । तीसरा ढकना कारण शरीर मानो सब से नीचे 
की कमीज है । आपके आत्मा का विवेचन किया जाय, तो सब 
शारीरों में एक ही आत्मा निकलता है.। यह एक आत्मा हो 
परमात्मा है। आत्मा के विषय में कज्ञ विचार हो चुका È 
यादि केबल बाह्य शरीर अर्थात्‌ अन्नमय कोष को विचारपूर्वक 
देखा जाय, तो उसमें भी एकता ही एकता दिखायी देगी । हमारे 
स्थूल शरीर, / अन्नमय कोष ) एक-दूसरे से ऐसा सम्बन्ध रखते हैं 
जसे एक समुद्र में भिन्न-भिन्न तरंगें जो नाम-रूप के नद्‌ में अथवा 
स्थूल-तत्त्व के समुद्र में उठती हैं। वही जल जो अभी एक तरंग 
में था, थोड़ी देर में दूसरी और तीसरी तरंग में प्रकट होता है । 

UF सूच्मदश क यन्त्र ( Microscope ) को लीजिये और 
उसी से अपने हाथ को देखिये। आपको मालूम होगा कि हाथ, 
पैर य! शरीर के किसी अन्य भाग से छोटे-छोटे परमाणु बाहर 
निकल रहे हैं, परमाणुओं में एक प्रकार की आँधी-सी आ रही 
है, जो आपके हाथ या दूसरे अंगों पर, जो आपके दृष्टिगोचर 


हैं, छा रही है। ये परमाणु प्रत्येक के शरीर से निकल रहे हैं। . 


यही कारण है कि जब एक मनुष्य हेज़े या महामारी में या 
स्पर्शजन्य रोग में ग्रसित होता है, तो समीपवालों को वह रोग 
लग जाता है। जो परमाणु बाहर निकल रहे हैं, बे वायु में 
फेल रहे हैं, वे दूसरे लोगों के शरीर में प्रवेश करते हैं । 
अगर ऐसा न होता, तो स्पशैजन्य रोग का फैलना असंभव 
होता । साइंस ने बतलाया हे कि यह गंध उन परमाणुओं से, 
जो कि बाहर निकलते हैं, प्रकट होती है । हमारे शास्र के शब्दों 
में गंध प्रथिवी का गुण है, अर्थात्‌ स्थूल अंगों पर निर्भर 
है। कोई-कोई शक्तियाँ किसी-किसी पशु में मनुष्यों की अपेक्षा 
अधिक पायी जाती हैं । प्राण-इन्द्रिय का संबंध सूँघने की नाड़ी 
है। यह नाड़ी मनुष्य की अपेक्षा कुत्ते में अधिक विकसित रूप 
से है। कुत्ता अपने स्वामी या अपने घर का पता मीलों की दूरी 
से केवल गंध के सँ लेने से लगा लेता है। और ऐसा होना 
उसी दशा में सम्भव है जब मनुष्य के शरीर से. परमाणु 
बाहर निकलते हों। ये परमाणु एक ही देह से दूसरे और 
तीसरे को देह तक . आते रहते हे । यदि एक शरीर ठीक और 
नीरोग है, तो उससे आरोग्य फेलेगा; और रोगी है, तो रोग 
फेलेगा | पस. जो मनुष्य अपने आरोग्य का ख्याल नहीं रखता, 
वह न केवल अपने को रोगी बनाकर दु:ख पहुँचाता है, बल्कि 
दूसरे मनुष्यों, अपने समाज और राष्ट्र को भी. खतरे में डाल 

रहा है, और दुःख दे रहा है । इसलिए न केवल अपने लिए 
बल्कि समाज के लिए अपने शरीर को नीरोग रखना उचित है । 
आप लोग जो श्वास ले रहे हैं, उससे ऑक्सीजन (Oxygen) 
भीतर जाती है, और उसके कारण शारीर के भीतर आग जलती 
रहती है, गरमी क्रायम रहती है, सुधिर का वेग एक समान वना 
रहता है ' जिस समय यह वायु ' अन्दर गई, जल उठी, TRAA 
डायोक्साइड ( ८३७०7-01010 ) के रूप Ñ बाहर लौट आई, 
ओर वह फिर पौधों का आहार हुई । पेड़ों ने उसको अपने में 
सोख लिया और अपने शारीर से उसे ऑक्सीजन के रूप में बाहर 
निक ला, और वह फिर मनुष्यों के प्राण बनाये रखने के काम में 
लायी गई । यह बात इस तथ्य को सिद्ध करती है. कि न केबल 
परस्पर : मनुष्या के शरीरो में एकता है, बल्कि वनस्पति और 
मनुष्यों के तन में भी एकता-ही-एकता का डंका बज रहा है। 
इसके अतिरिक्त साइंस ऑफ बैक्ट्रियालोजी (Science of 
Bactriology ) से सिद्ध है कि जिन कीड़ों के कारण पशुओं में 
बीमारी. उत्पन्न होती है, उन्हीं फ्रीड़ों के कारण प्रायः मनुष्यों 
में भी बीमारी होती है। यदि पशुओं और मनुष्यों की देहों में 
anaa न होती, तो यह तथ्य कब संभव हो सकता था । इसके 
अतिरिक्त वैद्यकशास्त्र की सफलता भी भिन्न-भिन्न मनुष्यों के 
शरीर की : एकता सिद्ध करती है, क्योंकि जो औषध एक मनुष्य 
को लाभकारी होती है, वह औषध दूसरे मनुष्य को भी उसी 
रोग में मुफ़ीद होती है । यंदि एकता न होती, तो प्रत्येक मनुष्य 
के लिए एक भिन्न वेद्यकशाख्र बनाने की जरूरत होती । 
प्राणमयकोष की दृष्टि से देखिये । साइकालोजी (Psycho- 
logy) का प्रोफ़ेसर जेम्स लिखता है कि हमारे जितने कामु होते 
हैं, बे सब सजेशान ( Suggestion ) से होते हैं | हमको मालूम 

नहीं कि हम क्योंकर काम करते हैं। हमारे बहुतेरे काम अपने 
संकल्प और अपनी इच्छा से नहीं होते, बल्कि इस तरह होते 
हैं जैसे एक बन्दर दूसरों को करता हुआ देखकर स्वयं भी 
उसी तरह करने लग जाता है। इसी प्रकार अन्य पशुओं की 
दशा देखी गई है। पवंतों पर व्यापार इस तरह से होता है कि 
बकरियों और भेड़ों पर थोड़ी-थोड़ी जिन्स लादकर लोग ले 
जाते हैं। गंगोत्री के रास्ते में भैरों घाटी के पड़ाव पर एक बड़ा 
ऊँचा लोहे का पुल था । उस पुल पर एक व्यापारी बहुत-सी 
भेड़ और बकरियों पर साँभर लादकर ले जाने लगा । जब 
बकरियाँ पुल पर गुज़रने लगीं, एक बकरी दैवयोग से 
नदी में गिर पड़ी, दूसरी भी उसकी देखा-देखी गिरी, तीसरी 
भी गिरी। माल के मालिक ने हर चन्द रोकना चाहा, मगर 
. बेन रुकीं, एक के पीछे एक गिरती चली गई और अन्ततः 
सब-की-सब गिर गई और नष्ट हो गईं । एक के ख्याल का 
प्रभाव दूसरे के ख्याल पर ख्वाहमख्वाह होता ही है। इस 
पर यदि बिचारा जाय कि एक के ख्याल का प्रभाव दूसरे 
पर होने का क्या कारण है, तो मालूम होगा कि सूक्ष्म शरीर 
के वे परमाण, जिनका नाम ख्याल है, भिन्न-भिन्न शारीरो में 
“एक समान हें । और इस कारण सूक्ष्म शरीरों में एकता मौजूद 
है। यह बात उसी हालत में सम्भव है, जब आपके भावों में 
एक हो। 

जिन लोगों ने साइंस देखा है, वे समझ सकते हैं कि इनर्जी 
(Energy) अर्थात्‌ शक्ति किसी भी प्रकार नष्ट नहीं हो सकती । 
यह सम्भव है कि वह एक रूप से दूसरे रूप.में बद्ल जाय । 
फ्रासं में जत्र रेन ऑफ़ टेरर ( Reign of terror ) भयका 
राज्य हुआ, तो सब लोगों के चित्त में यह ख्याल था 

कि यह सूरत पलटा खाय, यह हालत बदले। इस बगावत 
को, इस अराजकता को, उचित शासन का रूप प्राप्त हो। 
मगर सर्व-साधारण में कोई ऐसा नहीं था जो खड़ा होकर सब 
लोगों को प्रबन्ध के रूप में ले आता । प्रत्येक स्त्री-पुरुष को यह्‌ 
इच्छा हो रही थी, मगर व्यक्ति-व्यक्ति करके कोई एक इस 
योग्य नहीं था कि कुछ कर सके। आखिरकार एक मनुष्य 
उन्हीं साधारण लोगों सीबियन रेक ( Plebeian ) में से निकल 
आया । नेपोलियन जिस समय वैभव को प्राप्त हुआ, उस समय 
उसकी अवस्था यह थी कि हज़ार आदमी उसके पकड़ने के लिए 
गये, वह अकेला उन सबके आगे खडा हो गया, और ऊंची 
आवाज़ से बोला-“अवांट (३४३००४)” अर्थात्‌ “खड़े हो 
जाओ ।” उन हज़ारों के दिलों में ऐसा भय छा गया कि सब 
खड़े हो गये। यह वास्तव में उस अकेले की शक्ति नहीं थी, 
बल्कि हज़ारों मनुष्यों के ख्यालात की शक्ति का पुञ्ज था, जो 
उसके दिल में मौजूद था । ; 


y. 

राम का शंखनाद 


चाहे अकेले, चाहे अनेक शरीरों द्वारा काम करते हुए राम 
गम्भीरतापूर्वक प्रतिज्ञा करता है कि दस वष के भीतर भारतवर्ष 
से अन्धकार और दुर्बलता को दूर कर वह उसमें सच्चा जीवन 
भर देगा और बीसवी शताब्दी के पूर्वाद्ध के पहले ही भारतवर्ष 
पुनः अपने पूर्वं गौरव पर प्रतिष्ठित होगा। आप रास के इन 
शब्दों को नोट कर लें |" ७०० '*०० ७०० ००० ००० O १६०४ 


Whether working through many souls or 


alone, Rama seriously promises to infuse true 


life and dispel darkness and weakness from India 


within ten years; and within the first half of the 


f twentieth century, India will be restored to more 


than its original glory. Let these words be 
recorded ””” १०५००००००७ OOOO ९०२०००००००७८०००००००८०००७७॥॥०७८७ 

स्वामी रामतीथ के समग्र ग्रन्थ 


१--भाग १ अन्तरात्मा 
२- भाग २ शक्तिखोत 
३--भाग ३ आत्मानुभव 
४--भाग ४ विश्‍वानुभूति 


` - ४--भाग ५ धमतत्त्व 


“ ६--भाग ६ वेदान्त-शिखर से 
७--भाग ७ भारत-माता 

प--भाग ८ अरण्य-संवाद 

६—भाग ६ सुलह कि जंग: गंगा-तरंग 
१०--राम-हृदय 


११--राम-पत्र 
१२--राम-वर्षा भाग १ ( भजनावली ) 
१३--राम-वर्षा भाग २ |] 


१४--राम की जीवन-कथा 


पूज्य आर० एस० नारायण स्वामी कृत 
श्रीभगवद्रीता की वृहत्‌ व्याख्या 


३ खण्डौं में कुल प्रष्ठ २४०० 
सुन्दर जिल्द 


१--प्रथम खरड--प्रस्तावना 


२- ढितीय खण्ड--प्रथम ६ अध्याय 
४--तृतीय खण्ड-- शेष १२ अध्याय 


मूल्य ५) 
” ४) 

6 
वेदान्त के अपूव ग्रन्थ 
स्वामी रामतीर्थ द्वारा प्रशंसित 

आत्मदर्शी बाबा नगीनांसिंह कृत 


१-श्रीवेदानुवचन मूल्य ४) 
२--आत्मसाक्षात्कार की कसौटी » 3 
३--भगवरद्ज्ञान के विचित्र रहस्य | » U) 
४--जगजीत प्रज्ञा » Y 


The Complete Works of Swami RAMA 


“IN WOODS OF GOD REALIZATION” 


10 Volumes of about 250 pages each cloth-bound— 
Price Rs. 2/4-each 

The Pole Star Within 

The Fountain of Power 

Aids to Realization 

Cosmic Consciousness 

The ‘Spirit of Religion 

Sight-Seeing from the Hill of Vedanta 
India, the Motherlan 

Forest Talks 

Mathematics & ‘Vedanta 

Snapshots and Impressions 


Rama His Life and Legacy by B. Sharga 


The Story of Swami Rama by Puran Singh 


4 

arables of Rama Rs. 3/- 
Heart of Rama Rs. -/12/- 
Poems of Rama Rs. E 

